
PROLOGI 


SOSIAALIPOLITIIKAN VIESTI 


Antti Halmetoja & Pertti Koistinen & Satu Ojala 


Sosiaalipolitiikkaa ja sosiaalisia uudistuksia on tarvittu aina ja kaik- 
kialla. Sosiaalipolitiikan tehtävät ovat ajattomia ja ylirajaisia. Sosi- 
aalipolitiikan voiman voi lukea esimerkiksi siitä, että kaikki täällä 
elävät lapset voivat turvallisesti astua ilmaiseen ja kaikille avoimeen 
kouluun. Koulussa heille tarjotaan sivistyksen lisäksi ilmaiset ateriat ja 
terveyspalvelut. Tänään luemme sosiaalipolitiikan tarpeen kerjäläisen 
katseesta ja siitä, että kohtalokkaat yhteiskunnalliset muutokset ajavat 
ihmisiä kaduille, leipäjonoihin ja pakolaisiksi. 

Sosiaalipolitiikkaa voidaan perustella eettisin näkökulmin koros- 
taen ihmisten vastuuta toisistaan ja yritysten vastuuta työntekijöistään, 
mutta sosiaalipolitiikalla on myös muita perusteita. Sosiaalipolitiikka 
voidaan osoittaa tarpeelliseksi ja välttämättömäksi muun muassa siksi, 
että oikeudenmukainen ja tasoittava tulonjako ylläpitää yhteiskunnal- 
lista yhteenkuuluvuutta ja luottamusta sekä mahdollistaa väestön eri 
ryhmien ja järjestöjen osallistumisen hyvinvoinnin luomiseen. Tämän 
lisäksi sosiaalipolitiikalla on merkittävä psykologinen ja poliittinen 
perusta. On vaikea kuvitella toimivaa ja turvallista yhteiskuntaa ilman 
solidaarisuutta ja vastuuta. Sosiaalipolitiikassa onkin kyse tästä koko- 
naisuudesta ja samalla uusista yhteiskunnallisista kysymyksistä, jotka 

haastavat sosiaalipolitiikan uudistumaan niin että se jälleen onnistuisi 
purkamaan yhteiskunnallista eriarvoisuutta. 

Sosiaalipolitiikalla on lumovoimaa. Sosiaalipolitiikan avulla on jo 
hyvinvointivaltioita luotaessa nostettu Pohjoismaiden väestöt globaa- 
listi käsittämättömän korkeaan hyvinvointiin ja vaurauteen. Hyvin- 
vointivaltion aikana silloin kun Suomi on — monet kerrat — tipahtanut 
puusta, on se sosiaalipolitiikan ansiosta aina pudonnut jaloilleen kuin 
katti. Tämän vuosituhannen haasteet ovat kuitenkin uudet. Tällä 
hetkellä sosiaalipolitiikkaa vaivaa voimattomuus. Sosiaalipolitiikkaa 
ei ole kehitetty määrätietoisesti muun yhteiskunnan kehitystä vastaa- 
valla tavalla ja käytännössä on käynyt päinvastoin: sosiaalipoliittisten 
järjestelmien toimivuutta on itse asiassa heikennetty merkittävällä 
tavalla. Ne eivät ole heikentyneet vaan niitä on heikennetty. 

Tulo- ja varallisuuserot ovat niin suomalaisessa yhteiskunnas- 
sa kuin globaalistikin revenneet täysin uusiin mittoihin. Suomessa 
tämä näkyy konkreettisesti leipäjonojen venymisenä. Sosiaalisesta 
eriytymisestä puolestaan kertoo, miten kansainvälisiin sotiin ja nii- 
den aiheuttamaan kärsimykseen ja pakolaisvirtoihin suhtaudutaan 
piittaamattomasti ja vihamielisesti. Globaalin talouden oikut ja il- 
teiskuntia ennennäkemättömiin ongelmiin, jotka tuhoavat elämisen 
perusedellytyksiä ja pakottavat ihmisiä jättämään kotinsa. Ilmiöt eivät 
rajaudu enää kansallisvaltioiden sisäisiksi vaan ne ovat luonteeltaan 
maailmanlaajuisia. 

Nyt Lumoa kirjoittaessamme viestimme on, että tarvitsemme 
uudenlaista sosiaalipolitiikkaa, joka kantaisi meitä pitkälle tulevaisuu- 
teen ja lohduttaisi lohduttomia vaikeinakin aikoina. Tässä kirjassa me 
pohdimme, millaista sen sosiaalipolitiikan tulisi olla. Tämän päivän 
politiikkaa vaivaa näköalattomuus sen suhteen, mitä tulisi tehdä 
kansalliselle ja globaalille sosiaaliselle eriarvoisuudelle. Emme voi 
myöskään enää nojata teollisen yhteiskunnan rakenteille perustuvaan 
uskoon siitä, että vanhan ajattelutavan mukaisesti talouskasvu vielä 
voisi tuottaa meille saman tai mikä pahinta entistä runsaamman ma- 
teriaalisen hyvinvoinnin myös tulevaisuudessa. Nyt on hyväksyttävä, 

että olemme siirtyneet globaalisti uudenlaisen materiaalisen ja mah- 
dollisesti myös talouden niukkuuden aikaan, mikä edellyttää aivan 
uusia sosiaalisia ratkaisuja. Näiden tosiasioiden on nyt realisoiduttava 
uutena politiikkana. 

Sosiaalipolitiikan tutkimusta sekä Suomessa että Euroopassa 
yhdistää ymmärrys ja tieto siitä, että jälleen kerran sosiaalisten ky- 
symysten ratkaiseminen on myös keskeinen vastaus ekologisiin ja 
taloudellisiin ongelmiin. Tämä viesti olisi nyt vakavasti ymmärrettävä. 
Politiikan on uudistuttava siltä osin kuin sen ratkaisuiksi esitetään 
vanhan yhteiskunnan rakenteita kuten rahatalouteen nojaamista ja 
materian ylikäyttöä; nämä ovat johtaneet vain silmien ummistamiseen 
globaaleilta sosiaalisilta ja ekologisilta kriiseiltä. Suomella on nyt paikka 
toimia globaalina tiennäyttäjänä, mikäli tällainen rooli uskalletaan 
ottaa. Me olemme olleet vauras ja korkeasti koulutettu yhteiskunta, 
mikä edelleen luo mahdollisuudet uudenlaisen ymmärryksen varaan 
rakentuvalle politiikalle. 

Meillä on näky uudesta Lumovoimaisesta sosiaalipolitiikasta, 
joka takaa sekä talouden rakenteiden, maapallon materiaalisten re- 
surssien kestävyyden että ihmisten uudenlaisen hyvinvoinnin. Sen 
yksi keskeinen rakennuspuu on uusi perusturva eli perustulo, joka 
purkaa historiallisen mutta nyt vanhentuneen sidoksen sosiaaliturvan 
ja palkkatyön väliltä. Toinen rakennuspuu nojaa uudenlaiseen kansa- 
laisyhteiskuntaan, jossa osallistuminen eri tavoin — vapaaehtoistyöhön, 
harrastustoimintaan, läheisten tai naapurien hoivaan — huomioidaan 
korotuksena sosiaaliturvassa ja elämisen, ihmisarvon ja yksilön saavu- 
tusten mittana eivät ole enää pelkästään palkkatyö, raha, kuluttaminen 
ja vaurastuminen. 


Viestimme 


Sosiaalipolitiikalla on tavoiteltu kauaskantoisia ratkaisuja arjen ja tu- 
levaisuuden haasteisiin. Sata vuotta sitten moni suomalainen oli niin 
resuinen, että häntä ei voitu aina kelpuuttaa työläiseksi Kehittyvä ja 

tulevaisuuteen katsova Suomi tarvitsi työkuntoisia ihmisiä. Taloudel- 
lisesta ja sosiaalisesta kurjuudesta noustiin kollektiivisella toiminnalla, 
joka kohdistettiin yhteiskunnallisten ristiriitojen aiheuttaman kurjuu- 
den ja eriarvoisuuden lieventämiseen. Varsinaisen hyvinvointivaltion 
rakentaminen vaati todellista visiota ja päättäväistä toimintaa parem- 
man yhteiskunnan puolesta. Näkyä tulevasta oli mukana luomassa 
Pekka Kuusen kuuluisa 60-luvun sosiaalipolitiikka -teos. Tuo näky 
tuotti meille sekä sosiaalisen että taloudellisen, globaalisti verraten 
käsittämättömän hyvinvoinnin — jopa liiallisen, silloin kuin sitä tar- 
kastellaan taloudellisten tai materiaalisten resurssien keskittymisellä. 

Oman aikansa erinomaisena luomuksena hyvinvointivaltio ja 
konaisuudesta on kadonnut, kun ympäröivä maailma ja Suomi ovat 
muuttuneet radikaalisti. Vuosikymmenten takaiset järjestelmät eivät 
enää vastaa tätä päivää. Niiden kehittäminen on ollut sirpalemaista 
eivätkä pikkureformit vastaa mihinkään aikamme suurista sosiaalisista 
kysymyksistä puhumattakaan siitä, että vanhojen yhteiskunnallisten 
ristiriitojen ja sosiaalipoliittisten tehtävien rinnalla on syntynyt uusia 
tehtäviä. 

Viestimme on tämä: I Sosiaalipolitiikka ei voi olla enää kansal- 
lista ja sisäänpäin käpertyvää. II Sosiaalipolitiikka ei voi enää jättää 
huomiotta ekologista kehitystä eikä yhdenkään valtion politiikka 
voi rakentua ainoastaan taloudellisen kasvun ja materian yltiöpäisen 
käytön varaan. III Sosiaalisia etuuksia ei voi jakaa vain niille, joilla jo 
on hyvin vaan nyt jos koskaan tulojen ja hyvinvoinnin jakaminen on 
asetettava keskiöön. IV Sosiaalipolitiikan tulee luopua tavoittelemasta 
täystyöllisyyttä epärealistisena. Tämän myötä myös koulutuksen tai 
työn kapeilta poluilta poikkeamisen sanktiointi yksilötasolla on lope- 
tettava. V Sosiaalipolitiikan lähtökohdat eivät voi perustua kapenevaan 
palkkatyön ideaaliin vaan kaikki yhteiskunnallisesti hyödyllisen työn 
muodot on saatettava sosiaaliturvan ja sosiaalisten oikeuksien piiriin. 
VI Sosiaalipolitiikka ei myöskään voi loputtomasti keventää omaa 
osaansa valtion ja yksilön välisessä suhteessa: esimerkiksi hoivan valtiol- 
listamiselle oli aikanaan painavat perusteet, jotka eivät ole muuttuneet 


12 — Antti Halmetoja, Pertti Koistinen ja Satu Ojala (toim.) 


vaan tehneet itsensä jälleen ilmeisiksi. VII Kaiken politiikan keskiöön 
on jälleen nostettava sosiaalipolitiikan keskeiset ideat kuten sosiaalinen 
oikeudenmukaisuus, eri ihmisryhmien välinen tasa-arvo, luottamus 
ja solidaarisuus. Samalla etuus- ja palvelujärjestelmät on mietittävä 
uudelleen universalismin lähtökohtien mukaisesti. 

On virhepäätelmä syyttää sosiaalisia investointeja kalleudesta, 
byrokraattisuudesta tai yksilön kahlitsemisesta. Vahva sosiaalipoli- 
tiikka synnyttää kestäviä yhteiskunnallisia kompromisseja, vahvistaa 
ihmisoikeuksia ja kansalaisten keskinäistä solidaarisuutta ja se luo mah- 
dollisuuksia osallisuuteen ja vahvistaa uskoa tulevaisuuteen. Kun nyt 
moni puheissaan kaipaa sellaista arvoa kuin yksilön vapautta, hän usein 
unohtaa, että itse asiassa juuri vahva ja oikeudenmukainen, tuloeroja 
tasaava sosiaalipolitiikka on vasta lähihistoriassa mahdollistanut useim- 
pien suomalaisten ja pohjoismaiden kansalaisten nousun köyhyydestä 
asemaan, jossa koko kansa on voinut ehkä ensi kertaa maailman histo- 
riassa todella olla vapaa ja tehdä yksilöllisiä valintoja. Sosiaalipolitiikka 
ei holhoa, vaan luo mahdollisuuksia — koko maailman avoimeksi. 
Moniko suomalainen luopuisi myöskään turvallisesta ympäristöstään, 
toimivasta tie-, vesi- ja sähköinfrastruktuurista, globaalisti tarkastel- 
len ennustettavasti toimivasta ja luotettavasta hallinnosta tai kaikille 
avoimista terveys-, sosiaali- ja koulutuspalveluista? Sosiaalipolitiikan 
lumo piilee juuri siinä, että ennalta- tai uudelleenjakava sosiaaliturva 
takaa parhaat edellytykset kaikkien yksilöiden hyvälle elämälle. 

Näemme sosiaalipolitiikan yhteiskunnallisen muutoksen ja tule- 
vaisuuden airuena. Kysymme, miksi me tarvitsemme jälleen vahvaa 
sosiaalipolitiikkaa, solidaarisuuden ja sosiaalisen vastuun asettamis- 
ta yhteiskuntapolitiikan keskiöön. Mitä ilmeisimmin sosiaalisilla 
ideoilla ja sosiaalipolitiikalla on ratkaiseva merkitys tulevaisuuden 
hyvinvointia rakennettaessa, mutta millaista tulisi sosiaalipolitiikan 
olla käytännössä? Mitä me otamme mukaamme menneisyydestä kun 
rakennamme tulevaisuuden sosiaalipolitiikkaa? Nämä ovat kysymyksiä, 
joihin haastamme lukijat. 

Otammeko tämän matkan ja yhteiskunnallisen keskustelun pe- 
rustaksi Matteuksen evankeliumin sisältämän vuorisaarnan, Minnan 

Canthin Papin perheen vai ponnistammeko matkaan John Rawlsin tai 
Amartya Senin oikeudenmukaisuusfilosofiasta? Entä kehotammeko 
nyt yltäkylläisyyden pöhöttämiä lähtemään torille ja jakamaan omai- 
suutensa köyhille vai lähdemmekö Robin Hoodin tavoin ryöstöretkelle 
finanssipääomien keskuksiin ja jaamme saaliimme köyhille? Vai onko 
jollakulla pöytälaatikossaan parempia ideoita? 

Tässä kirjassa tutkijat esittävät sosiaalipoliittisia kipupisteitä ja 
ideoita. Heitä yhdistää ymmärrys siitä, että sosiaalisen ja ekologisen ot- 
taminen ensisijaiseksi poliittiseksi periaatteeksi tuottaa ainoan kestävän 
(talous) poliittisen ratkaisun tämän päivän yhteiskunnan ongelmiin, 
joita kohtaavat yksilöt, perheet, yhteiskuntaluokat, kansallisvaltiot 
sekä kansainväliset yhteisöt yhdessä. 

Tämän kokonaisuuden tarkoitus on samalla muistuttaa, että 
yhteiskuntatieteellä ja -politiikalla on vakava ekologinen, sosiaalinen 
ja lopulta taloudellinen vastuu. Huomautamme, että kaikki edel- 
lä kuvattu on sopinut ja sopii myös rationaalisen talouspolitiikan 
perustaksi. Pohjoismainen hyvinvointivaltio on hyvin edullisesti ja 
tehokkaasti tuottanut korkean koulutuksen ja hyvinvoinnin koko 
väestölleen, mikä on ollut ja minkä tulisi pysyä Suomen käyntikort- 
tina maailmalle myös tulevaisuudessa. Markkinat eivät valitettavasti 


ratkaise ensimmäistäkään sosiaalista ongelmaa; ne tuottavat sen sijaan 
telmässä. Emme kuitenkaan väitä, että valtiokeskeisyys tai julkiseen 
sektoriin nojaaminen enää olisivat ainoita ratkaisuja tämän päivän 
ongelmiin. Tämä usko olisi naiivia sen jälkeen kun julkisen sektorin 
idea on tuhottu muuttamalla se uusliberalistiseksi hallintokoneistoksi 
kilpailuttamisvelvoitteineen ja hankintalainsäädäntöineen. Uskomme 
sosiaalipolitiikassa kansalaisiin itseensä, maahan nyt muuttaviin uusiin 
jäseniimme, järjestöihin samoin kuin kaikkiin voittoa tavoittelemat- 
tomiin yhteisöihin olivatpa ne julkisen tai kolmannen sektorin tai 
yritysten tuottamia. Voiton tavoittelu yhteisillä rahoilla on sen sijaan 
lukuisan tutkimustiedon valossa tuottanut kyseenalaisia sosiaalisia ja 
myös taloudellisia seurauksia. Julkisten palvelujen lähtökohdaksi ei 
sovi voiton vaan hyvinvoinnin tavoittelu. 

Tarpeet ja politiikka 


Yksi tapa jäsentää sosiaalipolitiikkaa ja sen tulevaisuutta on ajatella 
sitä toimintana, jolla vastataan erilaisiin tarpeisiin. Tarpeet muuttu- 
vat ajassa. Yhteiskuntajärjestelmämme vaikuttaa keskeisellä tavalla 
siihen, millaisia tarpeita syntyy. Osa tarpeista syntyy luonteeltaan 
pysyvämmistä ristiriidoista esimerkiksi työn, luonnonresurssien 
käytön ja pääoman välillä ja osa puolestaan kumpuaa esimerkiksi 
elinajanodotteen kasvusta tai muutoksista väestön ikärakenteessa. 
Vahvojen hyvinvointivaltioiden kontekstissa tällaisiin tarpeisiin on 
toisen maailmansodan jälkeisellä kaudella vastattu niin, että ihmiset 
on ansioista tai tarvitsevuudesta riippumatta otettu sosiaalipolitiikan 
piiriin. Pääsykriteeriksi on riittänyt maan kansalaisuus tai riittävän 
pitkäkestoinen asuminen. 

Sosiaalipolitiikan tarvetta ei tule ymmärtää vain yksilöllisenä ilmi- 
önä vaan nimenomaan vastauksena yhteiskunnallisesti tunnistettuihin 
tarpeisiin (Titmuss 1963). Sosiaalipolitiikka ja yhteiskunnallisiin 
tarpeisiin vastaaminen voidaan Richard Titmussin esseen The social 
division of welfare mukaan nähdä sekä yhteiskunnan että yksilöiden 
selviämisen ehtona. Rajanvetoa sosiaalipolitiikassa yksilöllisen ja yh- 
teiskunnallisen tarpeen välillä ei voida koskaan ratkaista vaan niiden 
keskinäiset suhteet muuttuvat ajan ja vallitsevien olosuhteiden mu- 
kaan. Kasvavat leipäjonot keskellä suomalaista hyvinvointivaltiota 
kertovat yksilöiden nälän lisäksi yhteiskunnallisesta ongelmasta — 
tarpeesta, johon vastaaminen on myös kokonaisuuden säilymisen 
kannalta välttämätöntä. 

Miten tarpeet tunnistetaan yhteiskunnallisesti ja miten niihin vas- 
taaminen tehdään sosiaalipolitiikaksi? Gosta Esping-Andersen (1990) 
korostaa klassikossaan The three worlds of welfare capitalism kolmen 
tekijän merkitystä erilaisten hyvinvointivaltioiden ja sosiaalipolitiikan 
erojen selittämisessä. Nämä tekijät ovat luokkamobilisaatio (erityisesti 
työväenluokka), puoluepoliittisten liittoumien ja luokkakoalitioiden 
rakenne sekä sosiaalipoliittisen regiimin historiallinen perinne. Näistä 
tekijöistä, jotka selittävät minkälaiseksi hyvinvointivaltio ja sosiaalipo- 

litiikka kehittyvät, on tietenkin voimakkaasti kiistelty, mikä tulee hyvin 
esille niin Suomen sosiaalipolitiikan historiassa kuin ajankohtaisissa 
kiistoissa sosiaali- ja terveydenhuoltojärjestelmän uudistuksesta, perus- 
turvan uudistamisesta tai vanhempain hoitovapaista. Esping-Ander- 
senin teoksessa selittävät tekijät kumpuavat työn ja pääoman välisestä 
ristiriidasta. Maiden välisistä eroista ja kamppailuista mainittakoon, 
että erityispiirteenä pohjoismaisten hyvinvointivaltioiden kehittymi- 
selle on ollut naisliikkeen ratkaiseva merkitys (Anttonen, Henriksson 
& Nätkin 1994). 

Esping-Andersenin (1990) ajattelu on tässä yhteydessä kiinnos- 
tava erityisesti siksi, että tasaetuuksien varaan rakentuva universaali 
sosiaalipolitiikka edellytti tai oli yhteydessä hyvin omalaatuiseen luok- 
karakenteeseen, jossa valtaosa ihmisistä oli siinä määrin köyhiä, että 
vaatimattomat tasaetuudet olivat riittäviä. Tasaava sosiaalipolitiikka 
kuitenkin nosti kansalaiset köyhyydestä ja tuotti tarpeen lisätä etuja 
sosiaalipolitiikan kannatettavuuden varmistamiseksi. Esping-Andersen 
toteaa, että säilyttääkseen universalistisen hyvinvointivaltion solidaa- 
risuuden sosialistit olivat pakotettuja säätämään sosiaalipolitiikan 
keskiluokan tarpeita vastaavaksi. Työväenluokan elintason noustessa 
sekä keskiluokan syntymisen myötä sosiaalidemokraattisissa hyvin- 
vointivaltioissa onnistuttiin pelastamaan universalismi yhdistämällä 
se kasvaneisiin vaatimuksiin paremmin vastaaviin ansiosidonnaisiin 
järjestelmiin. Näin ehkäistiin markkinaehtoisia yksityisiä ratkaisuja 
turvan hankkimisessa. Sittemmin on käynyt niin, että perusturvan ja 
ansioturvan välinen kuilu on syventynyt ja näin sosiaaliturvajärjestelmä 
uusintaa entistä suurempaa eriarvoisuutta. Lisäksi paremmassa ase- 
massa olevat hankkivat ansioturvasta huolimatta esimerkiksi yksityisiä 
vakuutuksia ja ovat päässeet jo liiaksi kartuttamaan kotitalouksien 
varallisuutta; samalla he käpertyvät jakamaan tuloja ja hyvinvointia 
kotitalouden sisällä. Silloin köyhät jäävät nojaamaan valtioon ja sen 
kiristyneisiin ehtoihin samaan aikaan kun hyväosaiset menestyvät 
markkinoilla. 

Perusturvalla elävien kurittaminen — väärin 


Edellä kuvatun tasaetuuksiin perustuvan universalismin ja ansiosi- 
donnaisen turvan naittamisen jälkeen on tapahtunut paljon, min- 
kä olettaisi herättävän ajatuksia olemassa olevan sosiaalipoliittisen 
järjestelmän kestävyydestä ja legitimiteetistä. Esimerkiksi talouden 
rakennemuutokset ja massatyöttömyys tuntuvat jääneen pysyväksi 
ilmiöksi ja työelämän sisäiset jaot uhkaavat suomalaisen työllisyys- 
järjestelmän perusteita. Sosiaalivaltion syntymisen ja laajentumisen 
aikainen poliittinen liitto sekä tasaetuuksiin nojaava, universalistinen 
perusturva ovat jääneet pahasti alisteiseen asemaan. Yhä suurempi 
osa ihmisistä elää tämän alistetun ja kutistetun etuisuuden varassa. 
Työttömien lisäksi on myös pienituloisia palkkatyöläisiä ja itsensä 
työllistäjiä, jotka ovat ansiosidonnaisten etuisuuksien ulkopuolella 
tai muita heikommassa asemassa. 

Muutokset luokkarakenteessa tarkoittavat muutoksia myös hy- 
vinvointivaltiossa ja sosiaalipolitiikan toimivuudessa. Vastaukset tähän 
uudella tavoin asettuvaan luokkakysymykseen ja sosiaalipolitiikan 
vaatimusten kasvuun ovat olleet vaihtelevat sekä Suomessa että Eu- 
roopan unionin sisällä. Yhteistä kaikille tuntuu olevan, että politii- 
kassa ei joko tunnisteta tai tunnusteta uudella tavalla perusteltavan 
sosiaalipolitiikan ja luokkakompromissin tarvetta. Edellä kuvatun 
dualismin syntymisen jälkeen luokkaetuja puolustetaan purkamalla 
viimeisiäkin rippeitä universaaleista eläke-, sosiaaliturva- ja perhe-etui- 
suuksista; perustulon kaltaisten ratkaisujen koetaan uhkaavan aiemmin 
luodun sosiaalivaltion perusteita, vaikka se itse asiassa loisi uudeksi 
sosiaalisesti, ekologisesti ja taloudellisesti kestävän hyvinvoinnin ja 
yhteiskunnallisesti tärkeän työn liiton. 

Voisivatko nyt massatyöttömyys ja työelämän rakenteiden po- 
larisoituminen sekä muuttuva työn kuva olla sellaisia tekijöitä, jotka 
johtaisivat sosiaalisesti kaivattuihin ja motivoituihin muutoksiin hy- 
vinvointivaltiossa? Jos otamme vakavasti Esping-Andersenin esittämän 
argumentin luokkarakenteista ja poliittisesta vallasta niin tarkoittaisiko 
se, että nykytilanteessa tulisi ottaa kysymys ansiosidonnaisen sosiaali- 

turvan ja perusturvan välisestä kytköksestä uuteen tarkasteluun? Vai 
tarkoittaako se sitä, että eriarvoisuuden kasvaminen työväenluokan 
sisällä on tarkoituksenmukaista ja vääjäämätöntä? 

Mikä voima voisi tunnistaa niin yhteiskuntaa kokonaisuudessaan 
kuin yksilöitäkin kurittavan tarpeen uudistaa sosiaaliturvaa? Tarve 
kumpuaa osin niistä samoista ristiriidoista kuin hyvinvointivaltioiden 
rakennuskaudellakin, mutta rinnalle on syntynyt myös uusia ristirii- 
toja. Näitä ovat esimerkiksi edellä kuvattu työväenluokan sisäinen 
ristiriita, entisestään kärjistyvät globaalit ristiriidat läntisten hyvinvoin- 
tivaltioiden ja muun maailman välillä ja ristiriidat sukupolvien välillä. 

Palkkojen alentaminen tai työn teettämisen kustannusten alen- 
taminen on jälkijättöistä politiikkaa: sama ”race to the bottom” on 
käynnissä kaikissa OECD-maissa. Jos lähdemme tälle tielle, emme 
saavuta lopulta mitään. Kelan perustuloseminaarissa 13.4.2016 Guy 
Standing (Standing 2016) huomautti, ettei tarvitse olla Thomas Pi- 
ketty ymmärtääkseen, millainen valtava, globaali ansioiden siirtymä 
työvoimalta pääomalle on itse asiassa käynnissä. Meidän tulisikin nyt 
ymmärtää se peruslähtökohta, ettei 1900-luvun tulonmuodostus enää 
palaa. Tulonjakokeskusteluun ei kenties suoraan paneuduta tämän 
teoksen sisältämien artikkeleiden kysymyksissä, mutta oletettavasti 
artikkeleiden lukeminen avaa keskustelua myös tästä sosiaalipolitiikan 
rakenteellista perustaa koskevasta kysymyksestä. 


Uusi, lumovoimainen sosiaalipolitiikka 


Hyvin menestyville yhteiskuntamme jäsenille — myös meille itsellem- 
me — muistutamme, että sosiaalipolitiikan Lumo piilee siinä, miten 
vähäinen eriarvoisuus tuottaa vahvaa luottamusta yhteiskunnan eri 
ryhmien välillä; me uskallamme kulkea kaikissa suomalaisissa kau- 
punginosissa emmekä ole tarvinneet, emmekä toivoaksemme tarvitse 
myöskään tulevaisuudessa, turva-aitoja Tampereen Pispalaan, kaik- 
kien kansanosien keskinäisen sovun ruumiillistumaan. Tänä päivänä 
meidän olisi uskallettava katsoa kerjäläistä ja pakolaista silmiin ja 

autettava häntä; vain näin takaamme myös itsellemme mielenrauhan 
ja, raadollisesti sanoen, samalla yhteiskuntarauhan. Mitä kiireimmin 
meidän on samalla kyettävä vastaamaan ekologiseen kriisiin, joka 
on keskeinen taustatekijä esimerkiksi Lähi-idän rauhattomuudelle ja 
pakolaisten vyörylle Eurooppaan. Emme voi teljetä ilmastokriisiä ja 
sen tielle ajamia ihmisiä pois silmistämme myöskään tulevaisuudessa; 
on yhtä hyvin mahdollista, että joudumme itse tien päälle. 

Kirjassa on neljä osaa. Niistä ensimmäisessä osoitamme tämän 
ajan politiikan virhepäätelmiä kansainvälistymisen ja markkinois- 
tumisen kysymysten hoidossa. Toisessa kysymme lapsen ja nuoren 
äänen kuulemista politiikassa, ylhäältä katsovan hallinnoinnin sijaan. 
Kolmannessa osassa erittelemme sitä, millaiselta arvopohjalta yhteistä 
kaupunkitilaa tulisi luoda ja sosiaalisia ongelmia kohdata. Viimeisessä 
osassa esitämme, mitä tarvitaan uuden ekologisesti, taloudellisesti ja 
sosiaalisesti kestävän sosiaalipolitiikan kulmakiviksi. 

I osan kirjoituksia yhdistää näkemys siitä, että tämän päivän 
politiikka ei tunnista sitä, mihin sen toimet johtavat. Ensinnäkin, 
Anneli Anttonen ihmettelee kirjoituksessaan miksi pelkäämme kan- 
sainvälistymistä eli maahanmuuttoa — vai onko vain tietynlainen 
kansainvälistyminen suotavaa? Mikä tekee sotaa tai nälkää pakenevasta 
maahantulijasta vähemmän haluttavan kuin länsimaista esimerkiksi 
puolison perässä muuttavasta? Mehän tarvitsemme työikäistä, uutta 
väestöä vaikkapa sen kuuluisan kestävyysvajeen korjaamiseksi. 

Toiseksi, Anttonen ja Olli Karsio erittelevät kirjoituksissaan tä- 
män päivän paradoksia siitä, että nyt pyrimme yhteisesti kerätyillä 
verovaroilla luomaan markkinoita esimerkiksi hoivapalveluihin — 
julkinen sektorihan on aikanaan syntynyt suojaamaan kansalaisia 
markkinahäiriöiltä. Ovatko poliitikot ja äänestäjät tietoisia siitä, että 
markkinapalveluiden väitetyt tehokkuus- ja tuottavuusargumentit 
ovat itse asiassa monilta osin kauppamiesten jargonia eivätkä aina 
totta? Palvelumarkkinat saattavat toimia isoissa kaupungeissa ja ne 
saattavat lisätä hyväosaisten valinnanmahdollisuuksia, mutta eivät 
ne toimi kaikkialla, tasapuolisesti tai oikeudenmukaisesti, saati, et- 
tä ne lähtökohtaisesti säästäisivät kustannuksia. Yritysten tehtävä 


Sosiaalipolitiikan lumo — 19 


on tuottaa omistajilleen voittoa. Mitä tässä kehityksessä tapahtuu 
yksinäisille vanhuksille, vammaisille, tai huostaanottoa tarvitseville 
lapsille? Olemme jo pilkkoneet heidän palvelunsa hoivasuoritteiksi, 
joita kirjataan ja joista laskutetaan. Minna Zechner kysyykin, kuka 
vastaa kokonaisvaltaisesta hoivasta? Entä jos palveluita koskevien 
valintojemme seurauksena onnistummekin vain tuottamaan hoivan 
halpamarkkinat — kuin postmoderniksi versioksi sata vuotta sitten 
käydyistä huutolaiskaupoista? 

II osan kirjoittajat kysyvät, kenen ääni kuuluu lapsiperhepal- 
veluissa ja nuorten palveluissa. Katja Repo näkee perinteisen lasten 
kotihoidon ja varhaiskasvatuspalveluiden välillä junnaavan kiistan 
tuolle puolen ja ihmettelee, miksi itse lasta ei kuulla, kun hänen ar- 
keensa vaikuttavia ratkaisuja valitaan. Sama ohikatsominen korostuu 
nuoruudessa: aikuiset tietävät, mikä nuorelle on parasta. Entä mitä 
tapahtuu, kun nuori siirtyy pois perheen turvasta ja pyrkii työmark- 
kinoille? Ritva Nätkin osoittaa, miten hoivan ja huolehtimisen ketju 
tällöin katkeaa: nuori on omillaan kovilla työmarkkinoilla. 

Samalla mikäli nuori ei käy kouluja loppuun ja tähtää työelämään, 
hänen täytyy olla syrjäytynyt. Tästä kirjoittavat Karita Snellman, 
Pauliina Lehtonen ja Lina van Aerschot, jotka kyseenalaistavat koko 
syrjäytymisen käsitteen ja hahmottelevat nuorten palveluille uusia 
lähtökohtia. 

III osassa katsomme yhteiskunnan julkista ja sosiaalista tilaa. 
Mitä itse asiassa olemme saavuttaneet, kun olemme rakentaneet yh- 
teiskuntaamme enemmän teiden kuin ihmisten ehdoilla? Liina Sointu 
argumentoi vanhuksen silmin, miltä tuntuu, kun asuntopolitiikka ja 
kaavoitus on suunniteltu niin, että tilaa istahtaa ihmisten yhteyteen 
penkille ei ole. Me kiireiset työikäiset suljemme itsemme yksityis- 
autojen koppeihin ja ajamme suojateillä vanhusten varpaille. Sama 
sulkeutuminen koskee sosiaalista tilaa: miltä yhteiskunta näyttää 
niiden silmissä, jotka eivät ole työikäisiä ja palkka- tai yrittäjätyötä 
tekeviä kansalaisia? On kestämätöntä politiikkaa, että pyrimme sul- 
kemaan silmämme sosiaalisilta ongelmilta kuten alkoholismilta ja 
työntämään marginaalissa elävät pois katukuvasta. Satu Ojala kysyy, 

miten työttömiltä voidaan — työlaitoksiksi asti kehittyneen työttö- 
myyden sanktiointijärjestelmän vastikään purkauduttua — erilaisilla 
politiikkatoimilla jälleen pyrkiä epäämään ihmisarvoa sen sijaan, 
että tarjoaisimme luottamusta ja loisimme asiallisen perusturvan? 
Ojala ehdottaa myös yhteiskunnallisen työn kuten vapaaehtoistyön, 
harrastustoiminnan ohjaamisen tai omaishoivan kompensoimista 
sosiaaliturvan aktiivisuuslisällä. 

IV osassa esitämme solidaarisuutta, tasa-arvoa ja oikeudenmu- 
kaisuutta perustaksi uudelle sosiaalipolitiikalle. Antti Halmetoja ja 
Johanna Perkiö perustelevat, miksi universalistista sosiaalipolitiikkaa 
tarvitaan juuri tänään perustulon muodossa. Perustulon keskeinen 
etu on se, että se irrottaa sosiaaliturvan ansiotyöstä. Nykypolitiikka 
on toimimaton, koska se syrjäyttää ne, jotka eivät pysty työhön tai 
löydä sitä. Kirjoittajat ehdottavat, että ansiosidonnaiset, eriarvoistavat 
etuudet ja palvelut korvataan universaalilla perusturvalla. 

Samassa osassa Liisa Häikiö ja Miia Toivo huomauttavat, että 
olemme siirtyneet jo uuteen yhteiskuntaan, jota luonnehtii niukkuus. 
Niukkuuden lähtökohdasta uutta sosiaalipolitiikkaa tarvitaan kahdella 
tasolla: yhtäältä ihmisten ja yhteiskuntien elinmahdollisuuksia ja 
luonnonvaroja säilyttävän ja vahvistavan toiminnan tasolla, sekä toi- 
saalta tasolla, jolla tasataan hyvinvointieroja ja turvataan kansallisesti 
ja globaalisti kaikkien sosiaaliset oikeudet elämää ylläpitävään ja sitä 
uusintavaan hyvinvointiin. 

Teoksen päättää Pertti Koistisen epilogi, jossa hän katsoo ker- 
jäläistä silmiin. Koistinen penää kokonaan uutta sosiaalista vastuuta 
niin politiikalta kuin kaikilta läsnä olevilta. 

Osa I 


SOSIAALINEN KUTISTUU MARKKINOILLA 


SOSIAALIPOLITIIKAN TULEVAISUUDESTA: 
VOIKO SITÄ TIETÄÄ? 


Anneli Anttonen 


Elämme taas kerran aikaa, jossa pohditaan sellaisia yhteiskunnallisia 
asioita kuin hyvinvointivaltion tila ja tulevaisuus. Olemme tottuneet pi- 
tämään Suomea hyvinvointivaltiona ja osana pohjoismaista politiikkaa ja 
yhteisöä. Olemme myös tietoisia siitä, että kansainväliset trendit ja voimat 
vaikuttavat paljon enemmän kansalliseen tapaan tehdä sosiaalipolitiikkaa 
kuin aikaisemmin. Kuvittelemme tietävämme, millainen on maailma 
ympärillämme ja miten se muuttuu lähitulevaisuudessa. Tunnistamme 
samalla uhkia, jotka saattavat muuttaa yhteiskunnan perusrakenteita ja 
arkista elämäämme. Näitä ovat esimerkiksi ilmastonmuutos, lähialueiden 
sotilaalliset konfliktit, massiiviset maahanmuuttoaallot ja hallitsematon 
finansialisaatio. Mutta mitä oikeastaan voimme tietää? 


Miten Suomi on muuttunut ja muuttuu? 


Tämä kirjoitus sai alkunsa siitä, kun löysin ”Lahdenperän muis- 
tiinpanot” ja luin niitä 25 vuotta myöhemmin. Ryhmä Tampereen 
yliopiston sosiaalipolitiikan laitoksen opettajia ja tutkijoita kokoontui 

aika ajoin keskustelemaan suomalaisuudesta. Kesäisenä iltana 1989 
istuimme Lahdenperän sinisenä siintelevän järven rannalla. Tuon illan 
keskustelun muistiinpanoista poimin lainauksia, joiden kautta mietin, 
miten Suomi ja sosiaalipolitiikka muuttuvat. Tekstin suorat lainaukset 
perustuvat neljännesvuosisadan takaisiin Jorma Sipilän merkintöihin, 
joita olen saanut käyttää vapaasti. Ne antavat yhdenlaisen näkökulman 
sosiaalipolitiikan kehitykseen. 

Kirjoitukseni on puheenvuoro, joten aineistoa käytän kuvitta- 
vassa merkityksessä. Lahdenperässä keskustelimme siitä, millainen 
Suomi olisi vuonna 2014. Aika lailla samaan ajanjaksoon sijoittuu 
vuonna 1992 ilmestynyt Olavi Riihisen toimittama, yli 600-sivuinen 
teos Sosiaalipolitiikka 2017. Näkökulmia suomalaisen yhteiskunnan 
kehittämiseen ja tulevaisuuteen. Siinä tutkijat arvioivat, millainen 
hyvinvointivaltio voisi olla vuonna 2017. Artikkelit on kirjoitettu 
1990-luvun alussa. 

”Lahdenperän muistiinpanoista” voi löytää sellaisia kulttuurisia ja 
arkisia huomioita, jotka eivät helposti kirjaudu tutkimuksiin. Niistä 
muodostuu omanlaisensa, aika rosoinen ja jäsentymätön maisema 
tulevaan. 


Mitä Olavi Riihinen ennusti? 


Sosiaalipolitiikka 2017 -teoksessa ennakoitiin, että talouden kansain- 
välistyminen ja Eurooppaan integroituminen kaventavat etenkin jul- 
kistalouden liikkumatilaa. Valtion uudet tehtävät liitettiin esimerkiksi 
pankkien pelastamiseen ja elinkeinoelämän tukemiseen. Keskiluokkien 
kasvun ajateltiin tuovan mukaan hyvinvointikäsitysten monimuo- 
toistumisen (pluralismin) ja heikkenevän solidaarisuuden suhteessa 
köyhiin ja pienituloisiin. Kaikki nämä seikat yhdessä vaikuttaisivat 
hyvinvointivaltion etuuksiin ja palveluksiin. Ne tulisivat heikenty- 
mään. Hyvinvointivaltion kriisi on Riihisen kirjan punainen lanka. 


Giddensin ajatuksen, jonka mukaan tulevaisuutta ei voi ennustaa 

ja historiankulku on sattumanvaraista. Silti tutkijoiden tehtävä on 
lisätä ymmärrystä mahdollisista kehityskuluista ja niitä ohjaavista 
muutostekijöistä. Hän listasi näistä tärkeimmät: ikärakenteen muutos, 
keskiluokkaistuminen, naisten aseman muuttuminen, sosialismin 
uhan häipyminen, täystyöllisyyden ja sitä koskevien tavoitteiden 
häviäminen, yhteiskunnan pluralisoituminen ja korporativismin 
yhteiskunnallisen voiman heikkeneminen. Kirjan päättää kuvaus 
kahdesta erilaisesta skenaariosta, joista ensimmäinen on ”riutuva ja 
riitainen Suomi” ja jälkimmäinen ”voimistuva Suomi”. Nämä ovat 
edelleen ajankohtaisia. 

Riutuvassa Suomessa ansioperiaate voi hyvin ja sitä täydennetään 
yksityisvakuutuksella, mutta ”uusoikeistolaiset tendenssit yhdessä jul- 
kisen sektorin rahoitusvaikeuksien kanssa ohjaavat sosiaalipolitiikkaa 
welfare mix -suuntaan”, ja ”keskiluokkien halu valinnanvapauden 
lisäämiseen voimistaa hyvinvointipluralismia” (mt, 627). Libera- 
listinen konservatismi siirtää sosiaalipolitiikkaa kohti residuaalista, 
tarveharkintaan ja heikkoihin etuuksiin perustuvaa, mallia. Kilpaile- 
van ideologian puuttuminen avaa mahdollisuuden supistaa etuuksia. 
Sosiaalinen eriarvoisuus lisääntyy, työelämässä yleistyvät epätyypilliset 
työsuhteet, luokkarakenne polarisoituu ja köyhyydestä tulee suo- 
malaisen yhteiskunnan arkipäivää. Asuntovelkaantuminen kaventaa 
yksilöiden valintoja. Suomi ”menettää huomattavan osan pystyvintä ja 


Voimistuva Suomi on verraten vahvan talouskasvun maa, työt- 
tömyys on alhaista ja eurooppalaisten kasvualueiden kilpailuedut 
onnistutaan tavoittamaan. Tässäkin mallissa Suomea uhkaa ”laaja 
työikäisen väestön menetys” (mt, 633), ja siksi tuotannon on keskityt- 
tävä tietyille kasvualueille. Maaseutu ei pysy vetovoimaisena. Maasta 
muuttavien tilalle tarvitaan siirtolaisia, jotka tuovat mukanaan kan- 
sainvälisyyttä. Suvaitseva ja vapaamielinen ilmapiiri yhdessä suotuisan 
talouskehityksen kanssa muuttaa työelämää parempaan suuntaan, ja 
sosiaalipolitiikka säilyy melko universaalina, eli etuudet ja palvelut 

ulotetaan kaikille, ja hyvätasoisena. Hyvinvointipluralismi vahvistuu: 
uutuutena ilmaantuvat osuustoiminnalliset sosiaalipalvelut esimer- 
kiksi päivähoidossa ja vanhustenhuollossa. Ne tarjoavat kustannus- 
tasoltaan kilpailukykyisiä ja samalla ihmisläheisiä vaihtoehtoja? (mt. 
635). Sosiaalipolitiikka on edelleen institutionaalisen uudelleenjaon 
mallin mukaista”, eli melko universaalia ja kattavaa. Tämä skenaario 
kuvasi ainakin osin Suomen nousua lamasta 1990-luvun puolivälin 
jälkeen aina vuoteen 2008 saakka. Vuoden 2008 talouskriisin jälkeen 
on siirrytty supistuvan sosiaalipolitiikan aikaan. Työttömyys on py- 
synyt korkeana ja poliittiset suhdanteet suosineet talouskuria, johon 
liittyy etuuksien ja palvelujen heikentäminen. 

Sosiaalipolitiikka 2017 on erinomainen lukupaketti kaikille niille, 
jotka haluavat tutkimukseen perustuvan kertomuksen sosiaalipo- 
litiikan kehityksestä ja muutoksesta, hyvinvointivaltion kriisistä ja 
mahdollisista ratkaisuvaihtoehdoista sekä siitä, missä tutkijat ajattelivat 
tämän maan olevan vuonna 2017. Emme tosiaankaan ole voineet — 
ennen taikka nyt — tarkasti ennustaa, mihin olemme menossa emmekä 
edes tarkasti voi tietää sitä, millaisessa ajassa juuri nyt elämme. Siitä 
huolimatta on tärkeää pohtia, mistä tulemme, minne mahdollisesti 
olemme matkalla ja millaisen tulevaisuuden haluamme. Näitä asioita 
tämä kirjoitus käsittelee. 


Kansainvälisyydestä, Kiinasta ja vähän Afrikastakin 


Lahdenperän pohdinnoissa lähden liikkeelle siitä, millaiseksi ajatte- 
limme Suomen vuonna 2014. Asetimme aikahorisontin 25 vuoden 
päähän, kun pohdimme tulevaa kesällä 1989. Yritimme arvuutella, 
mitä voisi tapahtua neljännesvuosisadassa, ja muistiinpanoista ilme- 
nee, millaisia asioita suomalaisuuteen ja maailmanmenoon liitimme. 
Näiden lainausten kautta pohdin, miksi näin ajattelimme ja mitä itse 
ajattelen nyt noista ajatuksista. 

”Suomi kansainvälistyy. Ulkomaalaisten määrä lisääntyy Suomessa. 
Raja aukeaa itään. Saksat yhtyvät. Japani ja Länsi-Eurooppa nou- 
sevat maailman talouden keskuksiksi. Neuvostoliitosta tulee vahva 
sivistysvaltio.” 


Uskoimme tuolloin nopeaan kansainvälistymiseen ja maahanmuuton 
lisääntymiseen. Suomi on toki kansainvälistynyt, mutta maahan- 
matala verrattuna esimerkiksi Ruotsiin. Suomessa vallitsee hallituksen 
ja useiden ekonomistien mukaan kestävyysvaje. Toki näin on, toisaalta 
Suomessa on haluttu jatkaa etnisesti ”valkoisen Suomen perintöä” 
pitämällä muukalaiset poissa milloin minkäkin syyn nojalla. Loppuke- 
sällä 2014 uutiskynnys kuitenkin ylittyi, kun Suomeen tuli muutama 
kymmenen pakolaista Syyriasta. Samaan aikaan Ruotsiin saapui muu- 
tama sata syyrialaista jokseenkin joka viikko. Tilanne muuttui nopeasti 
vuoden 2015 aikana, jolloin Suomeen tuli 32 476 turvapaikanhakijaa. 
Vastaava luku vuonna 2014 oli 3 651. Kun kesällä 1989 kaipasimme 
Suomeen roimasti lisää kansainvälisyyttä, emme osanneet ennakoida, 
että rasistiset ja ulkomaalaisvastaiset voimat voisivat täällä vahvistua. 
Eurooppaa ja Suomeakin ravistellut maahanmuuttoaalto on tehnyt 
näkyväksi suomalaisen yhteiskunnan tietynlaisen kääntyneisyyden 
sisäänpäin samoin kuin piilossa eläneen muukalaisvihan. Tällaisista 
asioista ei keskusteltu Sosiaalipolitiikka 2017 -teoksen sivuillakaan; 
siirtolaisuudesta kylläkin, ja vielä enemmän suomalaisten halusta 
muuttaa muihin maihin (Riihinen 1992b). 

Suomi on edelleen hieman outo yhtenäiskulttuurin maa idän 
ja lännen välissä, eikä 25 vuodessa ole tapahtunut kovinkaan suurta 
keikausta. Väki vanhenee, kestävyysvaje syvenee ja tiukasti vallan 
kahvassakin olevat poliitikot lietsovat maahanmuuttovastaisuutta. 
Moraalinen paniikki on kohdistunut milloin mihinkin, esimerkiksi 
maahanmuuttajääiteihin, joiden lastenvaunut kiiltävät uutuuttaan. 
Voi Suomi Suomeni maa! Lastenvaunuistahan tässä kestävyysvajees- 
sa on pohjimmiltaan kyse. Mikä vika siinä, että edes äidit hoitavat 
kestävyysvajetta kuntoon? 

Monta muutakin asiaa saattaa seurata etnishenkisestä sisäänpäin 
korkeana ja katukuva mustanharmaana. En tiedä, missä olemme 25 
vuoden kuluttua kestävyysvajeemme kanssa, mutta Suomi tuskin 
pärjää näillä moraalisilla koodistoilla kilpailussa maahanmuuttajista. 
En voi olla lisäämättä tähän erään tuttavani ajatuksia. Hän itse sa- 
noo, että hänen pitäisi oikeastaan olla perussuomalainen äijä; hän 
ei kuitenkaan voi hyväksyä maahanmuuttovastaisuutta. Nuorena 
vammautunut ja ikänsä kansaneläkkeellä sinnitellyt mies uskoo, että 
häntä ei vanhana hoida yksikään suomalainen mies tai nainen. Jo nyt 
hänen lääkärinsä terveyskeskuksessa ja sairaalassa ovat usein muualta 
tulleita ja kohtelevat häntä hyvin. Totta on, että meillä on enemmän 
maahanmuuttajia kuin vuonna 1989, mutta silti aivan liian vähän 
kestävyysvajeen näkökulmasta. Mitä meillä sen sijaan on paljon, on 
maahanmuuttovastaisuutta. 

Mitä sitten on tapahtunut rajoille? Raja itään on tietyllä tapaa 
varmasti avoimempi kuin 1989, mutta Ukrainan kriisin edelleen 
keväällä 2016 varjostaessa suur- ja lähivaltasuhteita tämä rajalinja on 
politisoitunut uudella tavalla. Moni muukin rajalinja politisoituu 
tavalla, jota muutama vuosi sitten olisi ollut vaikea ennakoida. Vii- 
meisen vuoden aikana turvapaikanhakijoiden reittejä Eurooppaan 
on alettu tukkia rakentamalla muureja ja vahvaa rajavalvontaa. On 
vaikea tietää, mitä näille rajoille tapahtuu. Idän avoimempi raja voi 
muuttua suljetummaksi tai päinvastoin. Ilmassa on paljon rajoihin 
liittyviä epävarmuuksia, joten tilanne on tyystin toinen kuin kesällä 
1989. Kun istuimme Lahdenperässä järven rannalla kesäkuun alussa, 
tiesimme, ettei Saksojen yhdentymistä voi enää mikään pysäyttää. 
Näimme, kun Berliinin muuri murtui. Elimme rajojen avautumisen 
aikaa. Emme todellakaan keskustelleet siitä, että Berliinin muurin 
tilalle voisi jonain päivänä tulla toisenlaisia muureja. 

Oli toki monia muitakin asioita, joita emme nähneet: Aasian 
vaurauden liitimme Japaniin, mutta Kiinasta ei muistiinpanoissa ole 
sanaakaan. Kahta päivää myöhemmin olisi ollut: kesäkuun 4. päivä- 
nä 1989 Tiananmenin aukion mielenosoituksen tukahduttaminen 

muuttui verilöylyksi. Nuo kuvat ovat piirtyneet syvälle muistiin. 
Kiinalla on monet kasvot. 

Tuohon aikaan Kiinaa johti Deng Xiaoping, joka oli aloittanut 
talousuudistukset 1970-luvun lopulla. 1980-luvulla Kiina kapitali- 
soitui nopeasti, joten kaikki merkit uudesta talousmahdista olivat 
varmasti vuonna 1989 näkyvissä — emme niistä kuitenkaan puhu- 
neet. Omakin utelias katseeni oli läntisesti suuntautunut. Yhdysvallat 
kutsui puoleensa vahvana tiedemaana, eikä se siinä asiassa tuottanut 
pettymystä. Olen kuullut elämäni parhaat luennot New Yorkissa 
syksyllä 1989 ja Berkeleyssä keväällä 1990. En voi unohtaa Agnes 
Hellerin istuen puhuttuja, äärimmäisen tarkasti artikuloituja ja si- 
vistyneitä monologeja häpeästä, filosofian tehtävästä ja tutkijoiden 
vastuusta New Schoolissa (1989) enkä Evelyn Fox Kellerin tyystin 
toisella tavalla sytyttäviä luentoja feminismistä UCLA:n Berkeleyn 
kampuksella. Vieläkin harmittaa, etten päässyt samaisena keväänä 
kuulemaan Arlie Hochschildin kurssia perheestä. Tarjolla ei ollut 
edes auditing-paikkaa, joka Kellerin luennolla tarkoitti konkreettisesti 
lattialla istumista, jos istumapaikkoja ei ollut vapaana; myöskään kes- 
kusteluun ei saanut osallistua. Tuolloin en mitenkään voinut arvata, 
että 25 vuoden kuluttua istuisin Chengdussa Sichuanin maakunnassa 
vastaamassa asiantuntijoiden kysymyksiin siitä, millainen universaali 
sosiaalivakuutus Kiinaan pitäisi luoda. 

25 vuoden kuluttua tästä hetkestä, noin 85-vuotiaana, en ehkä 
vieraile missään tieteenharjoittajana. Hatara arvaukseni on, että Af- 
rikassa voi tapahtua paljon. Tällä hetkellä ehkä kaikkein kiinnostavin 
maanosa sosiaalipolitiikan osalta on Latinalainen Amerikka. Siellä on 
erittäin intensiivisesti kehitetty universaaleja, mutta tiukan ehdollisia 
(conditional) sosiaalisen turvan järjestelmiä etenkin köyhyyskierteen 
katkaisemiseksi (Heimo 2014). Mutta monissa muissakin maissa, 
esimerkiksi Nepalissa ja Namibiassa luodaan uutta universalismia, 
kun Suomessa tästä periaatteesta etäännytään. Sosiaalipolitiikka 2017 
yhteiskunta (Roos 1992) ei näytä tarvitsevan universaalia sosiaali- ja 
terveysturvaa vaan welfare mix -tyyppistä hyvinvointipluralismia 

(Anttonen & Sipilä 1992). Voi olla, että meillä Suomessa universa- 
lismin eetos saa 2010-luvulla vahvaa kannatusta vain jonkinlaisen 
kansalaispalkan muodossa, ei enää palveluissa. Vapaudesta valita on 
tullut yksi tärkeimmistä ”ismeistä”. 

25 vuodessa tapahtuu paljon, 50:ssä vielä paljon enemmän. 
Vuoden 1989 kesän jälkeen Saksat odotetusti yhdistyivät, sosialismi 
romahti, kahden nuoruuttani hallinneen ideologian eli sosialismin ja 
kapitalismin valtataistelu laimeni, uusliberalismi eteni maailmanlaa- 
juisena aaltona ja Kiinasta tuli kapitalismin vahvin temmellyskenttä 
mutta myös vahva tiedemaa. Neuvostoliitosta tuli Venäjä — sivistys- 
valtioko? Neuvostoliiton johtaja Mihail Gorbatshov vieraili Suomessa 
lokakuussa 1989: ”Haluan tervehtiä puolueetonta Suomea”. Suomen 
presidenttinä toimi tuolloin Mauno Koivisto — sosiaalidemokratia eli ja 
tulevaisuuden tietäminen on tavattoman vaikeaa. Neuvostoliitosta 
ei tullut sivistysvaltiota ajattelemallamme tavalla. Siitä tuli Vladimir 
Putinin hallitsema Venäjä. Missä ihmeessä voimme olla 25 vuoden 
kuluttua? En tosiaan tiedä. Huoli tulevasta on kuitenkin paljon suu- 
rempi kuin 1989, tuona ihmeellisen optimismin vuonna. Onkohan 
järven selkä koskaan ollut sinisempi ja tyynempi? 


Politiikan ja kulttuurin suunnista 


Lahdenperässä keskustelimme paljon politiikan suunnasta ja puolueis- 
ta. Yksimielisiä olimme siitä, että Suomi porvarillistuu ja oikeistolais- 
tuu, ja tämä huomio jaetaan myös Sosiaalipolitiikka 2017 -teoksessa. 
Kaikki meistä eivät kuitenkaan uskoneet kaiken läpitunkevaan uus- 
oikeistolaistumiseen: punamulta voisi sen pysäyttää. Keskustelimme 
myös kulttuurista ja sen muutoksesta. Seuraavaksi näitä teemoja 
syleilevä näyte keskustelun virrasta koskien tulevaisuuden suuntaa, 
eli mitä ajattelimme Suomen olevan vuonna 2014: 

”Suomi amerikkalaistuu ja Tampere saa pilvenpiirtäjänsä. Maan- 
viljelys joko loppuu tai kukoistaa kasvihuoneilmiön vuoksi. Luonto 
tuhoutuu edelleen. Ydinvoimalakatastrofeja syntyy lisää maailmalla. 
Terveyshaitat vahvistuvat ihmisissä. Keskusta ja vasemmisto liittou- 
tuvat suojelemaan ihmistä. Vahva naispuolue korostaa niukkuu- 
den ideaa. Naisten asema vahvistuu yhteiskunnassa kaikin tavoin. 
Homoerotiikka lisääntyy. Uusoikeiston moraalikoodi valtaa alaa. 
Tupakointi kielletään ravintoloissa. Sukupuolimoraali tiukkenee. 
Uskonnolliset liikkeet kasvavat. Yhteiskunnallinen ilmasto on ankara 
ja teknokraattinen ohjaus tiukkenee. Sosiaalidemokraateista tulee 
oikeistolainen teknokraattinen puolue.” 


Tampere sai ensimmäisen pilvenpiirtäjänsä 2014; tämä ennustus osui 
oikeaan. Luonto oli suuri huolenaihe 25 vuotta sitten kuten tälläkin 
hetkellä. 25 vuoden kuluttua ekologinen kysymys voi olla polttavampi 
kuin sosiaalinen kysymys. Tarvitsemme kipeästi uudenlaista ekolo- 
gista sosiaalipolitiikan ymmärrystä (Hirvilammi 2015). Jos ilmasto, 
meret ja maaperä saastuvat nykyvauhdilla, yhteiskuntapoliittisten 
kysymysten asialistan kärkeen nousee luonnon pelastaminen. Ihmisen 
muisti näissä asioissa on kuitenkin kovin lyhyt. TSernobylin ydinvoi- 
maonnettomuudesta oli 1989 kulunut vain kolme vuotta: edelleen 
piti välttää sienien ja marjojen keräämistä! Olimme valtavan tietoisia 
ydinvoiman nurjasta puolesta, TSernobyl oli lähellä. Vuonna 2011 
tapahtunut Fukushiman ydinvoimaonnettomuus tapahtui niin kauka- 
na, ettei suomalaisen politiikan ja talouden eliitin ydinvoimainnostus 
laimennut. Suomi on ja pysyy eurooppalaisen ydinvoimatuotannon 
kärkimaana. Meitä ei huolestuta lainkaan se, että jätteiden säilytys 
on epävarmoissa käsissä tai että ydinvoima muuttuu tavattoman 
kalliiksi tavaksi tuottaa energiaa. Suomi on teknokraattinen maa, 
jossa politiikan tekijät uskovat loputtomasti insinööritieteen kykyyn 
ratkaista joskus jossakin tulevaisuudessa ne ongelmat, joita tuotamme 
nyt tuleville sukupolville ja luonnolle. Näin me ajattelimme jo nel- 
jännesvuosisata sitten; paljon myöhemmin Suomen pääministeriksi 

valittiin keskustalainen insinööri, Juha Sipilä, mutta punamulta saattoi 

Maanviljelys ei ole loppunut, mutta ruoasta on tullut uudenlainen 
yhteiskuntapoliittinen kysymys (Mononen ja Silvasti 2012). Millaista 
ruokaa syömme? Miten ruokaa prosessoidaan? Millaisia terveyshaittoja 
lisäaineet, elintarviketeollisuuden kemikaalit ja tehotuotanto saavat 
aikaan? Miten ruoka ja sairaudet tai ruoka ja eriarvoisuus liittyvät 
toisiinsa? Näitä kysymyksiä pohditaan aivan toisella intensiteetillä 
kuin 25 vuotta sitten. Ruoka voi edelleen politisoitua ja muodostua 
hyvin keskeiseksi sosiaalipoliittiseksi kysymykseksi, puhumattakaan 
puhtaasta vedestä. 

Muun politiikan osalta ennusteemme ei osunut maaliin. Vasem- 
misto ja keskusta eivät ole liittoutuneet suojelemaan ihmistä; ennem- 
minkin poliittinen keskusta ja oikeisto yhdessä oikeistopopulistisen 
puolueen kanssa ovat liittoutuneet suojelemaan elinkeinoelämää ja 
talouden kasvua. Ihmisen suojelu on 2010-luvun hallituspoliittisessa 
Suomi kansainvälisten yksityisten markkinayritysten, ”luottoluokit- 
tajien”, AAA-kerhossa. Tällaista hallituspolitiikkaa ei ollut olemas- 
sakaan 25 vuotta sitten, mutta talouden ja valtion finanssipolitiikan 
kansainvälistyminen ja etenkin eurooppalaistuminen tapahtuivatkin 
toden teolla vasta 1990-luvulla ja pitkälti Euroopan keskuspankin 
vauhdittamina. Mutta kyllä vuoden 2016 hallituspolitiikan linjanve- 
doissa on jotain ihan aidosti suomalaistakin: täällä kaukana Euroopan 
reunalla ihmisoikeudet ovat edelleen jotenkin vain sivuutettavissa. 

Politiikan muutokset ovat olleet suurempia kuin osasimme odot- 
taa. Universalismin ja sosiaalipolitiikan vahvin taustavoima Suomessa 
on ollut punamullassa, mutta aivan lähitulevaisuudessa tällä yhdis- 
telmällä ei maata hallita. Lahdenperän illassa ajattelimme, että sosi- 
aalidemokraattien liikevoima katoaa puolueen teknokratisoituessa ja 
oikeistolaistuessa. Näin osin kävikin. Naispuolueeseen uskoi meistä 
tuolloin muutama, naisten aseman vahvistumiseen yhteiskunnan 
eri osa-alueilla kaikki. Mutta onko naisten asemassa sittenkään ta- 
pahtunut tarpeeksi radikaalia vahvistumista? Juuri nyt ei näytä siltä: 

presidentti ja pääministeri ovat miehiä samoin kuin melkein kaikki 
puoluejohtajat. Vuonna 2016 hallituksen politiikassa sukupuolten 
tasa-arvo on ottanut askeleita taaksepäin. Naisen asema muuttuu 
kovin hitaasti, ja joissakin asioissa otamme askeleita taaksepäin: naiset 
ovat pitempään kotona vauva- ja kotihoitovapailla kuin juuri missään 
muussa Euroopan maassa. Naisiin kohdistuva väkivalta ei juuri vähene, 
eivätkä yritykset palkkaa naisia johtajiksi. Nyt toivon, että seuraavien 
25 vuoden aikana tapahtuisi paljon enemmän muutoksia sukupuolten 
välisissä valtasuhteissa. Onneksi Suomeen ei kuitenkaan ole syntynyt 
voimakkaita, esimerkiksi aborttia vastustavia liikkeitä. Mehän enna- 
koimme, että uskonnolliset liikkeet vahvistuisivat. Näin ei ole käynyt. 
Niiden paikan ovat ehkä ottaneet erilaiset populistiset ryhmät ja niitä 
lähellä olevat puolueet. Suuri ilon aihe on, että heteroseksuaalisuuden 
valta-asema on edes vähän alkanut horjua. Sukupuolineutraali avio- 
liittolaki astuu voimaan 2017. 

Politiikan suuntaa on vaikea ennustaa. Samaa koskee taloutta. 
Vuoden 2008 talousromahdus tuli lähes kaikille taloustieteen asiantun- 
tijoillekin täytenä yllätyksenä: ei näin pitänyt käydä. Sosiaalipolitiikka 
ja talouspolitiikka kulkevat käsi kädessä, joten muutokset taloudessa 
merkitsevät muutoksia sosiaalipolitiikassa. Miten sitten voisimme 
ennustaa, mihin suuntaan talous tai sosiaalipolitiikka ovat menossa? 
Tai politiikka? Tai miltä näyttää hyvinvointivaltio vuonna 2039? 
Olemmeko edelleen osa Euroopan Unionia? Onko Suomi kenties 
yhtiöitetty ja myyty ulkomaiseen omistukseen, demokratia ulkoistettu 
yrityksille ja kansalaisuus lopetettu? Emme voi tietää? 

Tässä ajassa vuonna 2016 Ukrainan kriisi jatkuu, etelämpänä on 
Syyria sotineen sekä päättymätön kärjistynyt konfliktitilanne Israelin 
armeijan ja Hamasin hallinnoiman Gazan välillä. Ei ole mikään ihme, 
että Suomen Akatemian ja Euroopan Unionin tutkimusrahoitusoh- 
jelmissa turvallisuus on yksi keskeinen teema. 

Turvallisuus ei tarkoita samaa kuin sana ”social security”. Sosi- 
aalinen turvallisuus tai sosiaaliturva oli toisen maailmansodan jäl- 
keisen Euroopan tie kohti hyvää ja oikeudenmukaista yhteiskuntaa. 
Etenkin Britanniassa uskottiin lujasti siihen, että kaikki ihmiset pitää 

saada koulutuksen, terveydenhuollon ja rahallisen perusturvan pii- 
riin. Sosiaalipoliittiset hyveet koituisivat kansakunnan menestykseksi. 
Universalismi loisi vakautta, tasa-arvoa ja yksinkertaista hallintoa. 
Ja pitkälti tällaisten sosiaalipoliittisten oppien varassa länsimaiset 
hyvinvointivaltiot luotiin (Anttonen & Sipilä 2000). Näistä ihan- 
teista olemme luopumassa tai ainakin etääntymässä. Universalismin 
nimeen vannotaan nyt muualla kuin Suomessa. Meillä kansalaisten 
pitää saada valita itselleen parhaiten sopivat palvelut siinä missä he 
valitsevat mieliviininsä tai vaatemerkkinsä. 

Hallitus ehdotti huhtikuun 6. päivänä 2016, että julkiset palvelu- 
tuottajat yhtiöitetään. Mikähän taho tämän jälkeen on se puolueeton 
ja sektionaalisten intressien yläpuolella toimiva ”julkinen”? Valinnan- 
vapaus ei tarkoita vain sitä, että asiakas valitsee. Valinnanvapauden 
maailmassa myös palvelun tuottaja valitsee asiakkaat. Mikä taho 
jatkossa hoitaa ne, joita kukaan ei halua hoitaa? Köyhät? Juopot? 
Muistisairaat vanhat? Marginaalissa elävät? Jos ei ole julkisia palve- 
luja, ei ole yhteisvastuuta eikä sitä puolueetonta palveluntuottajaa 
— ei myöskään paikallista ja suoraa demokratiaa. Demokratiavaje on 
valtava uhka juuri nyt. 


Valinnanvapauden ylistys 


”Yksityistäminen etenee ja julkinen terveydenhuolto pysähtyy. Lääkä- 
rien koulutustaso laskee ja vain yksityissairaaloissa on suomalainen 
henkilökunta. Suomi on olemassa vuonna 2009.” 


Vuoden 1989 kesällä ei enää ollut epäilystäkään siitä, etteikö yk- 
sityistäminen etenisi julkisen sektorin sisällä rivakasti. Oletimme, 
että yksityistäminen tulee olemaan voimakasta terveydenhuollossa 
ja että 25 vuoden kuluttua meillä on paljon yksityissairaaloita. Näin 
ei käynyt, eikä lääkärienkään koulutustaso ole heikentynyt. Mutta 
julkisen terveydenhuollon kehittäminen ei sekään edennyt. Rinnalle 

huolto ja julkisten palveluiden on annettu rapautua. Työterveys on 
joillakin aloilla paisunut melko suuriin mittoihin. Vuonna 1989 jo olin 
työterveyshuollon piirissä, mutta laitoksen johtajakin muistutti joka 
syksy, että teidän ei pidä sitä käyttää vaan ”menette terveyskeskuksiin 
hoidattamaan itseänne ja vaivojanne”. Työterveys sijaitsi kaukana ru- 
massa rakennuksessa, jossa sijaitsi monta muutakin valtion konttoria. 
Yksi niistä oli Valtion työterveyshuolto: muutama lääkäri käytävällä 
piti vastaanottoa, mutta harvassa olivat käynnitkin. Lääkäri opetti 
nostamaan pieniä käsipainoja. 

Jotenkin systeemi muuttui niin, että ensin muodostettiin Medivi- 
re ja hyvin nopeasti se yksityistettiin. Viime vuosien aikana työterveys 
oli ihan jotakin muuta: jos meni vastaanotolle ja oli pitkittynyt flunssa, 
joutui heti konsultaatioon erikoislääkärille. Jos oli kaksi flunssaa peräk- 
niihin väsyi. Käyntejä tuli paljon terveellekin asiakkaalle. Hienoahan se 
omalla tavallaan on ollut meille etuoikeutetuille. Saisipa mieshenkilö, 
jota yllä siteerasin, saman hoidon terveyskeskuksesta, mutta ei hän 
tahdo saada mitään hoitoja — paitsi erikoissairaanhoidon asiakkaana. 
Meillä on jo kaksi kerrosta terveydenhuollossa, vähintään kaksi kana- 
vaa ja huikea eriarvoisuus mitä tulee terveyspalvelujen saatavuuteen 
ja terveydentilaan. Universalismi riutuu. Oma työterveyssuhteeni on 
normalisoitunut, kun palveluntuottaja vaihtui tai sitten työnantaja 
vain on laittanut jarrut päälle. Olen tyytyväinen: ylihoitaminen loppui. 

Sairaalat eivät tosiaankaan ole yksityistyneet, mutta aika moni 
lääkäri työskentelee yksityisellä terveysasemalla, joiden voitot siirtyvät 
jonnekin veroparatiiseihin. Julkispalvelujen markkinoistaminen etenee 
voimakkaasti. Nopeinta se on sosiaalipalveluissa, etenkin asumis- tai 
ympärivuorokautisen hoidon ja auttamisen palveluissa, joista yli puolet 
voi olla voittoa tuottavien yritysten tuottamia (Karsio & Anttonen 
2013). Näin on esimerkiksi lastensuojelussa: suojelu on muuttunut 
liiketoimeksi. Ehkä 25 vuoden kuluttua, kun eriarvoistuminen ja 
erilaistuminen etenevät riittävän pitkälle, on keksittävä uudelleen 
julkinen. Ehkä konsulttien kaarti laulaa kuorossa, että vain julkinen 
valta voi taata ja tuottaa yhteiskunnallisia hyveitä kuten yhtäläisen 

pääsyn koulutukseen, terveydenhuoltoon ja hoivaan. Ehkä tulee aika, 
jolloin keskustelemme taas tarpeista emmekä maksukyvystä. Tämän 
päivän Suomessa maksukyky on alkanut määrittää sosiaali- ja ter- 
veydenhuollon palvelujen saamista enemmän kuin ehkä koskaan 
aikaisemmin. Johonkin markkinoistumisen huumaan hautautui sel- 
lainen osuustoiminnallisen palvelujärjestelmän kasvun odotus, jota 
Sosiaalipolitiikka 2017 -teoksessa uumoiltiin. 

Parhaillaan elämme monella tapaa uutta residualismin, eli pa- 
himman köyhyyden tarveharkintaisen lievittämisen, aikaa sosiaa- 
lipolitiikassa. Jos olet köyhä, tyydyt kunnan osoittamaan paikkaan 
palvelutalossa. Jos olet varakas, käytössäsi on palveluseteli ja se voi 
toimia ohituskaistana suosittuun palvelutaloon ja turvalliseen hoitoon. 
Sama toistuu verovähennysoikeudessa. Jos olet köyhä, et raihnaisena- 
kaan saa siivousapua. Jos olet hyvätuloinen, saat siivousapua valtion 
subventoimana, vaikka et sitä tarvitsisi. Hyvinvointivaltioon istute- 
taan käytäntöjä, jotka eriarvoistavat. Jotenkin uskon, että tulevien 25 
vuoden aikana järki ja oikeudenmukaisuus voittavat. 

Nyt monet poliitikot ajattelevat, että valtio ei saa rajata miten- 
kään markkinatalouden lakeja: kaikki on kaupan. Valtion tehtävä 
on mahdollistaa verotusoikeuden avulla palvelujen kustantaminen. 
Ihanteena pidetään sitä, että raha seuraisi kuluttajia, jotka tekevät 
palvelumarkkinoilla informoituja ja rationaalisia päätöksiä. Tämä 
edellyttää kilpailutilanteen luomista ja etenkin sitä, että kaikilla toimi- 
joilla pitää olla oikeus ensinnäkin päästä osalliseksi valtion verotuloilla 
rahoitettavien palvelujen tuottamisesta ja toiseksi oikeus tehdä voittoa 
sosiaalipoliittisilla hyveillä. Tämä ajatus on tyystin uusi suomalaisen 
yhteiskunnan ja länsimaisen hyvinvointivaltion historiassa. Tähän asti 
on ajateltu, että julkisen vallan pitää tuottaa rahoittamansa palvelut 
itse tai yhteistyössä voittoa tuottamattoman järjestökentän kanssa. 
Muutos on jo tapahtunut ja tiedämme, että sosiaalipoliittisten hyvei- 
den kaupallistamisesta on tullut erittäin tuottoisa liiketoimi. Muis- 
palvelumarkkinoilla, mutta kunta tai omaiset voivat sijoittaa hänet 
palvelutaloon, jonka voitot kotoutetaan veroparatiiseihin. Olemme 

todella kaukana siitä maailmasta, jossa sosiaalipolitiikka oli yhtä kuin 
kansakunnan ja kansalaisen paras. Sosiaalipolitiikasta on tullut kaup- 
patavaraa. Eläkevaroillamme voidaan käydä sotia Afrikan maissa ja 
palvelutaloasumisen voitoilla rahoittaa vaikkapa juuri sotiin tarvitta- 
vaa aseteollisuutta. Tätä emme voi parhaalla tahdollakaan nimittää 
hyvinvointivaltion ajaksi. Hyvästit sille! 

Miksi sitten näin kävi? Miksi sosiaalipoliittisista hyveistä on tullut 
markkinahyödykkeitä, joita saa tuottaa kuka tahansa ja lähes millä 
kriteereillä tahansa? 

Moni kuntapäättäjä asettuisi nyt vastustamaan näitä ajatuksia 
ja sanoisi, että onhan meillä hankinta- ja kilpailulainsäädäntö, po- 
liittinen valtakunnallinen ohjaus ja kansallinen sosiaalipoliittinen 
lainsäädäntö. Tilanne ei ole villi vaan hallinnassa; tai ehkä siinä on 
joitakin ”valuvikoja”. Osin näin onkin. Esimerkiksi Sitran sääntökirjat 
palveluseteliasumiseen ovat pitkiä kuin nälkävuodet. Markkinoiden 
tulo tuo mukanaan huikean sääntelybyrokratian: kun palvelun tuot- 
tajaan ei voi luottaa, on kontrolloitava aivan kaikkea kalorimääristä 
ikkunoiden kokoon. Ja kun työntekijään ei voi palveluorganisaatioissa 
luottaa, ihan kaikkea hänen työssään pitää kontrolloida. Kaikki on 
kirjattava minuuttien tarkkuudella että tehokkuus lisääntyy. Aikaa ei 
saa jäädä pienelle keskusteluhetkelle eikä luovalle työnteolle. Kaikki 
pitää standardoida. 

Eräässä kokouksessa tuli esiin, että erään kaupungin asettama 
velliin halvinta ruokaöljyä: vanhus sai kalorit, mutta ei ehkä ihan 
sillä tavalla kuin ”kunta” ajatteli. Hyvä esimerkki markkinapalvelun 
kontrolliongelmasta oli myös äitini kotihoito: kaupunki kyllä valvoi, 
että paikalla käytiin kolmesti päivässä. Ovessa oli tarra, johon työn- 
tekijä leimasi kännykkänsä mennen tullen. Kaupunkia ei kuitenkaan 
riittävästi kiinnostanut, mitä 15 minuutin aikana tapahtui ja vielä 
vähemmän se, että äidin luona kävi yli sata ihmistä vuodessa. Ihan 
mukavia hoitajiahan heissä oli, mutta useimmat kävivät vain kerran 
eivätkä edes tienneet, mitä oli tarkoitus tehdä. Ruoka laitettiin läm- 
mitettynä eteen, mutta se löytyi jääkaapista tai roskiksesta. Kun on 

riittävän kauan syömättä ja juomatta, seuraukset ovat ihan jokaisen 
arkijärjellä ennakoitavissa. Kotihoidosta on tullut minimistä huoleh- 
timista: ainakin äiti löydettiin aamulla lattialta ja minulle soitettiin, 
jos piti toimittaa sairaalaan. Olisi pitänyt juosta paikalle joka päivä 
paikkaamaan palvelujärjestelmän laiminlyönnit. Sellainen hyvinvoin- 
tivaltio meillä nyt on. 

Kotipalvelu vuonna 1989 oli jotakin ihan toista kuin kotipalvelu 
vuonna 2015. Vuonna 1989 samat hoitajat kävivät samojen ihmisten 
luona ja saattoivat viipyä jopa tunteja: siivota, käydä kaupassa, laittaa 
ruokaa, seurustella. Vuonna 2014 kaikki tämä oli pilkottu tehostettui- 
hin osapaketteihin. Kolme kylmää ateriaa tulee kerralla jääkaappiin. 
Kotihoidon tehtävä on lämmittää, mutta se ei ehdi seurata, syökö 
vanhus vai ei. Siivouspalvelu ostetaan itse, jos tulot riittävät verovä- 
hennyksen hyödyntämiseen, tai sitten kaupungin sopimustuottaja käy 
siivouksen tekemässä. Päiväkeskuskäynti kerran viikossa on kaiketi 
tarkoitettu toteuttamaan osallisuutta yhteisössä, aktiivisuutta vanhalla 
iällä ja nivelten liikkuvuutta. Jos yksinäisyyden tuntoja havaitaan, 
asiakasohjaaja tilaa järjestöistä ulkoiluttajan tai juttukaverin: käyvät 
jos käyvät. Oma kokemukseni näistä oli aika surkea: käynnit lop- 
puivat yhden tai kahden vierailun jälkeen. Kukaan ei ilmoittanut 
palvelun loppumisesta, koskaan en saanut selville mitä tapahtui. Sen 
verran universalismista on jäljellä, että kotihoitokonsepti on kaik- 
kialla maassa jokseenkin sama: supernopeat kotipalvelukäynnit, yksi 
päiväkeskuspäivä jokseenkin samalla kaavalla (unohdin saunomisen 
päiväkeskuksessa), ateriat kotiin kylminä ja lisäpalveluja, jos rahaa 
on. Yksityiset toimijat ja julkinen sektori massatilaajana ovat tuoneet 
meille lähes täydellisen virtaviivaistamisen. Hyvä että palveluntuottajat 
kirittävät toisiaan! 

Mitä tällä kaikella sitten on tekemistä suomalaisuuden ja kansain- 
välisyyspohdintojen kanssa? Mitä äitini täysin standardoitu kotihoito 
kertoo maastamme ja suomalaisuuden tilasta? Paljonkin. 

Mikä muuttuu ja mikä ei? 


1980-luvulta lähtien uudet julkisjohtamisen, yksityistämisen sekä 
markkinaistamisen opit levisivät kulovalkean tavoin maasta ja mante- 
reelta toiselle. Samaan aikaan julkistalouksien jatkuvat kriisit ja valtion 
kassavajeet ovat pakottaneet säästöliekille. Julkistalous on pitänyt saada 
kuriin, jotta kansantalous ja taloudellinen kasvu voisivat hyvin. Jos 
vielä 1980-luvun alussa ajateltiin, että sosiaalipolitiikka kesyttää kapi- 
talismin kovuuden, niin nyt ajatellaan, että kapitalismin lait on saatava 
sosiaalipolitiikan periaatteiksi. Elämme tyystin erilaisessa maailmassa 
kuin 1980-luvulla. Kun sosialismi hävisi ideologioiden taistelussa, 
myös sosiaaliliberalismi alkoi näivettyä. Jonkinlaisessa aatteellisessa 
tyhjiössä me nyt elämme ja yritämme tehdä maailmasta tehokkaan — 
ilman häiritseviä oikeudenmukaisuuden ja tasa-arvon oppeja. Niitä 
on kovin vaikea tuotteistaa ja myydä markkinoilla! 

Suomella on omat rajoitteensa. Talous on kovin kapeasti muuta- 
man elinkeinon varassa: sellun ja jo menetettyjen matkapuhelimien. 
Maatalouden ei ole tarvinnut tukiensa vastineeksi kansainvälistyä eikä 
tuottaa houkuttelevia tuotteita edes keskiluokan vaativaan makuun. 
Riittää kun Venäjä tarvitsee — tai tarvitsi — laktoositonta maitoa ja 
kansa lenkkimakkaraa. Edes Suomesta suomalaisille ei ole herunut 
lähiruokaa ja lisäaineetonta einestä kuin muutaman vuoden ajan. 
Olemme olleet valovuosien päässä monista vauraista maista. Hallitus 
elää kaudesta toiseen metsän ja mahdollisten nokioiden varassa. Me 
emme halua myydä palveluja, vaatteita, ruokaa, musiikkia, elämyksiä. 
Vienti on puun tai puhelimen näköistä: on asioita, joista tämä maa 
ei ota oppia. Naapurimaa Ruotsi on tehnyt vientituotteita huone- 
kaluista, vaatteista, musiikista, murhista eli kaikesta sellaisesta, jota 
ihmiset tarvitsevat arjessa — eivät tietenkään tarvitse murhia. Ruotsi 
on jatkanut kansankodin perinteitä: tehdään tuotteita tavallisille ih- 
misille kaikkialle maailmaan, sillä kaikkialla ihmiset tarvitsevat aika 
lailla samoja asioita. 

Myös näistä asioista me tavallaan keskustelimme Lahdenperässä. 
Kävimme paljonkin keskustelua valtion alkuhämärästä: mitä meistä 

olisi tullut, jos Venäjä ei olisi vallannut sodassa Ruotsin merentakaista 
metsää, jolla suomea puhuvat asuivat, ja muutama saamelainen, tu- 
hansine järvineen. Tämä alue tuli erityiseksi osaksi Venäjää, ja tiettyjen 
poliittisten yhteensattumien vuoksi se sai myös omaa itsehallintoa. 
Kulttuurisesti ja poliittisesti asuinaluettaan omakseen havitteleva 
yläluokka käytti voimakkaasti valtionhallintoa Suomi-projektinsa 
välineenä. Tällöin alkoi suomalaisen intelligentsian identifioituminen 
valtioon, joka vielä vahvistui osana Venäjän suurta vallankumouspro- 
sessia. Fikä tuo identifioituminen ole tyystin kadonnut edes 2010-lu- 
vulla. Edelleen valtio on eliitin väline, jota käytetään erilaisten Suomien 
rakentamiseen. Ja edelleen podemme tiettyä alemmuudentunnetta 
suhteessa muihin maihin. Naapuri-Ruotsi on aina häikäissyt jollakin 
tavalla: kansankodillaan, hyvinvointivaltiollaan, maahanmuuttaja- 
yhteiskunnallaan, Ikeallaan. Moderni loisto on ollut muualla kuin 
Suomessa, lyhyttä Nokia-aikakautta lukuun ottamatta. Toki hyvä 
Pisa-menestys auttaa hieman haavojen nuolemisessa. 

Emme Lahdenperässä unohtaneet sitäkään seikkaa, että Suomessa 
lähti liikkeelle valtava yhteiskunnallinen rakennusprosessi sotien jäl- 
keen, ja se kattoi kaikki elämänalueet: teollisuuden ja infrastruktuurin 
rakentamisen, maatalouden modernisoinnin, toimeentuloturvan ja 
sosiaalipalvelujen nopean kehittämisen, valtakunnallisen yliopisto- 
verkon luomisen. Suomi muuttui voimakkaan taloudellisen kasvun 
siivittämänä hyvin nopeasti yhdeksi Euroopan rikkaimmista maista. 
Tärkeää on ollut sekin, että Suomessa on vallinnut huomattava po- 
liittinen konsensus sen jälkeen, kun työväenkysymys saatiin huomat- 
tavalta osin 1960- ja 1970-luvuilla purettua hyvinvointivaltiollisten 
toimenpiteiden avulla. Yksi tärkeä seuraus oli hyvin toimiva valtio. 
En tiedä, tuntevatkohan ketkään muut kuin suomalaiset samalla 
pysyvällä tavalla valtiotaan yhtä lailla omakseen. Voi olla, että tässä 
asiassa muutos on jo ovella. 

Naisten asema Suomessa kertoo aivan erityisesti kulttuurisen 
perinteen jatkuvuudesta. Suomessa naiset ovat länsieurooppalaisista 
eniten kokopäivätyössä, he ovat saaneet varhain äänioikeuden, ja 
kyenneet hankkimaan huomattavan aseman valtiopäivillä. Tästä huo- 

limatta kulttuuri on kovin paternalistinen. Naisten avoin syrjintä on 
yhä jokseenkin hyväksyttyä Suomen ollessa yksi viimeisiä maita, joissa 
hyväksyttiin YK:n yleissopimus naisten kaiken syrjinnän kieltämisestä. 
Myös naisjohtajien harvinaisuus kertoo kulttuurista, jossa isien valtaa 
ei ole koskaan vakavasti kiistetty. 


”Suomen tietty kulttuurinen isolaatio on antanut mahdollisuuden 
vahvistaa oman kulttuurin erityispiirteitä. Suomalaiset kohtaavat 
yleensä vain toisia suomalaisia. Ihmiset voivat kohdata toisensa tut- 
tuina tai puolituttuina, eivät vieraina. Kommunikaatiossa on paljon 
sanatonta intimiteettiä. ” 


Ajattelimme näiden asioiden olevan selityksiä sille, että ihmiset ovat 
voineet kehittää erityisen kulttuurisen koodiston, jossa vieraiden kanssa 
käytävän keskustelun tavoilla ja käytöksellä on suhteellisen vähän 
merkitystä ja jonka varassa muukalaisia voi jopa vihata. Ja hyvätkin 
tällä on merkitystä sille, miten elämme, millainen hyvinvointival- 
tio meillä on ja mikä on tulevaisuutemme. Jälkikäteen on helppo 
olla viisas. Suomen tie takapajulasta moderniksi rikkaaksi valtioksi 
edellytti modernia sosiaalipolitiikkaa, eriarvoisuuden kitkemistä ja 
oikeudenmukaisuuden vaalimista. Ilman näitä asioita Suomen tie 
olisi ollut aika lailla erilainen. Ilman näitä Suomen tulevaisuus tulee 
olemaan hyvin erilainen. 

Juuri nyt olisi keskusteltava siitä, millaisen tulevaisuuden haluam- 
me. Saako eriarvoistuminen jatkua? Voidaanko etuuksia ja palveluksia 
heikentää vuodesta toiseen? Entä mitä seuraa siitä, että julkiset palvelut 
hävitetään. Miksi halutaan luopua kansalaisten puolueettomasta ja 
tasapuolisesta kohtelusta palveluissa? Missä ovat kansalaisten vaikutus- 
mahdollisuudet? Eihän meillä ole asiaa yhtiöiden hallituksiin ja joh- 
toryhmiin. Demokratiakin uhkaa kadota. Kunta on ollut sosiaalinen 
innovaatio vailla vertaa. Nyt saatamme olla matkalla eliitin valtaan, 
jossa suuret korporaatiot ja yhtiöt hallitsevat. Se taas lisää miesten ja 
rahan valtaa. Yhtiöittämisen riskit tiedetään hyvin: kansanvalta katoaa, 

asiantuntijavalta vahvistuu, väärinkäytökset ja korruptio lisääntyvät: 
lobbarit voivat hyvin. Olemmeko juuri nyt uuden aikakauden kyn- 
nyksellä? Olisiko taas aika istua sinisenä siintelevän järven rannalle 
ja miettiä suomalaisuutta, maailmanmenoa ja sitä, missä mahdamme 
olla 25 vuoden kuluttua? 

VOITON TAVOITTELUA 
HYVINVOINTIVALTIOSSA 


Olli Karsio 


Missä kulkevat markkinoiden moraaliset rajat: tuleeko mitä tahansa 
voida ostaa ja myydä? Julkisten palveluiden tuottaminen markkinoilla 
tai markkinaehtoisesti muuttaa palveluiden merkitystä ja kansalaisten 
suhtautumista niihin. Markkinoiden laajentumisella elämänalueille, 
joille niiden ei ole aiemmin nähty kuuluvan, voi olla laajakantoisia ja 
pysyviä vaikutuksia. Terveyttä, sosiaalipalveluita, koulutusta, julkista 
turvallisuutta, ympäristönsuojelua ja muita perinteisesti julkisen sek- 
torin järjestämiä ja kustantamia hyödykkeitä voidaan pitää kaikkien 
kansalaisten oikeuksina. Voidaanko näitä hyödykkeitä turvata kaikille, 
ja miten niiden merkitys muuttuu, jos niiden hankkiminen on riippu- 
vaista markkinoista? 


Hyvinvointivaltion tehtävät 


Hyvinvointivaltion yksi keskeisistä tehtävistä on ollut suojella kan- 
salaisia markkinoiden luomilta epävarmuuksilta (Esping-Andersen 
1985). Nyt saman tavoitteen saavuttamiseksi käytetään paradoksaa- 


Sosiaalipolitiikan lumo — AS 


lisesti markkinoita. Useita hyvinvointivaltion huolehtimia julkisia 
tehtäviä on siirretty voittoa tavoittelevien yritysten vastuulle. Nyt siis 
hyvinvointivaltion tehtävänä onkin tukea markkinoita, ei kansalaista. 
Onko muutos tehty tietoisesti vai onko näin vain tapahtunut? Sosi- 
aalipolitiikan kriittinen tehtävä on avata keskustelua siitä, kenelle ja 
millä periaatteilla sosiaali- ja hyvinvointipalveluja tuotetaan ja miten 
niitä rahoitetaan. Sosiaalipolitiikan näkökulmasta on oikeutettua 
kysyä, millä perusteilla julkisia varoja kanavoidaan voittoa tavoitte- 
leviin yrityksiin, ja mitkä ovat julkisella rahalla tuettujen yksityisten 
palveluntuottajien vastuut hyvinvoinnin tuottamisessa? Voisiko jul- 
kisia palveluja tuottavilta yksityisiltä yrityksiltä edellyttää sosiaalista 
ja yhteiskunnallista vastuullisuutta? 

Palveluiden järjestämistä markkinaehtoisesti, palveluiden tuot- 
tamista markkinamekanismeilla, voiton tavoittelua, ja markkinaeh- 
toisten toimintatapojen omaksumista julkiselle sektorille kutsutaan 
markkinoistumiseksi (Anttonen & Meagher 2013). Julkisia sosiaali- 
ja terveyspalveluita on markkinoistettu monilla eri tavoilla etenkin 
1990-luvulta alkaen. Sosiaali- ja terveyspalveluiden kilpailuttaminen, 
kuluttajuuden vahvistaminen, palvelumarkkinoiden luominen ja 
julkishallinnon uudistaminen yritysmaailman opein ovat merkkejä 
hyvinvointivaltion muutoksesta, markkinoistumisesta. Tätä kirjoitusta 
kantava kysymys onkin, voidaanko voittoa tavoittelevan toiminnan 
ja pohjoismaisen hyvinvointivaltion tavoitteet sovittaa yhteen. Toisin 
sanoen, voiko hyvinvointivaltio käyttää markkinoita ydintehtäviensä 
toimeenpanossa ja järjestämisessä. Väitän, että markkinamekanismien 
käyttäminen julkisten palveluiden järjestämisessä ja voittoa tavoitte- 
levan toiminnan logiikka muuttavat perustavanlaatuisesti hyvinvoin- 
tivaltion ideaa, periaatteita, legitimiteettiä sekä kansalaisten suhdetta 
hyvinvointivaltioon. 

Sosiaalipolitiikka markkinoistumisen tiellä 


Pohjoismainen hyvinvointivaltiomalli on perustunut verovaroin kus- 
tannetuille julkisille palveluille ja etuuksille, universalismille, tasa-ar- 
von ja oikeudenmukaisuuden tavoitteille, aktiiviselle työvoimapolitii- 
kalle sekä korkealle työllisyysasteelle, unohtamatta taloudellista kasvua. 
Julkisten palveluiden ideaalina olleessa mallissa palvelut on järjestetty 
verovaroin, jolloin ne ovat kansalaisille pääasiallisesti maksuttomia 
ja kaikkien saatavilla varallisuudesta tai muusta yhteiskunnallisesta 
asemasta riippumatta (Anttonen & Sipilä 2010). Näihin tavoitteisiin 
on pyritty julkisen vallan keskeisellä roolilla palveluiden rahoituksessa, 
järjestämisessä, tuottamisessa ja valvomisessa sekä universalistisella 
toimeentulo- ja palvelujärjestelmällä. Sosiaali- ja terveyspalvelut on 
määritelty julkisiksi hyödykkeiksi, joita ei ole tietoisten ja poliittisten 
valtion kritiikin ja vapaata kilpailua korostavan politiikan seurauksena 
sosiaalipolitiikan painopiste on kuitenkin siirtynyt julkiselta sektorilta 
markkinoille ja yksilöille. 

Markkinoistumisella on monia erilaisia ilmenemisen muotoja. 
Usein markkinamekanismeja, kuten uutta julkisjohtamista, kilpai- 
luttamista, tilaaja-tuottaja-mallia ja palvelusetelimallia perustellaan 
tehokkuuden, valinnanvapauden, läpinäkyvyyden ja ennen kaikkea 
kustannustehokkuuden lisääntymisellä. Harvoin uudistusten yhteydes- 
sä pohditaan voittoa tavoittelevan toiminnan vaikutuksia palveluiden 
käyttäjiin, työntekijöihin ja palveluihin. Esimerkiksi palvelusetelin 
käyttö sosiaali- ja terveyspalveluissa johtaa helposti tilanteeseen, jossa 
varakkaampi väestönosa saa nopeammin ja laadukkaampia palveluita 
sijoittaessaan itse rahaa julkisen tuen eli palvelusetelin päälle. Ne, joilla 
ei ole varaa maksaa omista varoistaan palvelusetelin arvon lisäksi jäävät 
vaille vaihtoehtoja. Tuloksena on jo valmiiksi eriarvoisessa taloudel- 
lisessa asemassa olevien kansalaisten välisen eriarvoisuuden kasvu. 

Kansallisia ja paikallisia valintoja 


Suomi on lainsäädännöllään ja paikallisilla käytännöillä silottanut tietä 
sosiaalipolitiikan markkinoistumiselle. Julkisten palvelujen ulkoista- 
mista eli hankintaa säätelee hankintalainsäädäntö. Hankintalakiin on 
sisällytetty sosiaali- ja terveyspalvelut, vaikka hankintoja käsittelevä 
EU-lainsäädäntö ei tätä vaadi. Hankintalaki tarjoaa useita erilaisia ta- 
poja kilpailuttaa palvelut, kuten neuvottelumenettelyn, mutta avointa 
kilpailumenettelyä kuitenkin suositellaan ja painotetaan hankintalaissa. 
On hyvinkin kohtuullista arvioida, että suomalaista sosiaali- ja ter- 
veyspalvelujärjestelmää on kehitetty markkinaystävällisemmäksi kuin 
esimerkiksi EU edellyttää. Vapaan kilpailun edistäminen on ollut 
asialistalla sosiaalipoliittisten kysymysten edellä. 

Sosiaalipalvelu- ja paikallishallintoreformit ovat johtaneet eri- 
laisten, julkisesti säänneltyjen markkinoiden syntymiseen ja erilaisten 
toimijoiden osallistumiseen markkinoille. 1990-luvun alkuun asti 
voittoa tavoittelevia, sosiaalipalveluita tuottavia yrityksiä oli Suomessa 
erittäin vähän. Vuonna 1990 yksityisen, voittoa tavoittelevan sektorin 
osuus työvoimasta sosiaalipalveluissa oli 0,5 ja 2010-luvulle tulta- 
essa lähes 15 prosenttia. Sosiaalipalvelumarkkinoita ei käytännössä 
katsoen ollut olemassa 1990-luvun alussa, koska hyvinvointivaltion 
laajenemisen seurauksena valtio ja kunnat vastasivat sosiaalipalvelujen 
järjestämisestä ja tuottamisesta. Tämä perustui ajatukseen alueellisesta 
tasavertaisuudesta kansalaisten välillä samoin kuin siihen, että julki- 
set palvelut arvioitiin muutama vuosikymmen sitten ehdottomasti 
edullisemmaksi kuin yksityiset palvelut. Sittemmin julkista sektoria 
on alettu syyttää tehottomaksi ja kalliiksi, vaikka evidenssiä tästä ei 
ole (esim. Petersen & Hjelmar 2014). 

Julkinen sektori ja etenkin kunnat ovat aktiivisesti valinnoillaan 
luoneet Suomeen sosiaali- ja terveyspalvelumarkkinoita 1990-luvulta 
lähtien. Sosiaalipalveluiden markkinoistuminen on liittynyt kiinteästi 
palveluiden ulkoistamiseen kilpailuttamalla. Kilpailuttamisprosessit 
ovat melko raskaita ja kalliita, ja niissä osapuolina toimivat kunta 
palveluiden hankkijana ja palveluntuottajat palveluntarjoajina. Kil- 

pailuttamisprosessit ovat suosineet suuria yrityksiä, joilla on resursseja 
ja osaamista hankintakilpailutuksiin. Tultaessa 2010-luvulle on kasva- 
vasti korostettu myös vapaan valinnan malleja ja asiakaskeskeisyyttä. 
Palvelusetelimalli on levinnyt nopeasti osaksi suomalaisten kuntien 
palvelujärjestelmää. Kattavaa tutkimusta palvelusetelin käytöstä ei ole 
tehty, mutta sen käyttö esimerkiksi vanhuspalveluissa ja valikoiduissa 
terveydenhuollon toimenpiteissä on yleistä lähes koko maassa. 
Markkinoistumispolut ovat johtaneet erilaisten alueellisten sosi- 
aalipalvelumarkkinoiden kehitykseen. Markkinatoimijoiden kirjo on 
laaja. Yhden hengen yritykset eivät ole harvinaisia esimerkiksi tuki- 
ja kotipalveluissa. Sosiaalipalveluita tuottavat pienyrittäjät tekevät 
epäilemättä pitkää työpäivää ja ovat usein erittäin riippuvaisia kun- 
nista palvelujen ostajina (Hasanen 2013). Pienyrittäjien vastakohtana 
palveluita tuottavat kansalliset ja kansainväliset suuryritykset, joiden 
toiminta on hyvin erilaista paikallisiin yrittäjiin verrattuna. 


Kenen tilille veroeurot päätyvät? 


Kansalliset ja kansainväliset yritykset ovat tulleet pysyvästi osaksi 
suomalaista hyvinvointipalvelujärjestelmää. Julkisesti luodut palve- 
lumarkkinat, etenkin asumispalvelumarkkinat, ovat olleet houkutte- 
levia voittoa tavoitteleville yrityksille. Palvelumarkkinat keskittyvät 
kasvavassa määrin kansainvälisille, suurille yrityksille (Lith 2013). 
Kansainväliset yritykset ovat yleensä vielä suurempien kansainvälisten 
sijoitusyhtiöiden omistuksessa. Niiden ainoa tavoite on tuottaa voittoa 
osakkeenomistajilleen. Kansainvälisten yritysten omistajuuskuviot 
ovat usein hyvin monimutkaisia ja vaikeasti jäljitettävissä. Kyseisillä 
yrityksillä on usein paljon tytäryhtiöitä ja toimintaa eri nimillä eri 
maissa, joten niiden kirjanpidon seuraaminen, voittojen ja tappioiden 
kirjaaminen sekä verosuunnittelun selvittäminen on usein mahdoton- 
ta. Suurten yritysten toimintastrategiaan kuuluu lisäksi olennaisena 
osana pienempien yritysten ostaminen. 


Sosiaalipolitiikan lumo — 49 


Palvelumarkkinoilla toimivat myös kolmannen sektorin järjestöt 
ja yhdistykset ja näistä lähtöisin olevat yhtiöitetyt yritykset. Järjestö- 
toimijat ovat usein pakotettuja yhtiöittämiseen toimiakseen palve- 
luntuottajina sosiaali- ja terveyspalvelumarkkinoilla, koska Suomessa 
palveluiden järjestämisen tavoitteena on kilpailuneutraliteetin eli 
”reilun kilpailun” toteutuminen. Usein voittoa tavoittelemattomat 
yhdistykset tai järjestöt kuitenkin omistavat nämä yritykset ja vai- 
kuttavat niiden toiminnan periaatteisiin. Markkinoilla toimii myös 
jonkin verran erilaisia sosiaalisia tai yhteiskunnallisia yrityksiä, joiden 
toimintaa säätelevät yritysten taustalla vaikuttavat ideologiset toi- 
mintaperiaatteet tai yhteiskunnalliset säädökset kyseisen nimikkeen 
saavuttamiseksi (Toikko 2012, 98—100). 


Miksi meillä on julkiset markkinat? 


Hyvinvointivaltion markkinoistumisen tausta on eittämättä uuslibera- 
listisessa talouspolitiikassa. Uusliberalismi korostaa vapaita ja sääntele- 
mättömiä markkinoita. Uusliberalistisen talouspolitiikan vaikutukset 
ovat havaittavissa useissa markkinoistumista edistävissä uudistuksissa. 
Esimerkiksi uusi julkisjohtamisoppi, joka korostaa yritysten toimin- 
tatapojen siirtämistä julkiseen hallintoon, edustaa uusliberalistista 
suuntausta. Uuden julkisjohtamisen hengessä julkista hallintoa on 
uudistettu hyödyntämällä markkinoiden toimintaperiaatteita, joilla 
uskotaan saavutettavan tehokkaampi ja taloudellisempi julkinen sek- 
tori. Sosiaali- ja terveyspalvelumarkkinoiden syntymistä voidaan pitää 


voineet olla erilaisia ja jotka voivat olla erilaisia tulevaisuudessa. 
Vastausta siihen, miksi 25 vuotta sitten suomalainen hyvinvoin- 
tivaltio ei tuntenut yksityisiä sosiaalipalvelumarkkinoita, ja miksi 
nyt suomalaiset vanhukset ja sijoitetut lapset ovat monikansallisten 
yritysten palveluiden asiakkaita, on vaikea määritellä yksiselitteisesti. 

eivät ole olleet mitenkään vääjäämättömiä. Pohjoismaita vertaamalla 
huomaamme jo selviä eroja markkinoille annetussa roolissa. Suomen 
ja Ruotsin sosiaalipalveluissa voitontavoittelu on huomattavasti ylei- 
sempää ja laajemmalle levinnyttä kuin Tanskassa ja Norjassa (Meagher 
& Szebehely 2013). Näissä maissa markkinoiden moraaliset rajat on 
määritelty toisin. Esimerkiksi Norjassa ammattiyhdistysliikkeellä on 
ollut suuri merkitys markkinoistumisen vastustamisessa (Vabo ym. 
2013). 

Suomalainen julkinen palvelujärjestelmä on nyt jo riippuvai- 
nen kansainvälisten yritysten tuottamista palveluista. Ilman voittoa 
tavoittelevia yrityksiä hyvinvointivaltio ei enää pystyisi tuottamaan 
kansalaisilleen nykyisiä sosiaali- ja terveyspalveluita. Muutos on risti- 
riidassa pohjoismaisen hyvinvointivaltion periaatteiden kanssa. Kes- 
kustelua pitäisi käydä enemmän markkinoiden ja julkisen sektorin 
sekä markkinoiden ja palvelun käyttäjien välisestä riippuvuudesta. 
Mitä tapahtuu, jos julkiselle sektorille palveluita tuottavat yritykset 
hakeutuvat konkurssiin? Johtaako markkinoiden keskittyminen suu- 
rille yrityksille rajuun julkisten kustannusten kasvuun? Miten voittoa 
tavoittelevat yritykset pystyvät tuottamaan voittoa ja tuottamaan 
palvelut halvemmalla kuin muut palveluntuottajat? Polkevatko ne 
työntekijän oikeuksia? Mitä työntekijöille ja asiakassuhteille tapahtuu, 
kun palveluntuottaja vaihtuu? 

Yhteiskunnallista keskustelua pitäisi käydä enemmän siitä, et- 
tä sosiaali- ja terveyspalveluiden tuottamista määrittelee enenevästi 
voiton tavoittelu. Siitä, että kansalaisten välinen eriarvoisuus kasvaa 
yksityisten vakuutusten ja palvelusetelimallien seurauksena, koska 
palvelun käyttäjien oman rahan merkitys palveluissa lisääntyy. Siitä, 
että alueellinen eriarvoisuus lisääntyy, kun palvelutarjonta eriytyy paitsi 
kaupunkien ja maaseudun, myös Etelä- ja Pohjois-Suomen välillä. 

Julkisten palvelujen ulkoistamisen myötä myös yksityisten toi- 
mijoiden sääntelyn tarve kasvaa. Tutkimukset osoittavat, että yksi- 
tyiskohtainen ja tarkka palvelujen sääntely heikentää niiden laatua, 
mutta julkisen sektorin tilaamia palveluja ei voi jättää valvomattakaan. 
Tilaaja-tuottaja-mallien kaltaiset rakenteet ovat itse asiassa tuottaneet 

byrokraattisia prosesseja, jotka etääntyvät palvelun tarkoituksesta ja 
saajasta. Palveluiden sijaan on tuotettu uusia hankintatapoja sekä 
kilpailuttamiskäytäntöjä, ja käytännössä on onnistuttu lisäämään nään- 


Sosiaalipolitiikan tehtävän uudelleen löytäminen 


Sosiaalipolitiikan keskeinen tehtävä on vastata kysymykseen siitä, 
mihin hyvinvointivaltiossa vedetään raja markkinoiden ja yhteisen, 
julkisen hyvän välille. Nyt julkista rahaa käytetään yhä enemmän 
sellaisiin hankintoihin, joiden seurauksena yhteinen varallisuus siirtyy 
kansainvälisten sijoitusyhtiöiden tileille (Lith 2013). Jos 30 vuotta 
sitten yksityinen, voittoa tavoitteleva toiminta oli kummajainen hy- 
vinvointivaltion keskeisissä palveluissa, niin onko 30 vuoden päästä 

Määrittelemällä hinta palveluille tuotteina ja vapauttamalla ne 
ostamisen ja myymisen maailmaan muuttaa julkisia palveluja ja ih- 
misten suhtautumista niihin. Kansalaisten hyvinvointia turvaavista 
julkishyödykkeistä eli sosiaali- ja terveyspalveluista tulee tuotteita. 
Markkinat eivät pelkästään allokoi hyödykkeitä, vaan ne myös muok- 
kaavat kansalaisten, työntekijöiden ja päättäjien asenteita palveluista 
(Sandel 2012). Kun tuotteistamme ja hinnoittelemme vanhuksen 
ulkoilutuksen, asenteemme ja arvostuksemme ulkoilutusta kohtaan 
muuttuu. Ulkoilutuksen arvo on voinut perustua siihen, että jokaisella 
ihmisellä on oikeus nauttia ulkoilmasta ja luonnosta ja että on yh- 
teiskunnan tai kanssaihmisten velvollisuus huolehtia tämän oikeuden 
toteutumisesta. 

Kun ulkoilutuksesta tulee tuote, jonka julkinen sektori, vanhus 
itse tai vanhuksen omaiset ostavat yritykseltä, joudumme määrittelemään 
tuolle oikeudelle ja velvollisuudelle hinnan. Oikeuksien tuotteistamisen 
seurauksena olemme pakotettuja kysymään itseltämme, miten näitä 


hinta. Jos emme määrittele vanhuksen ulkoilulle hintaa, ymmärryksem- 

me näistä palveluista ja oikeutuksemme niille on erilainen. Mietimme 
ehkä, tarvitseeko vanhus ulkoilua ja miten järjestämme sille aikaa. Pal- 
velujen tuotteistamista perustellaan usein sillä, että tulemme tietoiseksi 
palveluiden ”todellisista? kuluista. Samalla ”todelliset” eli välittömät 
taloudelliset kulut tullaan priorisoineeksi ja inhimilliset, sosiaaliset 
sekä pitkän aikavälin kulut unohtuvat tai menettävät merkitystään. 
Hyvinvointivaltion markkinoistuminen on osoitus markkinoi- 
den moraalisten rajojen venymisestä. Yhteiskunnan tulee määritellä 
uudelleen, kuinka laajasti markkinoita voidaan käyttää yhteisen hy- 
vinvoinnin turvaamiseen kansalaisille. Kuten totesin, hyvinvointivaltio 
on pyrkinyt turvaamaan kansalaisia juuri markkinoiden epävarmuuk- 
silta. Niin kauan kuin hyvinvointivaltion tavoitteena on kansalaisten 
hyvän ja tasa-arvoisen elämän turvaaminen, myös yhteisen rahan 
käyttäminen näihin tavoitteisiin on oikeutettua. Jos sosiaalipolitiikan 
tavoitteeksi asetetaan yritysten voiton tavoittelun mahdollistaminen 
ja tukeminen, yhteisesti kerättyjen verorahojen merkitys muuttuu 
ja niiden legitimiteetti horjuu. Pitäisikö voiton tavoittelu ja rahan 
merkitys määritellä sosiaalipoliittisessa kirjanpidossa eri tavalla kuin 
yritysten kirjanpidossa? Voisiko voittoa olla vanhusten hoivakodista 
iltavuoron jälkeen kotiin lähtevä työntekijä, joka voi ajatella, että kaikki 
hänen hoivaamansa vanhukset jäivät puhtaina ja kuivina nukkumaan 
ja odottamaan aamua? Voisiko voiton tavoittelu sosiaalipolitiikassa 
hen, että jokaiselle sijoituslapselle on laskettavissa taloudellinen voitto 
yrityksen kilpailuttamisasiakirjoissa ja tilinpidossa? Voitaisiinko voiton 
edellytykseksi asettaa myös se, että kaikki julkista rahaa käyttävät toi- 
mijat työllistäisivät samalla osatyökykyisiä, pitkään työttömänä olleita 
tai muiden eri vähemmistöjen edustajia osana palvelujärjestelmäänsä? 
Julkisesti järjestetyn ja tuotetun sosiaali- ja terveyspalvelujärjes- 
telmän perustelu ja oikeutus eivät ole muuttuneet, vaikka markkinat 
ovat tulleet osaksi hyvinvointivaltion palvelujärjestelmää. En pyri tällä 
kirjoituksella pyyhkimään yrityksiä pois sosiaalipolitiikan kentältä, 
vaan tarkoitukseni on herättää ajattelemaan, mitä markkinoistumisen 
seuraukset ovat ja voivat tulevaisuudessa olla. Jos julkista palvelujär- 

niin muutoksen pitää olla hallittu ja suunniteltu, sekä sen seurausten 
pitää olla avoimesti kansalaisten tiedossa. Lopulta saavun samaan 
kysymykseen, jonka esitin kirjoituksen alussa: tuleeko mitä tahansa 
voida ostaa ja myydä? 

OMAISHOITOSOPIMUS, 
VELVOITE VAI MERKITYKSETÖN PAPERI? 


Minna Zechner 


Omaishoito eli läheisten välinen hoiva nivotaan omaishoitosopimuksin 
osaksi kunnan palvelujärjestelmää silloin kun hoivatyöstä maksetaan 
omaishoidon tukea. Kansallisessa omaishoidon kehittämisohjelmassa 
(Kansallinen omaishoidon tuen kehittämisohjelma 2014) esitetään, että 
sopimuksia tulisi tehdä myös niiden omaishoitajien kanssa, jotka eivät 
saa rahallista tukea hoivatyöhönsä. Millaisia tavoitteita omaishoitosopi- 
mukset palvelevat, kuka niistä hyötyy ja miten sitovia ne ovat? Pohdin 
omaishoivan sopimuksellisuutta eri näkökulmista. 


Yhteiskunta lepää omaishoivan varassa 


Maailmassa on aina ihmisiä, jotka tarvitsevat hoivaa eli apua jokapäi- 
väisen elämän toimista selviytyäkseen. Vammat, erilaiset sairaudet ja 
korkea tai matala ikä ovat tavallisia syitä hoivan tarpeeseen. Suurin 
osa annetusta hoivasta saadaan läheisiltä, usein perheenjäseniltä. Kyse 
on yhtäältä ihmisten välisiin suhteisiin ja riippuvuuksiin kuuluvasta 
normaalista toiminnasta ja moraalisesta periaatteesta. Toisaalta julki- 
sella vallalla on omat taloudelliset intressinsä omaishoivaa kohtaan. 

Sille on tärkeä varmistaa, että läheisten auttaminen ja hoivaaminen 
jatkuu, jotta palveluiden kysyntä olisi mahdollisimman vähäistä. Li- 
säksi tasa-arvon näkökulmasta tavoitteena on huolehtia siitä, että apua 
ja hoivaa tarvitsevat henkilöt saavat riittävää ja oikeanlaista apua joka- 
päiväisen elämän toimiin ja pystyvät elämään ihmisarvoista elämää. 
Avun ja hoivan saantia turvaamaan on luotu erilaisia palveluita, 
kuten apuvälineiden lainaaminen, kotihoito ja tuetut asumismuodot 
sekä kuntoutus. Kuntien vastuulla, lain velvoittamana, on tarjota 
asukkailleen riittävästi tällaisia palveluita. Harva apua ja hoivaa tar- 
vitseva henkilö kuitenkaan tukeutuu pelkästään palveluihin, vaan 
he saavat usein suurimman osan avusta ja hoivasta läheisiltään. Tätä 
läheisten antamaa hoivaa kunnat ovat ryhtyneet tukemaan ja määrit- 
tämään erilaisin sopimuksin. Miksi sopimuksia tehdään, mihin ne 
velvoittavat ja mitä hyötyä niistä voisi olla? Väitän, että sopimukset 
eivät juuri määritä omaishoitajan hoivatyön sisältöjä, niiden sitovuus 
on heikko ja välttämättömän omaishoidon turvaamisessa kuntien ja 
omaishoitajien väliset sopimukset eivät ole paras työkalu. 


Läheisten välisestä avusta omaishoidoksi 


Läheisten antamaa ja julkisesti tuettua hoivaa kutsutaan asiakirjoissa 
omaishoidoksi. Lähes kaikki Suomen kunnat tarjoavat omaishoidon 
tukea, joka on palveluista ja rahallisesta tuesta koostuva sosiaalipalvelu. 
Omaishoidon tukea voi saada vain, jos läheisen tekemä hoivatyö on 
sitovaa ja vaativaa. On arvioitu, että suurin osa läheisiään hoivaavista ei 
saa omaishoidon tukea. Mikäli tukea myönnetään, on hoivaa antavan 
henkilön tehtävä omaishoitosopimus kunnan kanssa. Sopimukseen 
vapaapäiviin, määräaikaisen sopimuksen kesto, omaishoitajan antaman 
hoidon määrä ja sisältö sekä hoivan tarvitsijalle ja omaishoitajan hoi- 


ja sisältö (Laki omaishoidon tuesta 937/2005, §4a). 

Kunnan kannalta omaishoito on edullisempaa kuin vastaa- 
vien palveluiden oma tuottaminen tai ostaminen. Tämä onkin 
tärkeä näkökulma aikana, jolloin vanhusten monien hoivaan 
suunnattujen palveluiden saatavuus on heikentynyt. Asuminen 
palvelutalossa (ei tehostetussa), vanhainkodissa ja terveyskeskusten 
vuodeosastoilla on vähentynyt 2010-luvulla yli 65-vuotiaiden keskuu- 
dessa voimakkaasti. Esimerkiksi vuonna 2010 vanhainkodeissa asui 
kaksi prosenttia 65 vuotta täyttäneistä ja sitä vanhemmista. Vuonna 
2014 yksi prosentti samasta ikäluokasta asui vanhainkodeissa. Tehos- 
tettu palveluasuminen on sen sijaan lisääntynyt yli 65-vuotiaiden, 
eniten 85 vuotta täyttäneiden keskuudessa. Vuonna 2010 asui 12 
prosenttia 85-vuotiaista ja sitä vanhemmista tehostetussa palveluta- 
lossa, ja vuonna 2014 sen sijaan 14 prosenttia. (Sotkanet.) 

Yhteiskunnan poliittisena tavoitteena on lisätä omaishoidon tuen 
saajien määrää ja kehittää omaishoidon tukea palveluna. Vuonna 2010 
omaishoidon tuella hoivaa sai kuusi prosenttia 75 vuotta täyttäneistä 
ja sitä vanhemmista, kun vuonna 2014 luku oli kasvanut muutamalla 
kymmenyksellä (Sotkanet). Voimassaolevaan hallitusohjelmaan, kuten 
niin moniin aikaisempiinkin, on kirjattu tavoite omaishoidon tuen 
kehittämisestä (Ratkaisujen Suomi 2015). Jo edellisen hallituksen 
kaudella asetettiin omaishoidon tukea suunnittelemaan laaja-alainen 
työryhmä, joka keväällä 2014 teki ehdotuksensa omaishoidon tuen 
uudistamiseksi (Kansallinen omaishoidon tuen kehittämisohjelma 
2014). Yksi ehdotus koskee omaishoidon sopimuksia. Sen mukaan 
tulevaisuudessa olisi kaksi erilaista omaishoidon määritelmää: sopi- 
musomaishoito ja muu omaishoito. 

Sopimusomaishoito vastaisi nykyistä omaishoitosopimusta ja 
muu omaishoito olisi vähemmän sitovaa ja vaativaa. Kummassakin ta- 
pauksessa omaisen antama hoiva ja apu kirjattaisiin hoivaa tarvitsevan 
henkilön hoito- ja palvelusuunnitelmaan. Hoito- ja palvelusuunni- 
telma koostuu asiakkaan kuntoutuksen ja palvelujen tarpeista, hänen 
kanssaan suunnitelluista tavoitteista ja niiden saavuttamiseksi tehtä- 
vistä toimista ja palveluista. Kiinnostavaa on se, että hoivaajan kanssa 
tehdään sopimus ja hoivan tarvitsijan kanssa suunnitelma — voisiko 

nämä vaihtaa keskenään siten että tehtäisiin hoito- ja palvelusopimus ja 
omaishoitosuunnitelma? Sopimus kalskahtaa paljon sitovammalta kuin 
suunnitelma, joka voidaan tulkita ohjeeksi ja toivotuksi asiantilaksi. 


Mihin sopimuksia tarvitaan? 


On tärkeää pohtia, miksi toisilleen läheisten ihmisten toimintaa mää- 
ritellään sopimuksin. Mikä intressi kunnalla on tehdä sopimuksia 
omaishoitajien kanssa? Onko sopimuksilla vaikutusta ihmisten arkeen: 
hoivan saamiseen ja antamiseen? Antavatko ja vastaanottavatko ihmiset 
vain sitä apua ja hoivaa, jota on sopimuksin määritelty? On tärkeää 
muistaa, että suurin osa omaishoitajista on naisia ja siksi sopimuksel- 
lisuus koskee erityisesti heitä. 

Kunnan ja omaishoitajan välille tehty omaishoitosopimus pe- 
rustuu ajatukseen, että omaishoitajan odotetaan huolehtivan tietyistä 
hoivan tarvitsijan kannalta tärkeistä asioista ja tehtävistä. Vastineeksi 
omaishoitaja saa rahallisen etuuden, tietyn määrän vapaapäiviä kuu- 
kaudessa, kartuttaa eläkettään ja saa mahdollisesti myös palveluita? 
sijaan: kartuttaa eläkettään sekä mahdollisesti myös palveluita, jotka 
helpottavat hänen tekemäänsä hoivatyötä. 

Entä sitten omaishoidon tuen kehittämistyöryhmän esittämä muu 
omaishoito? Mitä tällainen sopimukseen sidottu muu omaishoitaja 
saa vastineeksi sitoutumisestaan? Miksi kunta tai omaishoitaja haluaisi 
mutta sen vastineeksi ei anneta mitään? Ehdotuksen mukaan hoivatyön 
tueksi voitaisiin tarjota palveluita. Toisaalta hoivan tarvitsijan tulee 
joka tapauksessa saada palveluita tuekseen, jos hänen arvioidaan niitä 
tarvitsevan, riippumatta siitä, onko hänen tukenaan omaishoitaja vai 
ei. Sopimuksen tavoitteena on sitouttaa omaishoitaja huolehtimaan 
hänen osuudekseen katsotusta hoivasta. Läheisten ihmisten toisilleen 
antamasta avusta tulee kunnan asiakirjoihin kirjattua, julkisiin palve- 
luihin verrattavaa toimintaa, osa kunnan palvelutarjontaa (Valokivi & 

Zechner 2009), vaikka kunta ei käyttäisi palvelun tuottamiseen resurs- 
sejaan. Kyse olisi hyvin epäsymmetrisestä ja epäreilusta sopimisesta. 


Sopimuksellisuus ja hallinta 


Mihin sopimus omaishoitajaa velvoittaa? Mitä tapahtuu, jos ei hoida 
sopimuksessa määriteltyjä velvoitteita? Miksi vanhusten, sairaiden ja 
vammaisten kotona annettuun hoivaan tarvitaan sopimuksia, mutta ei 
pienten lasten? Alle kolmivuotiaiden lasten kotihoidon tukea saadak- 
seen ei vanhempien tarvitse tehdä kunnan kanssa kotihoitosopimusta 
ja etuuden käyttöä rajataan vähemmän tarkasti kuin omaishoidon tuen 
käyttöä. Liittyykö sopimuksellisuuteen moraalinen ulottuvuus? Onko 
todennäköisempää, että omaishoidon tuen saaja käyttää etuutta väärin 
kuin että kotihoidon tuen saaja tekisi niin? Vai nähdäänkö vanhukset 
hoivan saajina haavoittuvampina kuin alle kolmivuotiaat lapset ja siksi 
sopimuksin pyritään turvaamaan heille tarpeellinen hoiva? 

Sopimuksellisuus kuvaa ajan henkeä. Esimerkiksi kunnallishal- 
linnon muutosta on kuvattu siirtymäksi byrokraattisesta hallinto- 
järjestelmästä itseohjautuvien toimintayksiköiden muodostamien 
kuntakonsernien suuntaan. Halutaanko omaishoitajista muokata 
itseohjautuvia toimintayksiköitä kuntakonserneihin? Kuntien toimin- 
nan ja talouden ohjaaminen ei perustu enää perinteiseen hierarkkiseen 
julkishallintoon, vaan uuteen hallinta-ajatteluun, jonka perustana 
ovat yhteistyö- ja verkostosuhteet eri tahojen kanssa (Anttiroiko ym. 
2007). Suomea on aiemmin kuvattu sopimusyhteiskunnaksi ja sillä 
on viitattu korporatistiseen sopimiseen työmarkkinaosapuolten välillä 
ja yhtenä tavoitteena on ollut heikommassa asemassa olevien oikeuk- 
sien turvaaminen. Nyt sopimusyhteiskunta näyttää ulottuvan yhä 
pienempiin kokonaisuuksiin, kuten omaishoitajiin, joihin kohdenne- 
taan samantapaisia velvoitteita kuin palveluita tuottaville yrityksille, 
tulevaisuudessa ehkä vastikkeettomasti, mikäli ”muu omaishoito” 
kategoriana tulee käyttöön. 


Sosiaalipolitiikan lumo — 59 


Sopimuksin sidotut omaishoitajat näyttäytyvät palvelujen tuot- 
tamisen ja sopimuksellisuuden kokonaisuudessa yrityksiltä, joiden 
kanssa kunta kilpailutusten jälkeen tekee sopimuksia palveluiden 
tuottamisesta. Kilpailevia hoivaajia tuskin omaishoivamarkkinoilta 
löytyy. Kyse on omaishoitajien hallinnasta, mutta voidaanko heitä 
hallinnoida samalla tavalla kuin palvelutaloa, ja voidaanko heihin 
soveltaa samanlaisia hallinnan tekniikoita kuin palveluntuottajiin: 
kumppanuutta, kehittämistä, osallisuutta, sopimuksellisuutta ja neu- 
votteluita? Ei, sillä omaishoitajilla ei ole työsopimuksia, esimiehiä tai 
alaisia eikä palkkaa, joihin perinteinen hallinto voitaisiin kohdentaa. 
Mihin tällaisia sopimuksia sitten tarvitaan? 

Omaishoitajan ja etenkin hoivan tarvitsijan kannalta omaishoidossa 
naisen toiminnan määrittämisestä sopimuksin. Sopimuksen tekemisen 
ideaalitilanteessa tulisi pystyä selkeästi identifioimaan ja erottamaan 
tilaaja sekä tuottaja; molemmilla osapuolilla tulisi olla intressi laatia 
optimaalinen sopimus niin tuotettavan palvelun tai tuotteen sisällön 
kuin sen toimeenpanonkin suhteen. Tilaajan ja tuottajan tulisi olla 
yksimielisiä siitä, miten sopimuksesta saatava hyöty jaetaan osapuolten 
kesken, ja sopijoilla tulisi olla samanlaiset edellytykset solmia ja purkaa 
sopimuksia (Lane 2000). Omaishoitajalla ei kuitenkaan ole juuri väli- 
neitä vaatia kuntaa jatkamaan omaishoitosopimusta, jonka kunta olisi 
esimerkiksi heikkoon taloudelliseen tilanteeseen vedoten purkanut. 

Omaishoitotilanteessa intressi laatia sopimus lienee molemmin- 
puolinen silloin, kun omaishoitaja saa sopimuksen myötä rahallisen 
etuuden sekä hoivatyötä tukevat palvelut. Sen sijaan, jos sopimus ei 
takaa mitään rahallista tai muutoin määriteltyä etuutta, intressi sopi- 
muksen tekoon on heikko. Tuotettavan palvelun sisällöstä kunta ja 
omaishoitaja voivat olla niin samaa kuin eri mieltä. Omaishoitaja voi 
esimerkiksi katsoa kykenevänsä auttamaan hoivan tarvitsijaa wc-käyn- 
neissä, mutta kunnan viranhaltijat voivat arvioida omaishoitajan 
lienee, että suuri osa omaishoitajan tekemästä työstä jää sopimuksen ul- 
kopuolelle. Esimerkiksi puolisoaan kotona hoivaava pesee pariskunnan 

pyykit, mutta tuskinpa pyykinpesua mainitaan omaishoitosopimuk- 
sessa. Sama saattaa koskea ruoanlaittoa, asioiden hoitoa (pankkiasiat, 
etuuksien ja palveluiden hakeminen jne.) ja myös siivousta, mikäli 
omaishoitaja kykenee siitä huolehtimaan. 

Hoivaan sisältyy paljon tehtäviä, joita on vaikea etukäteen mää- 
rittää, kun kyse on ihmisen kokonaisvaltaisesta huolehtimisesta. Postin 
hakeminen, lehden lukeminen, kirjan kurkottaminen kirjahyllyn 
kuuluvat lähes jokaisen ihmisen arkeen. Hoivaa tarvitseva ihminen 
saattaa tarvita kaikkeen tähän, ja moneen muuhunkin, toisen ihmisen 
apua. Julkiset palvelut vastaavat tämäntyyppisiin tarpeisiin heikosti. 
Tarvitaanko tällaisiin avuntarpeisiin vastaamiseen sopimuksia? Tätä 
voi peilata kunnan yrityksiltä tilaamien julkisten hoivapalveluiden 
tuottamiseen. Kunnilla on ollut vaikeuksia sopia yritysten kanssa siitä, 
kenellä on kokonaisvaltainen vastuu hoivasta, johon kuuluvia kaikkia 
toimia ei voida sopimuksissa luetella. Jopa sopimuksissa mainittuihin 
seikkoihin jää tulkinnan varaa, kun palveluasumisen kilpailutuksessa 
palvelun tarjoaja saattaa tulkita kaksi lämmintä ateriaa päivässä kah- 
deksi puuroateriaksi. 

Omaishoidon sopimuksissa omaishoitaja ottaa hoivan kokonai- 
suuden huolehtiakseen, mutta yritysten kanssa tehtävissä sopimuksissa 
yritysten kanssa tehtyjen sopimusten toteutumista kovin tarkkaan. 
Koska yritysten keskeinen tavoite on tuottaa voittoa, on vaarana, että 
voitontavoittelu tapahtuu hoivan laadusta tinkimällä. Ruotsissa moni- 
kansallisessa Carema-nimisessä suuressa hoivayrityksessä on tapahtunut 
juuri näin. Yksi tapaus kertoo 86-vuotiaasta palvelutalossa asuvasta 
miehestä, joka oli kaatunut kolmasti ja murtanut raajojaan. Työntekijät 
eivät olleet kuitenkaan vieneet miestä lääkäriin. (Gun & Larsson 2011) 
Vastaavanlaisia tapauksia on ollut yrityksessä useita, ja yritys onkin 
muuttanut nimeään Caremasta Vardagaksi. Hoivayritysten joukossa 
on varmasti paljon myös sopimuksia noudattavia yrityksiä. 

Sopimuksen tekemisen ideaalitilanteeseen kuuluu vielä tilaajan ja 
tuottajan yksimielisyys siitä, miten sopimuksesta saatava hyöty jaetaan 

osapuolille. Omaishoitajan ja kunnan välinen sopimus tähtää hoivan 
tarvitsijan eli kolmannen osapuolen hyvinvoinnin ylläpitämiseen ja 
parantamiseen. Toiminnasta ei aiheudu taloudellista voittoa, ennem- 
minkin kuluja niin kunnalle kuin omaishoitajalle, joten jaettavaa ei jää. 
Miten hoivan tarvitsijan erinomaista hyvinvointia voidaan jakaa kun- 
nan ja omaishoitajan kesken? Uusliberalistisen hallinnan periaatteiden 
mukaisesti omaishoitajan tulisi saada bonus jokaisesta vuodesta, jonka 
hoivan tarvitsija asuu kotona omaishoitajan hoivan piirissä. On selvää, 
että omaishoitosopimuksia ei yleensä solmita sopimisen ideaalitilan- 
teessa, etenkään omaishoitajan kannalta. Entä sopimusten seuranta, 
pidetäänkö omaishoitosopimuksista kiinni ja miten niitä valvotaan? 


Sopimusten toteutumisen valvonta 


Omaishoitosopimukset tulee tarkistaa kerran vuodessa: omaishoitoti- 
lanteen muuttuessa olennaisesti sekä hoivan tarvitsijan tai omaishoi- 
tajan pyynnöstä. Kunnan viranhaltijan omaishoidon tuen päätökseen 


omaishoitosopimusta koskeva riita käsitellään hallintoriita-asiana 
hallinto-oikeudessa (Omaishoidon tuki. Opas kuntien päättäjille 
2006), samalla tavoin kuin muutkin julkisesti tuotettujen sosiaali- ja 
terveyspalveluiden ja etuuksien saantiin liittyvät kiistat. 

Kiistat liittyvät useimmiten tuen saantiin, eivätkä niinkään 
omaishoitosopimuksen sisältöihin. Oikeustapauksia omaishoidon 
tuesta on vähän ja ne liittyvät usein etuuden tasoon, sen myöntämi- 
seen, sopimuksen päättymiseen ja eri etuuksien yhteensovittamiseen. 
Kantajina on oikeustapauksissa ollut yksilö ja vastaajana kunta. 

Entä jos kunta on tyytymätön omaishoitajan työhön tai siihen, 
miten hän tulkitsee omaishoitosopimusta? Sopimuksellisuuden kan- 
nalta kiinnostavaa on pohtia, mitä tapahtuu, jos kunnan näkökulmasta 
näyttää siltä, että omaishoitaja ei huolehdi velvoitteistaan. Tiedetäänkö 

kunnassa, jos hoivan tarvitsija ei saa omaishoitajaltaan sitä hoivaa ja 
apua, mistä on sovittu? Millainen painoarvo sopimuksilla kunnan 
näkökulmasta oikeastaan on? 

Käytännössä omaishoidon valvonta on lähestulkoon mahdotonta, 
koska hoivatyö tehdään kodeissa eikä varsinaisia valvovia elimiä ole, 
kun taas yritysten tuottamia palveluita valvoo muun muassa Sosiaali- ja 
terveysalan lupa- ja valvontavirasto. Tosin yritysten tuottamia, asiak- 
kaiden kodeissa tarjottuja hoivapalveluita on käytännössä myös vaikea 
valvoa. Osa omaishoidon tuella hoivaa saavista saa myös kotihoitoa, 
jolloin kotona käy kotipalvelun tai kotisairaanhoidon työntekijöitä. 
Jotkut hoivan tarvitsijat käyvät säännöllisillä laitoshoitojaksoilla tai 
ovat palveluiden piirissä omaishoitajan vapaiden aikana, kuntoutuk- 
sessa tai terveydenhuollon palveluita käyttäessään. Tällöin sosiaali- ja 
terveysalan ammattilaisilla on mahdollisuus havainnoida hoivan tarvit- 
sijan tilaa. Käytännössä kotihoidon työntekijöillä, etenkin jos palvelu 
on säännöllistä, on mahdollisuus arvioida omaishoidon sopimuksen 
toteutumista eli omaishoidon laatua ja riittävyyttä. 

Tällainen omaishoidon laadun arviointi on subjektiivista, eikä 
omaishoitoon ole määritelty laatukriteereitä. Mahtaako se olla edes 
mahdollista? Vanhuspalvelulaissa ikäihmisten palveluihin liittyen on 
maininta vastuutyöntekijästä vuoden 2015 alusta (178). Kunnan on 
nimettävä iäkkäälle henkilölle vastuutyöntekijä, jos henkilö tarvitsee 
apua palvelujen käyttöön ja yhteensovittamiseen liittyvissä asioissa. 
Tehtävänä on seurata yhdessä iäkkään henkilön ja tarvittaessa hänen 
velusuunnitelman toteutumista sekä iäkkään henkilön palveluntarpei- 
den muutoksia (Laatusuositus... 2013). Vastuutyöntekijän tehtävänä 
voi siis olla myös omaishoidon laadun ja riittävyyden tarkkailu, kun 
omaishoito on kirjattu hoito- ja palvelusuunnitelmaan. Vastuutyön- 
tekijöitä ei vielä kunnissa juuri ole (Mattila & Kakriainen 2014, 31). 

Sopimuksellisuuden tiukassa tulkinnassa voitaisiin omaishoita- 
jilta edellyttää hoivatyön säännöllistä kirjaamista samaan tapaan kuin 
kotihoidossa tehdään. Esimerkiksi yritysten tuottamassa kotihoidossa 
kirjaamatonta hoivatyötä ei oikeastaan ole olemassa, sillä vai kirjatuista 

tehtävistä voidaan laskuttaa. Kotihoidossa apuna olevat tekniset lait- 
teet kuten tietokoneet, tabletit ja älypuhelimet soveltuisivat varmasti 
myös omaishoidon kirjaamiseen: syöttämiset, sängystä auttamiset, 
toa, jota kukaan ei ehtisi lukea. Toisaalta kirjaaminen mahdollistaisi 
sopimusten todellisen seurannan ja myös omaishoidon rahallisen 
arvon määrittämisen. 

Näyttää siltä, että omaishoidon tuen sopimuksellisuus perustuu 
pääasiassa moraaliseen velvoittavuuteen, jota halutaan edelleen laa- 
jentaa, mikäli ”muu omaishoito” tulee uutena kategoriana käyttöön. 
Liekö taustalla pelko, että läheisistä huolehtiminen ei enää ole osa 
suomalaisten moraalista koodistoa? Ratkaisuksi ehdotetaan kansalais- 
ten sitomista hoivatyöhön sopimuksin, joiden sisällöt kunnat pääosin 
sanelevat (ks. Valkama & Isosaari 2011). Suomalaisen sananlaskun 
mukaan ”Laki on niin kuin se luetaan, mutta oikeus on ihmisen 
sydämessä”. Kansalaisista tulee kasvattaa moraalisia yksilöitä, joilla 
riittää ymmärrystä ja apua niille, jotka sitä tarvitsevat. Sopimukselli- 
suus, vastuuttaminen ja velvoittaminen eivät kuitenkaan ole parhaita 
keinoja saada ihmisiä omaishoivaan. Omaishoitosopimusten merkitys 
sopimuksina on vähäinen ja niiden sijaan voitaisiin yhtä lailla tehdä 
omaishoitosuunnitelmia, joihin kirjattaisiin omaishoitajan ja hoivan 
tarvitsijan näkemyksiä ja määritelmiä hoivasta. 

Hoivatyössä hyödyksi on tietoisuus siitä, että saa tuekseen pal- 
veluita ja että saa jakaa hoivatyön tehtäviä ja vastuuta ammattilaisten 
kanssa. Sekin auttaa, että hoivaajalla ja hoivan tarvitsijalla on varmuus 
omaishoidon tuen jatkuvuudesta. Yksi ratkaisu jatkuvuuteen on Kan- 
sallisen omaishoidon kehittämisohjelman laatineen työryhmän esitys 
omaishoidon tuen rahallisen etuuden siirtämisestä Kansaneläkelaitok- 
sen hallinnoimaksi. Vanhuspalvelulaissa esitetty vastuutyöntekijä olisi 
tarpeen omaishoitajille ja hoivan tarvitsijoille ja ylipäätään vanhuksille, 
joilla on paljon avun tarpeita, ja jotka käyttävät tai ainakin tarvitsisivat 
erilaisia palveluita. Myös järjestöillä ja niiden kouluttamilla vapaaeh- 
toistyöntekijöillä voisi olla tehtävä kotona asuvien vanhusten tuke- 
misessa, vaikka kunnan tulee kantaa vastuu hoivan kokonaisuudesta. 


Osa II 


LAPSEN JA NUOREN AANI 


LASTENHOITO, INVESTOITU LAPSI 
JA LAPSEN ÄÄNT 


Katja Repo 


Se, miten lastenhoito on organisoitu, on keskeinen osa pienten lasten 
arkea ja kokemusmaailmaa. Uusi, 1980-luvulta voimistunut lapsuuden 
tutkimus korostaa lasten äänen ja lasten kokemusten tutkimisen tärkeyttä. 
Tästä huolimatta meillä on hyvin vähän tietoa siitä, miten lapset kokevat 
hyvän hoidon tai arvottavat lastenhoitopolitiikan kulmakiviä. 


Lastenhoitopolitiikan tavoitteena on perheiden arkisen kasvatusteh- 
tävän tukeminen ja vanhempien työssäkäynnin edistäminen. Samalla 
tavoitellaan lasten etua. Tiedämme, että hyvä hoito, kasvatus ja opetus 
tuottavat lapselle sellaisia sosiaalisia ja kognitiivisia valmiuksia, jotka 
tukevat hänen kehitystään aikuisuuteen. Pienet lapset tarvitsevat 
kuitenkin jatkuvaa hoitoa ja kasvatusta. Alle vuoden ikäisten lasten 
pääasiallisia hoitajia ovat yleensä hänen vanhempansa. Lapsen kas- 
vaessa kasvatus- ja hoitovastuut laajenevat, ja lapset osallistuvat yhä 
useammin kodin ulkopuolisiin varhaiskasvatuspalveluihin. 

Se, miten lasten hoito ja kasvatus on organisoitu, määrittää koko- 
naisvaltaisesti heidän arkeaan ja elinpiiriään. Mutta tiedämmekö, mitä 
lastenhoito lapsille merkitsee tai miten he hyvän hoidon ymmärtävät? 


1 Teksti on osa Suomen Akatemian strategisen tutkimuksen neuvoston rahoit- 
tamaa CHILDCARE-konsortiotutkimushanketta. 

Ja onko meillä näkemystä siitä, miten lastenhoitopolitiikkaa tulisi 
kehittää lasten näkemysten pohjalta? Tarkastelen tässä esseessä lapsen 
äänen kuulemisen mahdollisuuksia lastenhoitopolitiikan kentällä ja 
esitän, että lapset, myös alle kouluikäiset, tulisi ymmärtää aktiivisina 
oman aikansa kansalaisina, jotka osaavat tuottaa merkityksellistä tietoa 
ympäröivästä maailmasta. Lähden liikkeelle suomalaisen lastenhoi- 
topolitiikan jännitteistä ja lapsesta yhteiskunnallisen investoinnin 
kohteena. 


Suomalainen lastenhoitopolitiikka tarjoaa vaihtoehtoja 


Suomalainen lastenhoitopolitiikka on hyvin erityinen ja tarjoaa lasten- 
hoitoa koskevissa ratkaisuissa vanhemmille mahdollisuuden valintaan. 
Vanhempainvapaan jälkeen perheet voivat turvautua kunnallisiin 
lastenhoitopalveluihin heille lakisääteisesti taattuna oikeutena. Jos per- 
heet eivät kuitenkaan halua tätä oikeuttaan käyttää, yhteiskunta tukee 
kunnalliselle palvelulle rinnakkaisia hoitomuotoja: informaalia hoivaa 
ja markkinapohjaisia ratkaisuja. Kotihoidon tuki mahdollistaa lapsen 
kotihoidon siihen asti, kunnes lapsi täyttää kolme vuotta. Yksityisen 
hoidon tuki kattaa osan yksityisten lastenhoitopalvelujen kustannuk- 
sista. Useat kunnat tarjoavat vanhemmille vielä palveluseteleitä lasten 
varhaiskasvatuspalvelujen ostamiseen tai muita kunnallisia lisäetuuksia, 
jotka tukevat informaaleja ja markkinapohjaisia hoitoratkaisuja. 
Lastenhoitopolitiikkamme edustaa hoivan sekataloutta: lähes 
kaikki lastenhoitomuodot ovat yhteiskunnan tukemia informaaleista 
ratkaisuista kaupalliseen hoivaan. Näyttää myös siltä, että vanhemmat 
ovat pääosin tyytyväisiä lastenhoitoratkaisuihinsa. Suurin osa perheistä 
on pystynyt järjestämään lastensa hoidon haluamallaan tavalla (Miet- 
tinen 2012, 20) ja kokemukset lastenhoidosta ovat pääsääntöisesti 
positiivisia. Kotihoidon valinneet vanhemmat perustelevat kotihoi- 
toa lapsen etuna, kunnallisen päivähoidon laatuselvitykset puhuvat 
käyttäjien tyytyväisyydestä, ja näkemykset yksityisistä ratkaisuista ovat 
yleensä myönteisiä. Poliittiset päättäjät toteavatkin kuin yhdestä suusta, 

että järjestelmämme tukee monipuolisesti perheiden mahdollisuuksia 
järjestää pienten lasten hoito vanhempien haluamalla tavalla. 

Lasten kannalta tilanne ei ole kuitenkaan yhtä ristiriidaton. Suo- 
malaiset lapset osallistuvat varhaiskasvatuspalveluihin vähemmän 
kuin missään muussa Pohjoismaassa. Vuonna 2013 lähes puolet alle 
kolmevuotiaista hoidettiin kotona, ja 3-5-vuotiaistakin päivähoidossa 
hoidettiin noin kahta kolmesta. Kuitenkin jos perheen nuorimmasta 
lapsesta maksetaan lasten kotihoidon tukea, ovat heidän muut alle 
kouluikäiset sisaruksensa pääsääntöisesti kotihoidossa. Monet kunnat 
myös edellyttävät, että ollakseen oikeutettuja erilaisiin kunnallisiin ko- 
tihoidon tuen kuntalisiin, perheen tulee hoitaa kaikki alle kouluikäiset 
lapsensa kotona. Kotihoidossa ovat yleisemmin pienituloisten tai maa- 
hanmuuttajataustaisten perheiden lapset. Lasten kannalta politiikkamme 
tuottaakin jakoja: moni kotihoidossa oleva maahan tullut samoin kuin 
suomalaislapsi jää ammatillisen varhaiskasvatuksen ulkopuolelle. 


Investoitu lapsi 


Jälkimodernin ajan lapset ovat yhä keskeisemmällä tavalla sijoitus- 
kohteita. Taloussosiologian tutkija Viviana A. Zelizer (1985) esittää, 
että lapset ovat postmodernin ajan vanhemmille emotionaalisesti 
korvaamattomia tuottamalla vanhempiensa elämään kaivattua sisältöä 
ja merkityksen tunnetta. Lapset edustavat vaihtuvien identiteettien 
ja moninaisten elämäntapojen maailmassa vanhemmilleen myös py- 
syvyyttä. Tunneside lapseen ei kärsi samanlaisesta luottamuspulasta 
kuin nykyajan avioliitot, pari- ja ystävyyssuhteet tai vaikkapa luok- 
kasolidaarisuus. (Jenks 1996; Wyness 2006.) 

Myös taloudellisen menestyksen katsotaan vaativan investointia 
lapsiin. Tietoyhteiskunnan ja yhä nopeammin globalisoituvien mark- 
kinoiden aikakautena kansallista innovaatio- ja kilpailukykyä edistetään 
panostamalla inhimilliseen ja sosiaaliseen pääomaan. Siksi tulevaisuuden 
työtekijöitä eli lapsia halutaan kouluttaa, osallistaa ja voimaannuttaa — jo 
hyvin pienestä pitäen. (Esping-Andersen 2002; Lister 2003; Strandell 
2012.) 

Laadukkaat varhaiskasvatuspalvelut ovat investointiajattelun airut. 
Politiikka-asiakirjoissa niihin viitataan palveluna, joka tarjoaa hyvän 
alun lapsen elämälle. Myös tutkimus korostaa varhaiskasvatuksen 
etuja: oppimisen edellytykset nimenomaan varhaislapsuudessa luovat 
pohjan myöhemmälle oppimiselle. Varhaiskasvatus nähdään yhtenä 
tuloksellisimmista ja kustannustehokkaimmista keinoista varmistaa, 
että kaikki lapset saavat mahdollisuuden kehittää taitojaan ja kykyjään 
tasoita lasten välisiä eroja, vaan myös sen tuotto arvioidaan erittäin 
korkeaksi. Varhaiskasvatuksen edut korostuvat kuitenkin riskiperhei- 
den kohdalla. (Sipilä & Osterbacka 2013.) 

Kehityspsykologisessa keskustelussa investointikeskustelu paikan- 
tuu vanhempien lapsilleen omistaman ajan sekä äidin ja lapsen välisen 
kiintymyssuhteen merkitykseen. Kiintymyssuhteen rakentamisen nä- 
kökulmasta lapset, ainakaan pienet lapset, eivät kaipaa niinkään yhteis- 
kunnallista panostusta varhaiskasvatuspalveluihin, vaan pikemminkin 
sitä, että yhteiskunta huomioi vanhemman ajan tärkeyden lasten arjessa. 
Näkökulma puhuu kotihoidon tukemisen puolesta argumentoimalla 
muun muassa, että ”lapsen kehityksen kannalta on selkeästi parempi 
vaihtoehto, että äidit hoitavat lapsia kotona” (Ilta-Sanomat 21.3.2012 
/ Keltikangas-Järvinen) tai että ”pienellä lapsella tulee olla oikeus oman 
vanhemman syliin” (Helsingin Sanomat 4.3.2012 / Räsänen). Kotihoi- 
don valinneet vanhemmat korostavatkin rauhallisen ja kiireettömän 
arjen positiivisia vaikutuksia lapsen kehitykseen. 

Investointinäkökulmista huolimatta lastenhoidon kysymykset 
ovat vanhemmille haasteellisia. Mistä voi tietää, että valittu hoitomuo- 
to on sittenkin lapsen edun mukainen tai kuinka varmistaa lapsen 
tasapainoinen kehitys? Lastenhoitoon liittyvien valintojen tekemistä 
ei varmastikaan helpota se, että julkisuudessa lastenhoitoa koskeva 
keskustelu on usein hyvin mustavalkoista. Palveluilla ja kotihoidolla, 
kummallakin, on omat kannattajansa, ja toisinaan eronteot linjojen 
välillä ovat hyvin vahvoja. 

Lisäpohdintaa ja epävarmuutta lastenhoitovalintoihin tuo, nyky- 
ajalle tyypillinen, kaksijakoinen suhde lapseen: Yhtäältä vanhemmat 

haluavat varustaa lapsen taidoilla ja kokemuksilla, joista on hänelle 
hyötyä myöhemmin elämässä, kuten työelämässä. Toisaalta vanhem- 
mat haluavat suojella lasta ”raa'alta” ja stressaavalta maailmalta. Lasta 
lähestytään usein yhtä aikaa sekä futuristisesta että suojelevasta nä- 
kökulmasta. Toisinaan lapsi on tulevaisuuden tekijä — aktiivinen ja 
innokas uuden tiedon oppija. Toisissa yhteyksissä hän on taas hauras 
ja riippuvainen, ja häntä tulee suojella ja varjella monimutkaiselta 
maailmalta. 


Lapsen ääni 


Suomalaisilla perheillä on siis mistä valita. Lasten ja heidän perhei- 
densä voidaan myös ymmärtää hyötyvän lastenhoitoon suunnatuista 
verovaroista. Mutta pääsevätkö lapset itse kuitenkaan vaikuttamaan 
siihen, miten heitä hoidetaan tai tiedämmekö, mihin he lastenhoitoon 
kohdennettuja verorahoja haluaisivat suunnata? Ja miten tällaista tietoa 
olisi mahdollista tuottaa? 

Tietoa siitä, mitä lapset ajattelevat hyvästä lastenhoidosta on hyvin 
vähän. Tutkimus on kiinnittänyt katseensa pääsääntöisesti kunnallisten 
palvelujen piirissä oleviin lapsiin, ja tutkimustieto valaisee lähinnä 
päiväkotien arkea ja toimintakäytäntöjä. Suuri osa suomalaislapsista 
hoidetaan kuitenkin kotona. Monet lapset osallistuvat myös erilai- 
seen kerhotoimintaan. Näiden lasten hoito- ja kasvatuskokemuksista 
tiedetään hyvin niukasti. 

Myöskään lasten toimijuuden monipolvisuus ei tule arkisessa 
elämässä useinkaan kuulluksi. Tämä johtuu usein siitä, että huolestu- 
neet vanhemmat ja kasvattajat sivuuttavat lasten ajatukset puhumalla 
heidän puolestaan. Sen sijaan, että aikuiset olisivat kiinnostuneita siitä, 
mitä lapset tosiasiassa tekevät, pohtivat ja ajattelevat, he keskittävät 
huomionsa siihen, minkälaisia lasten ja nuorten tekemisten ja ajatusten 
pitäisi olla. (Ruckenstein 2013.) Lapset ovat edelleen pikemminkin 
toiminnan kohteita kuin itse toimijoita. Varhaiskasvatuksen kentällä 

on tosin pyritty kehittämään lasten vaikutusmahdollisuuksia varhais- 
kasvatuksen arkeen ja ympäristöön. 

On kuitenkin positiivista, että tutkimuksessa on alettu kehittää 
erilaisia toiminnallisia menetelmiä lapsen äänen tavoittamiseksi. On 
myös yhä yleisempää, että lasten tutkimisesta on siirrytty lasten kanssa 
tutkimiseen. Käsitykset siitä, mitä lapsen äänellä tarkoitetaan, ovat 
kuitenkin eriäviä. Yhtäältä esitetään, että meidän on mahdollista ta- 
voittaa lapsen aito ääni, hänen sisimmät kokemuksensa ja tunteensa. 
Toisaalta lähdetään liikkeelle ajatuksesta, että lapsen ääni on vuorovai- 
kutuksen tulosta. Tästä näkökulmasta kaikessa lasten kuulemisessa on 
kyse pikemminkin merkitysten muodostamisesta omassa tilanneyh- 
teydessään. Tutkijan ja vanhemman vastuulle jää tämän merkitysten 
muodostumisen prosessin tulkinta. (ks. Alasuutari, Karila, Alila & 
Eskelinen 2014.) 

Uusi, 1980-luvulta voimistunut lapsuudentutkimus korostaa 
lapsen sosiaalista toimijuutta sekä heidän kykyään analysoida ympärillä 
olevaa maailmaa. Myös YK:n lapsen oikeuksien sopimus, jonka Suomi 
on ratifioinut, edellyttää, että lasta tulee kuunnella häntä koskevissa 
asioissa (YK:n lapsen oikeuksien sopimus 1989). Yksi tapa lisätä ym- 
märrystämme lasten hyvinvoinnista ja huomioida hänen osallisuutensa 
onkin ottaa lapset mukaan tutkimushankkeisiin. Maailman avaaminen 
lasten näkökulmasta tarkoittaa kuitenkin sitä, että lapsilähtöisyyden 
periaatteen tulisi toteutua tutkimuksissa monialaisesti: niin tutkimus- 
kysymysten valinnassa, aineiston keruumetodeissa, aineiston analyy- 
sissä kuin myös tulosten käsitteellisessä tulkinnassa (Alanen 2009). 


Johtopäätös 


Lasten hyvinvointi on moniulotteinen ja vaikeasti rajattava ilmiö. 
Tämä jo siksi, että hyvinvointiin liittyy paljon yksilöllisiä ja tilanteisia 
tekijöitä ja toisaalta ”investoinnit” lasten hyvinvointiin ovat tulevai- 
suusvalintoja. Hyvinvointi asettuu monenlaisiin kehyksiin: voimme 
lähestyä hyvinvointia materiaalisten ehtojen näkökulmasta, tarkastella 

sosiaalisten verkostojen ja palvelujen yhteyttä hyvinvointiin tai pohtia, 
miten itsensä toteuttaminen tai mielekäs tekeminen tuottavat hyvää 
oloa. Tarkasteluun kuuluu myös kysymys siitä, mitä ovat ne asiat 
ja prosessit, jotka tuottavat lasten hyvinvointia tukevaa kulttuuria: 
yhteisöllisyyttä, kunnioittamista tai kuulluksi tulemisen tunnetta. 

Tulevaisuudessa lapset tulevat toimimaan yhteiskunnassa, jota 
emme vielä tunne. Tiedämme kuitenkin, että lasten ja heidän hyvin- 
vointinsa tulisi olla lastenhoitopolitiikan perimmäinen kehittämisen 
motiivi. Samalla voidaan tavoitella muuta hyvää: taloudellista kilpai- 
lukykyä, toimivia perheen ja työn yhteensovittamisen käytäntöjä ja 
uutta luovaa luokkaa. Mutta riittääkö tämäkään? Vai haluammeko olla 
mukana kasvattamassa uutta sukupolvea, joka kokee osallisuutta ja 
yhteisöllisyyttä sekä on kykenevä tunnistamaan tulevan yhteiskunnan 
haasteita ympäristökysymyksistä globaaliin eriarvoisuuteen? 

Tähän suunnanmuutokseen tarvitsemme lasten ja nuorten elä- 
mää koskevaa tietoa, joka kehystyy heidän kokemusmaailmallaan. 
Meidän on siis aika kysyä, millaisia sävyjä lastenhoitopolitiikka ja 
sen tulevaisuus saavat, jos niitä kommentoivat politiikan varsinaiset 
kohteet — lapset: lapset, joista monet ovat kotihoidossa lähes esikou- 
lulaisiksi asti; lapset, jotka yhä yleisemmin osallistuvat markkina- 
pohjaisesti organisoituihin varhaiskasvatuspalveluihin; lapset, joiden 
hoitajina toimivat harvinaistuva joukko perhepäivähoitajia ja lapset, 
jotka ovat omalta osaltaan rakentamassa päiväkotiarkea. On kuultava 
siis heitä, joille monikulttuurisuus on jo perustavanlaatuisena osana 
elettyä elämää ja jotka kohtaavat muuttuvan yhteiskunnan palvelujen 
markkinoistumisesta lapsiperheiden taloudelliseen polarisoitumiseen, 
osana arkisia vuorovaikutus- ja kasvatuskäytänteitä. 

ONKO MAALLAMME MALTTIA 
INTEGROIDA NUORET? 


Ritva Nätkin 


Nuorten aikuistuminen on politisoitunut, sillä nuorten integroituminen 
yhteiskuntaan ei toimi toivotulla tavalla. Syynä tähän kaikkeen voivat olla 
lama ja talouskriisi, mutta ongelmaa voidaan tarkastella muustakin näkö- 
kulmasta ja nähdä aihetta laajempiin yhteiskunnallisiin johtopäätöksiin. 
Pitkittynyt siirtymävaihe aikuisuuteen huolestuttaa sekä kasvattajia että 
poliittisia päätöksentekijöitä. Sosiaalipoliittisin keinoin on vanhastaan 
haluttu saavuttaa yhteiskuntarauha, mutta myös yhteiskunnan kehit- 
tymisen edellytykset sekä hyvinvointi ja sukupolvien välinen jatkuvuus. 


Nuorten osa ja osattomuus 


Hyvinvointitutkija Joakim Palme luonnehtii nuorten integroitu- 
mista yhteiskuntaan ”aikamme suureksi sosiaaliseksi kysymykseksi” 
(Helsingin Sanomat 15.8.2013). Nuorten kasvava työttömyys, koko 
Euroopan laajuisena ongelmana, on sen selkein ilmentymä, mutta ky- 
symys on samalla myös sukupolvien välisestä kuilusta ja puutteellisesta 
vuoropuhelusta. Suomessa on havaittu, että nuoria menee hukkaan 
yhteiskunnan pitämistä tilastoista, mikä kielii ilmiön hallinnoimisen 

vaikeudesta. Otsikon ilmaus ”maltista”, jolla asioita onnistuneesti 
kehitetään, viittaa hyvinvointivaltion kasvuvaiheen alussa käytyihin 
keskusteluihin. Urho Kekkonen kirjoitti kuuluisan kirjansa Onko 
maallamme malttia vaurastua? vuonna 1952, jolloin hän hahmotteli 
suuntaviivoja tulevaisuuden investoinneiksi. Maltista puhuu myös 
Pekka Kuusi kirjassaan 60-luvun sosiaalipolitiikka (1961). 

Maltti on siis valttia, kun satsataan tulevaisuuteen. Väitän, et- 
tä maltti olisi valttia myös nuorten kiinnittämisessä yhteiskuntaan. 
Koulutus- ja työvoimapoliittiset kontrollitoimet, nopeita säästöjä 
tuovat kustannusleikkaukset sekä nuorison demonisointi joukkona, 
esimerkiksi puheet ”menetetyistä sukupolvista”, liittyvät lyhytnäköi- 
seen politiikkaan, joka kostautuu myöhemmin. 

Toisaalta aikaamme luonnehtii se, että vapauksia on paljon. Nuo- 
rimpien sukupolvien etuoikeutena pidetään yleisesti valinnanvapautta 
hankkia lapsia. Tämä näkyy muun muassa harjoitetussa perhe- ja väes- 
töpolitiikassa, jossa ei menneiden vuosikymmenten tapaan yritetä estää 
ketään hankkimasta lapsia tai velvoittaa siihen. Vanhat väestöpoliittiset 
käsitteet kuten hyvä- ja huonolaatuinen väestö eivät ole nykysanas- 
toa. Tosin hallinnallinen ote jo syntyneisiin lapsiin on tiukentunut. 
Anna-Maria Isola (2012, 334-332) vertaili kiinnostavasti Suomen ja 
Venäjän väestöpoliittista retoriikkaa vuosituhannen vaihteessa. Venä- 
jällä väestöpoliittinen huolipuhe on nationalistista ja erityisen paljon 
velvoittavampaa ja sukupuolittuneempaa kuin Suomessa. Nuorten 
naisten nähdään olevan avainasemassa, kun kansakunnan tulevai- 
suudesta on puhe. Suomalaiset päättäjät sen sijaan olivat Suomen 
tulevaisuutta koskevissa visioissa varovaisia, sukupuolineutraaleja ja 
kovin laajaa tai intensiivistä. 

Suomalaisessa keskustelussa esiin nousi vain ”tukiriippuvaisten” 
seikkana. Elinkeinoelämän Valtuuskuntakin haluaisi kannustaa kes- 
kiluokkaisia uraihmisiä lastentekotalkoisiin. Sosiaaliturvan varassa 
eläviä nuoria aikuisia pidetään kansallisen kilpailukyvyn kannalta 

sen sijaan ikään kuin huonolaatuisempana väestönä, joka ei tee työtä 
eikä tule omillaan toimeen eikä siten välttämättä pysty kasvattamaan 
lapsiaan. EVA:n argumentaation mukaan tukiriippuvaisuutta synny- 
tetään antamalla tukieuroja äitiys- ja vanhempainvapaisiin, olematta 
samalla varma, riittävätkö näin syntyneiden suurperheiden resurssit 
ja aika kasvattamaan syntyneitä lapsia. Väestön työelämäsuhteet ja 
tulevaisuuden veronmaksukyky ovat suomalaisten huolenaiheista 
tärkeimmät. 

Syrjäytymispuhe hallitsee nuorten puutteelliseen integroitumi- 
seen liittyvän ongelman käsittelyä, mutta syrjäytyminen on terminä 
kärsinyt jo pahan inflaation. Useinkaan ei määritellä, mikä on se 
keskusta tai ideaali, johon nähden syrjäydytään ja josta jäädään paitsi. 
1990-luvun laman jälkeen otettiin käyttöön kilpailuretoriikka, jossa 
huiput haluttiin seuloa esiin. Syrjäytymispuhe on ikään kuin tämän 
kilpailuretoriikan kääntöpuoli: huippuihin nähden jokainen nuori 
on syrjäytymisvaarassa. Nuorten elämän kilpailuttaminen on pitkällä 
tähtäimellä demoralisoivaa. 

Vapauksia korostavassa yhteiskunnassa ei integraatiokeskustelua 
käydä muuta kuin silloin, kun tulee järjestysongelmia (Satka ym. 
2011): positiivisesta jatkuvuudesta ei puhuta, vaan ajatellaan sen 
sujuvan itsestään. Vasta järjestysongelma aiheuttaa katkoksen. Artik- 
kelissani kiinnitänkin huomiota tutkimukseen ja pohdin, löytyisikö 
sieltä jatkuvuuksia tai katkoksia, jotka antaisivat avaimia nuorten 
integraation sujumattomuuden ongelman hahmottamiseen. 


Perhe- ja lapsitutkimuksen lapsi 


Yhteiskuntaan integroituminen on lapsuuden ja nuoruuden pitkän 
kaaren lopputulos. Perhetutkimuksessa kiinnitetään kuitenkin yli- 
voimaisesti eniten huomiota pikkulapsivaiheeseen ja ydinperheeseen. 
Huomiotta jäävät sukupolvien välinen vuorovaikutus ja laajemmat 
yhteisölliset ja yhteiskunnalliset kontekstit. Murrosikä ja aikuisuuteen 
siirtymisvaihe, jolloin lapsi on siirtymässä perheolennosta yhteiskun- 

nan jäseneksi, ovat taas nuorisotutkimuksellisia kysymyksiä. Per- 
heestä on paljon niin sanottua nukkatietoa (Hylland-Eriksen 2002): 
pysähtynyttä ja poikkileikkauksenomaista tietoa, joka perustuu laa- 
dullisiin puheaineistoihin. Koska tutkimus usein keskittyy vain jo- 
aiheellista hieman sekoittaa eri tieteenalojen (kuten kasvatustieteen 
ja sosiaalitieteen) sekä eri tutkimusalojen (kuten perhetutkimuksen 
ja nuorisotutkimuksen tai työelämäntutkimuksen) välisiä rajoja ja 
vertailla niissä käytettyjä käsitteitä. 

Perhetutkimuksessa on nähtävissä ilmiö, jossa eri perheenjäsenet 
ovat yksilöitymässä toimijoiksi ja perheen käsite on purkautumassa. 
Heitä tutkitaankin erillään. On äitiystutkimusta, isyystutkimusta ja 
lapsi-/lapsuustutkimusta. Perheenjäsenten toimijuus on politisoitunut 
ja jokaiselle vaaditaan näkyvyyttä ikään kuin erikseen. Tutkimuspo- 
liittiset valinnat kertovat myös yhteiskunnan trendeistä. Trendinä on 
vanhemmuuden jakaminen ja oikeuksien toteutuminen. Sukupuolten 
tasa-arvo ja erilaisuuden hyväksyminen muodostavat tutkimuksen 
keskeisen juonen. (Forsberg & Nätkin 2003; Vuori & Nätkin 2007.) 

Äitiystutkimus on jo 1970-luvulla lähtenyt purkamaan ydin- 
perheen käsitettä. Isyys- ja lapsuustutkimuksen boomi on jatkanut 
eri perheenjäsenten profiloitumista. Uusi lapsi-/lapsuustutkimus on 
nostanut myös lapset toimijoiksi ja heidän hyvinvointiaan on alettu 
tutkimaan perhekokonaisuudesta erillään. On haluttu kuulla lapsen 
ääni, kokemukset, arki ja tieto sekä määritellä heille oma asiakkuus 
hyvinvointipalveluissa. Näin on purettu myös perheen käsitettä jopa 
niin pitkälle, että sikiökin voi olla itsenäisenä tutkimuskohteena. 

Perhetutkimus ei suoraan anna vastausta siihen, kuka on vastuussa 
lapsen integroitumisesta yhteiskuntaan puhumattakaan siitä, missä 
kasvaa niin sanottu hyvä- tai huonolaatuinen väestö. On olemassa 
huoli varhaislapsuuden determinoivasta vaikutuksesta ja lapsuudessa 
piilevistä riskitekijöistä, joiden toteutumista seurataan joissakin pit- 
kittäistutkimuksissa. Lasten köyhyyden ja eriarvoisuuden tutkimus 
pureutuu huolen taustatekijöihin, ja varhaisen puuttumisen uskotaan 
katkaisevan ongelmien kasaantumisen. Yleensä pikkulapsivaihetta 

koskeva tutkimus välttää suoria moraalisia kannanottoja ja velvoittavia 
asetelmia. Vain ydinperhenormi on tutkimuksen taustaoletuksena 
sellainen, joka selkeästi normittaa, vastuuttaa ja sukupuolittaa. 


Nuorisotutkimuksen nuori 


Nuorisotutkimus puolestaan kiinnittää huomionsa nuorten käyttäy- 
tymiseen ja osallisuuteen, koulumaailmaan sekä nuorisokulttuureihin. 
Perinteellinen nuorisotutkimus on sukupuolineutraalia ja keskittyy 
yhtäältä nuorten opettamiseen ja ohjaamiseen joukkona ja toisaalta 
päihde- tai muun riskikäyttäytymisen seurantaan. Kriittisempi nuo- 
risotutkimus tarkastelee nuoria heidän omien sukupuolittuneiden ja 
kulttuuristen kontekstiensa kautta. 

Nuorisotutkimuksen keskeisenä juonena näyttää olevan, millä 
keinoin lapsi onnistuu yksilöitymään perheestään ja alkamaan itsenäi- 
seksi toimijaksi. Nuoria osallistetaan ja itsenäistetään kansalaisiksi ja 
kuluttajiksi. Nuoret eivät enää ole perheolentoja, kuten pikkulapset, 
vaan he ovat ikään kuin yhteiskunnan omaisuutta koululaitoksen 
kautta mutta samalla riskialttiissa liminaalitilassa, mistä nousee nuor- 
ten pahoinvointipuhe. Keskeisen jännitteen näen siinä, ovatko nuoret 
hallittava riskialtis joukko vai yksilölliseen toimijuuteen kasvatettava ja 
kannustettava joukko. Sukupuolittunut vanhemmuus, erityisesti isän 
merkitys, on paljolti tipahtanut pois tutkittavien vaikutustekijöiden 
joukosta, vaikka isillä olisi perinteellisen ydinperhemallin mukaan 
ratkaisevan tärkeä rooli. Tommi Hoikkala (1993, 142—143) tosin väit- 
tää kasvattajien aikuistumispuhetta koskevassa tutkimuksessaan, että 
erityisesti äidit ovat aina huolissaan lastensa asioista. Isät puolestaan 
näkevät hänen aineistossaan vaikeuksien yli ja rauhoittelevat, koska 
heidän on ”äitejä helpompi päästää irti” lapsestaan. Irti päästäminen 
voidaan tulkita joko välinpitämättömyydeksi tai luottamuksen osoi- 
tukseksi sen suhteen, että nuori on jo valmis itsenäistymään. 

Nuorille muodostuu aikuisen auktoriteetti, jota testataan vii- 
meistään murrosiässä. Nuorten opastamista ja ohjaamista (esimerkiksi 

kurinpitoa) tapahtuu perheessä, mihin kasvatustieteellinen tutkimus 
on kiinnittänyt huomiota ja mistä sosiaalitieteellinen tutkimus taas 
vaikenee. Auktoriteetin muodostumisen tutkimus on usein ollut su- 
kupuolineutraalia kuten perinteellinen kasvatustieteellinen tutkimus 
yleensäkin. Perheessä tai koulussa annetun kasvatuksen tyylit jaotel- 
laan sallivaan tai välinpitämättömään, ohjaavaan eli autoritatiiviseen 
sekä autoritaariseen. Keskustelu on lähtenyt liikkeelle autoritaarisen, 
jäykän ja käskyttävän, vanhemmuuden kritiikistä, ja sen vastakohtana 
nähtiin salliva vanhemmuus (Baumrind 1988). Myöhemmin sallivasta 
vanhemmuudesta on erotettu välinpitämätön kasvatustyyli, joka on 
aiheuttanut yhteiskunnallista huolta, esimerkiksi puhetta hukassa 
olevasta vanhemmuudesta. Lähes kaikki tutkijat pitävät autoritatii- 
vista eli jämäkästi ohjaavaa ja joustavaa kasvatustyyliä parhaimpana. 
Se on puolestaan autoritaarisen ja sallivan kasvatustyylin välimuoto 


Lasten ja nuorten pahoinvointipuhe syntyi laman vaikutuksista 
ja eskaloitui vuosituhannen vaihteessa. Esimerkiksi Mirja Satka ja 
muut (2011) kysyvät, miksi lapset ja nuoret ovat herättäneet niin 
paljon ammattilaisten ja päättäjien huolta noin parinkymmenen 
vuoden ajan. Julkinen huolipuhe ei sellaisenaan toimi todellisuuden 
indikaattorina. Lapset ja nuoret eivät voi nykyään erityisen huonosti 
tilastojen mukaan eivätkä ole ”ennennäkemättömän pahantapaisia”, 
kuten Timo Harrikari kirjassa kiteyttää. Vastaus voisi löytyä hallinnan 
tavan muutoksesta, joka ilmenee nuorten elämän kiristyvänä sääte- 
lynä. Pohjoismaisen osallistavan lapsi- ja nuorisopolitiikan rinnalle on 
syntynyt joukko kyseenalaisia kurinpidollisia toimia, jotka kumpuavat 
uuskonservatistisista aatteista ja uusliberaaleista käytännöistä. Nuoria 
katsotaan kategoriana eräänlaisen ”riskilinssin” läpi ja riskejä hallitaan 
”turvallisuustalkoilla”. Kurittomat nuoret voivat joukkona uhata muun 
yhteiskunnan turvallisuutta. 

Kun aloin perehtyä sukupolvien väliseen vuorovaikutukseen ja 
aikuistuvan/aikuistuneen lapsen perhesuhteisiin, en yllättäen löytänyt- 
kään juuri mitään aiempaa tutkimusta lapsuuden perheen näkökul- 

masta. Suomessa arvostetaan monista muista kulttuureista poiketen 
lasten varhaista itsenäistymistä jopa niin, että taustaperheiden erot 
häivytetään. Ongelmalliset perheet kyllä tunnistetaan ja uskotaan, että 
niistä nuoren olisikin syytä päästä eroon. Ei ole ihme, että (esimerkiksi 
adoptoidut) nuoret etsivätkin niin sanotusti juuriaan. 

Lasta itsenäistettäessä ja yksilöllistettäessä on perhekonteksti jää- 
nyt taustalle tutkimuksen lisäksi joskus myös hyvinvointivaltiollisessa 
auttamistyössä. Kun pyrkimyksenä on yksilöllistää lasta, saatetaan 
jopa nostaa lapset/nuoret ohi vanhempiensa, ikään kuin pelastaa 
heidät vanhemmiltaan, ja samalla ajatellaan vanhempien epäonnistu- 
neen. Riittakerttu Kaltiala-Heino ja Sari Fröjd (2008) väittävät, että 
suomalainen terveydenhuoltojärjestelmä yksilöllistää nuorta ja sallii 
liian varhain. Yleisesti nuorten kasvava vapaus on samalla lisännyt 
ongelmanuorten kontrollia ja hallintaa. 


Näillä eväillä yhteiskuntaan 


Onko perhetutkimuksen ja nuorisotutkimuksen käyttämistä käsitteistä 
siis apua, kun ajatellaan nuorten integroitumista yhteiskuntaan? Fdellä 
hahmotetut tutkimusteemat kuvannevat, minkälaisilla perheen ja kou- 
lun antamilla eväillä lasten ja nuorten uskotaan selviävän aikuisuuteen. 
Eväät, joita voidaan kutsua myös taloudelliseksi, kulttuuriseksi tai 
sosiaaliseksi pääomaksi, muodostuvat ennen kaikkea lasten ja nuorten 
terveydestä ja hyvinvoinnista. Tärkeitä ovat myös auktoriteettisuhteet 
ja osallisuustaidot, kyky sitoutua sekä vaalia omia että kunnioittaa 
toisten oikeuksia ja käyttäytyä vastuullisesti. 

Kun mietitään aikuistuvien nuorten suhdetta yhteiskuntaan ja 
työelämään, esiin nousee jatkuvuuksia ja katkoksia. Nuorten itsenäis- 
täminen ja osallistumistaitojen opettaminen ovat ilmeisen tärkeitä 
valmiuksia (työmarkkina-)kansalaisuuden kannalta. Suurin katkos 
mielestäni liittyy perheen ja yhteiskunnan kytkökseen: demokratisoi- 

tuvassa perheessä opitut pelisäännöt eivät päde työelämässä. Nuorten 
sosiaalistamista yhteiskuntaan pidetään koulun tehtävänä, mutta 
koulutuspolitiikka ja työpolitiikka ovat varsin etäällä toisistaan. Jos 
koulutus ja työelämä eivät kohtaa, vielä huonommin kohtaavat perhe 
ja työelämä. Yhteiskunnan integraatiota ja jatkuvuutta hankaloittaa, 
jos sen instituutiot eivät keskustele. 

Perhe nähdään kasvualustana, joka on tehnyt tehtävänsä aikuisuu- 
den kynnyksellä. Nuori aikuinen ponnistaa riippumattomana yksilönä 
siitä irrotessaan, eikä lapsuuden perheellä nähdä olevan merkitystä 
ennen kuin nuori aikuinen perustaa oman perheen. Pikkulapsivai- 
heeseen on panostettu hyvinvointivaltiollisessa auttamistyössä paljon, 
mutta murrosiän jälkeen nuorten ja heidän vanhempiensa nähdään 
ikään kuin pärjäävän omillaan. Sukupolvien välinen vuorovaikutus 
tyvät eriarvoistavat mekanismit ovat suurimmillaan. Kuinka paljon 
eroavatkaan tukiriippuvaisen nuoren eväät keskiluokkaisen nuoren 
eväistä? Vauraammille perheille mahdollinen, aikuistumisen tietä 
tasoittava curling-vanhemmuus merkitsee esimerkiksi (ennakko)pe- 
rintönä saatavaa omistusasuntoa. Tukiriippuvaisen lapsen vanhempi 
puolestaan avustaa lastaan salaa, sillä esimerkiksi toimeentulotuesta 
pienikin annettu avustus vähennetään. 

Nyky-yhteiskunnassa keski-ikäisten vanhempien ja murrosikää tai 
siirtymävaihetta aikuisuuteen elävien lasten suhde on oikeastaan pisin 
jakso vanhemmuutta. Kuitenkin vain pikkulapsivaihe on ohjeistettu 
asiantuntijatiedolla toisin kuin murrosikä tai aikuistumisvaihe. On 
arvioitu, että perheen merkitys tulee vielä kasvamaan hyvinvointi- 
valtion rapautuessa. Perheellä ja perhekäytännöillä on merkitystä 
siirtymävaiheessa aikuisuuteen, jos ei konkreettisesti niin ainakin 
metaforisella tasolla. 

Jos ajatellaan nuoren maailmalle lähtöä ja taustaperheestään 
irtautumista kasvatustyylien (ks. Baumrind 1988) valossa, ohjauksen 
puuttuminen aikuisuuteen siirtymävaiheessa merkitsee välinpitämä- 
töntä kasvatustyyliä. Työelämä elää täysin omaa elämäänsä ja erityisesti 

nuorten työmarkkinoilla pätevät viidakon lait. Suunnitellut koulutus- 
leikkaukset eivät myöskään kerro maltista tulevaisuuden suunnittelussa 
ja siihen varautumisessa. 

Välinpitämättömyyttä ilmentää se, että nuorille tarjotaan nolla- 
työsopimuksia, vuokratyötä, harjoittelujen ketjutuksia ja pätkätöitä. 
Työpaikoilla, joissa on otettu löysät pois eikä kenelläkään ole aikaa 
opastaa harjoittelijoita tai muita noviiseja, nuoret aikuiset ovat jopa hy- 
väksikäytön vaarassa. Murrosikäisten hallinnasta tuttu nuorten demo- 
nisointi ja epäily joukkona voi jatkua pitkälle aikuisuuteen: ajatellaan 
että ”generation x/y/z" ei osaa mitään. He eivät osaa myöskään vaatia 
oikeuksiaan. Esimerkiksi kaupan alan ketjutetut nollatyösopimukset 
voivat johtaa pitkittyneeseen aikuistumiseen kuten tilanteessa, jossa 
29-vuotias nuori nainen käy syömässä kotona ja isä maksaa ajoittain 
vuokran. Haastattelutilanteessa hän tosin kertoo naistapaisesti olevan- 
sa tyytyväinen työsuhteeseensa (Juven 2014). Työelämän käytännöt 
ovat sukupuolittuneita mutta tutkimuksen käyttämät käsitteet usein 
sukupuolineutraaleja. 

Jatkuvuuden kannalta nuorten integrointi yhteiskuntaan ja työ- 
elämään vaatisi kasvatustyötä ja ohjausta, siis malttia. Kaikki tietävät 
huvittavan rinnastuksen perhe- ja työelämän erilaisuudesta. Monen 
työpaikan keittiössä lukee ”äitisi ei ole täällä töissä” kielien siitä, ettei 
kukaan hemmottele ja passaa, vaan on suoriuduttava itse. Perheen 
nähdään toimivan naiivin lapsilähtöisesti: lapsen etu on etusijalla eikä 
häneltä saa vaatia mitään. Työelämästä sen sijaan puuttuu kaikenlainen 
huolenpito. Löytyisikö työelämästä moderneja yhteiskunnallisia isiä 

Kukaan ei tietenkään halua äitiä/vanhempia työpaikalle, mutta 
uudenlainen sukupolvien dialoginen vuoropuhelu auttaisi nuorten 
integroinnissa. Sen voi sisällyttää oppisopimuksiin, harjoitteluun 
tai mentorointiin. Nuorten aikuisten suhde työhön on tutkimusten 
mukaan muuttumassa, eivätkä he hyväksy kaikkia ehtoja. Mutta onko 
tämä kurinpidollinen ongelma vai merkki nuorten työelämää uudis- 
tavasta ajattelusta? Työelämän ohjaustyylinä pitäisi olla se jämäkkä 
mutta joustava ohjaus, mieluummin kuin käskytys. 

Nuorten ongelmat on myös yhteiskuntapoliittisesti havaittu, 
mutta miten toimia viisaasti ja maltilla? Sauli Niinistön ”pienten 
asioiden” kampanja pyrki lisäämään puuttuvaa vuoropuhelua suku- 
polvien välillä. Tarvitaan kuitenkin järeämmät aseet rakenteellisen 
kuilun ylittämiseen. Ketään ei saisi päästää putoamaan ulkopuolelle, 
taustalla. Nuorisotakuu pyrkii ideatasolla ohjaavaan, jämäkkään ja 
nuorten oikeuksia kunnioittavaan kasvatusotteeseen. Sen toteutu- 
mistapa on kuitenkin autoritaarinen ja rankaiseva, sillä mukana on 
kyykytystä, pelkoa ja epäluottamusta nuoria kohtaan. (Harrikari 
2014.) Silloin ei vastata kysymykseen, halutaanko kaikkien nuorten, 
myös niin sanottujen tukiriippuvaisten, osallisuutta. 

TYÖTÖN JA KOULUTTAMATON 
SYRJÄYTYNYT 
— VAI OSAAVA JA AKTIIVINEN NUORI? 


Karita Snellman & Pauliina Lehtonen & Lina Van Aerschot 


Julkisessa keskustelussa nuorten yhteiskunnallisesta syrjäytymisestä ei 
ole määritelty, mitä nuorten yhteiskunnallisella syrjäytymisellä lopulta 
tarkoitetaan tai millä kriteereillä sitä arvioidaan. Nuorten asettaminen 
riskikehykseen on harhaanjohtavaa, sillä monien mittareiden mukaan 
nuoret voivat nyt paremmin kuin aiemmin. Ongelma on pikemmin 
yhteiskunnan aktivointipolitiikassa ja hyvinvointipalveluissa, jotka eivät 
aina tunnista niitä nuoria, jotka ovat avun tarpeessa tai eivät pysty tar- 
joamaan nuorten henkilökohtaisin tarpeisiin räätälöityjä toimenpiteitä. 


Nuoret luokittuvat väärin perustein 


Julkinen keskustelu on luonut kuvaa nuorten yhteiskunnallisesta 
syrjäytymisestä yhtenä keskeisimmistä nykypäivän huolenaiheista. Eri- 
tyisesti koulutuksen ja työelämän ulkopuolella olevat nuoret nähdään 
tällä hetkellä syrjäytymisvaarassa olevana riskiryhmänä (Eduskunnan 
tarkistusvaliokunta 2013). Erilaisissa selvityksissä ja raporteissa on ky- 

sytty, keitä ovat kymmenet tuhannet pudonneet ja kadonneet nuoret 
ja mitä he tekevät (Myrskylä 2011). Nuorisolain mukaisesti nuoriksi 
määritellään alle 30-vuotiaat. 

Nuorten syrjäytymisestä tai osallisuudesta puhuttaessa tulisi 
miettiä tarkemmin, mitä yhteiskunnallisella syrjäytymisellä, samoin 
kuin yhteiskunnallisella aktiivisuudella, ylipäätään tarkoitetaan ja 
millä keinoin niitä arvioidaan. Nuorten syrjäytymisen yleistäminen 
luo harhaanjohtavan kuvan nykytilanteesta, sillä monien mittareiden 
mukaan nuoret voivat jopa paremmin kuin aiemmin. Ongelma on pi- 
kemmin yhteiskunnan aktivointipolitiikassa ja hyvinvointipalveluissa, 
jotka eivät vastaa nuorten tarpeita. Yhtäältä niitä nuoria, jotka ovat 
avun tarpeessa, ei aina tunnisteta. Toisaalta taas palvelut eivät vastaa 
nuorten henkilökohtaisiin tarpeisiin. 

Lasten ja nuorten luokittelu erilaisiin riskiryhmiin alkaa jo var- 
hain lapsuudessa. Riskitekijöiden tunnistamisella on toki paikkansa. 
Niitä kartoittamalla voidaan kohdistaa kasvua ja kehitystä tukevia 
toimenpiteitä sekä koettaa tasata eroja yksilöiden ja yhteisöjen välillä. 
Tärkeää olisi kuitenkin muistaa, että yleinen nuorten hyvinvoinnin 
lisääminen on eri asia kuin yksilön ongelmien ratkominen. Kun yrite- 
tään auttaa yksilöä, on tärkeä tietää, mikä on huolen kohteena olevan 
nuoren elämäntilanne kokonaisuudessaan, mitkä ovat hänen omat 
tavoitteensa ja oma käsityksensä avuntarpeesta. Erilaiset auttamiseen 
tarkoitetut toimenpiteet saattavat joskus leimata ja toimia ennemmin 
ongelmia korostavina kuin niitä lieventävinä, etenkin jos yksilön omiin 
vahvuuksiin unohdetaan kiinnittää huomiota. Tällöin on vaarana, 
että uusien asioiden yrittäminen tyrehtyy epäonnistumisen pelkoon. 

Lapsuuden ja nuoruuden aikaiset sosiaaliset ongelmat, huono 
koulumenestys tai työttömyys eivät tarkoita, että henkilö olisi passiivi- 
nen, taidoton tai ulkona yhteiskunnasta. Usein tällaiset asiat kuitenkin 
saattavat esimerkiksi koulussa, terveydenhuollon tai työvoimapalve- 
lujen piirissä leimata nuoren syrjäytyneeksi tai syrjäytymisvaarassa 
oleviksi. Koska nuoren omat ajatukset ja käsitykset mahdollisista 
ongelmista ja avuntarpeista eivät välttämättä kohtaa syrjäytymisluokit- 
telua, on mahdollista, että tukea tarvitsevat eivät saa apua. Jos nuori jää 

palvelujen piirissä kohtaamatta ihmisenä, myös terveyttä, koulutusta 
tai työllistymistä edistämään tarkoitetut palvelut kohdistuvat vääri 
tai nuori ei edes käytä niitä. 

Rauno Perttula (2015) toteaa väitöskirjassaan, että nuoret eivät 
tällä hetkellä tule tarpeenmukaisella tavalla autetuiksi, vaikka syrjäyty- 
misen ehkäisyyn käytetään paljon resursseja. Syrjäytyneiden luokittelu 
joidenkin yksittäisten ominaisuuksien kautta voi jättää huomioimatta 
muita nuorten hyvinvointiin liittyviä tekijöitä tai ohjata toimenpiteitä 
myös sellaisille, jotka eivät niitä tarvitse. Esimerkiksi työtön voidaan 
velvoittaa aktivointitoimenpiteeseen, josta hän ei koe hyötyvänsä. 
Järjestelmä voi tulkita osallistumishaluttomuuden ihmisen passiivi- 
suudeksi ja irtautumiseksi yhteiskunnan normeista. Sen sijaan hyviä 
kokemuksia on toimenpiteistä, joissa nuori saa tarpeeksi tietoa eri 
vaihtoehdoista ja pääsee vaikuttamaan oman urapolkunsa rakentu- 
miseen. Omien taitojen kehittäminen itselle mieluisassa paikassa tuo 
onnistumisen kokemuksia ja antaa mahdollisuuksia vaikuttaa omaan 
elämään haluamallaan tavalla. 


Mervin ja Annin tarinat 


Esitämme seuraavaksi kaksi esimerkkitapausta, jotka on rakennettu 
tositarinoihin perustuen. Mervi on 18-vuotias lukiolaistyttö, jota on 
aina pidetty hyvänä oppilaana. Mervi on luokiteltu aktiiviseksi ja 
integroituneeksi nuoreksi, sillä hän pärjää hyvin koulussa ja hänellä 
on ystäviä ja perhettä. Kuitenkin Mervi taistelee elämässään. Mervin 
on vaikea kertoa aikuisille, miten pahalta hänestä tuntuu. Hänellä 
on vahva miellyttämisen halu ja tarve osoittaa, että hän pärjää. Mervi 
on miellyttävä oppilas eikä hän pura pahaa oloa muihin. Vihan hän 
kohdistaa itseensä: hänellä on epäterve suhde syömiseen, ja hän koettaa 
helpottaa oloaan viiltelemällä itseään. 

Mervin pyyntöjä avusta ja tuesta ei tunnisteta kiireellisiksi, koska 
hänet arvioidaan integroituneeksi ja aktiiviseksi. Kuitenkin Mervin 
lähellä olevat ihmiset ovat hyvin huolissaan tytön jaksamisesta, ja he 

toivovat hänen saavan apua ennen kuin on liian myöhäistä. Nuorten 
vaan mielialat voivat muuttua nopeastikin, vaikka nuori voi pystyä 
osallistumaan aktiivisesti eri toimintoihin. Välillä saattaa olla hyviä 
päiviä ja välillä tuntuu, että kaikki romahtaa. 

Anni on 20-vuotias työelämän ja koulutuksen ulkopuolella oleva 
nuori ilman toisen asteen tutkintoa. Hän on ollut alaikäisenä lasten- 
suojelun piirissä turvattoman perhetilanteen takia. Anni on aloittanut 
pari ammatillista tutkintoa, mutta hän on jättänyt ne kesken, koska 
ne eivät olleet hänelle sopivia aloja. Hän on rohkea nuori nainen ja 
sanoo välillä viranomaisten mielestä asiat liian suoraan. Kun Annista 
kirjattuja tietoja lukee, hänen voisi tulkita olevan riskeillä leimattu 
ja syrjäytynyt nuori. Vahvatahtoisena henkilönä hän ei ole suostunut 
kaikkiin tarjottuihin toimenpiteisiin, ja papereissa näyttää siltä, että 
hän olisi aktivoinnin tarpeessa. Kuitenkin, jos näkee Annin toimivan 
arkielämässä tietämättä hänen taustaansa, voisi kuvitella puhuttavan 
aivan eri ihmisestä. 

Anni on hyvin aktiivinen nuori nainen, jolla on uratavoitteita 
ihmistyön parissa. Hän on pienestä asti auttanut muita ihmisiä ja on 
korvaamaton tuki monelle. Hän myös tekee paljon vapaaehtoistyötä 
ja osallistuu nuorisokeskuksen ohjaajien apuna tapahtumien järjes- 
tämiseen. Lisäksi hän pitää läksyklubia alakoululaisille. Hän myös 
toimii asuinalueensa nuorten palvelujen kehittämishankkeessa ja 
hänen kauttaan moniin tutkimuksiin saadaan sellaisia nuoria, joita ei 
muuten tavoiteta. Annista tulisi loistava työntekijä ihmisten parissa, 
mutta hänen pisteensä eivät ole riittäneet läpäisemään pääsyvaati- 
muksia. Jos Annin tekemä yhteiskunnallisesti arvokas työ tunnustet- 
taisiin ja huomioitaisiin virallisesti, hänen mahdollisuutensa päästä 
haluamalleen alalle kasvaisivat. Väärintunnistamisen takia hänelle on 
kuitenkin ehdotettu aktivointitoimenpiteinä vaihtoehtoja, jotka eivät 
tue hänen tavoitteitaan. 

Nuoret omien tarpeidensa asiantuntijoita 


Mervin ja Annin tarinat osoittavat, miten usein viranomaismaailmassa 
nuoren elämää päästään katsomaan vain tietystä näkökulmasta. Se 
hankaloittaa kokonaiskuvan syntymistä. Laaditut ohjeet ja toimenpi- 
teet voivat olla yleispäteviä, eikä yksittäisellä työntekijällä ole aina edes 
mahdollisuutta yksilöllisiin ratkaisuihin. Annin tapauksessa hallinnon 
järjestelmät eivät joustaneet näkemään ratkaisua, joka olisi ollut juuri 
kyseisen nuoren kannalta sopivin vaihtoehto. Mervin kohdalla, sen 
sijaan, tytön tausta hyvin koulussa menestyneenä ja hyvästä perheestä 
tulevana nuorena sai ammattilaiset suhtautumaan hänen tilanteeseensa 
liian kevyesti. Hyvin menestyneen oppilaan ongelmien syvyyttä ei 
tunnistettu, vaan ajateltiin tilanteen olevan vain normaalia nuoren 
”kipuilua”. 

Annin esimerkki korostaa tarvetta joustavammille rakenteille. 
Osalle nuorista oppiminen käytännössä on tehokkain oppimisen 
muoto. Heidän taitonsa jäävät tunnistamatta, jos katsotaan vain 
perinteisellä koulunkäyntiopetuksella saatuja numeroita. On myös 
niitä nuoria, jotka eivät ole työkuntoisia. He tarvitsevat työllistämisen 
sijaan tilapäisesti tai pitkäkestoisesti muuta tukea ja kuntoutusta. Syyt 
nuoren kouluttamattomuuteen voivat löytyä kouluvastaisuudesta 
esimerkiksi kiusaamisen takia. Voisiko nuorten tilannetta tarkastella 
pohtimalla ongelmia enemmän yhteiskunnallisissa rakenteissa kuin 
yksilöissä? Sen sijaan, että etsitään nuorista vikoja, voitaisiin tarkastella, 
miksi järjestelmä ei osaa vastata nuorten tarpeisiin sopivalla tavalla. 

Syrjäytymisen vastapoolina pidetään yleensä aktiivisuutta, joka 
sisältää tietyt kriteerit ja arvot. Nuorten kohdalla nämä liitetään usein 
piirteisiin, jotka korostavat nuorta koulussa hyvin menestyvänä yksi- 
lönä. Tällaisella nuorella on jo selvä suunnitelma jatko-opintopaikasta 
ja sen jälkeisestä työurasta. Tämän käsityksen kääntöpuolena on syr- 
jäytynyt, passiivinen nuori, jolla ei ole selvää suunnitelmaa elämänsä 
varalle tai joka haluaa elää tekemättä mitään. 

Tutkimuksessa on korostettu tarvetta saada parempaa tietoa siitä, 
miten yhteiskunnassa heikossa asemassa olevien nuorten osallisuutta 

voisi tukea tai millä tavoin koulutuksen ja työelämän ulkopuolel- 
la olevat nuoret kiinnittyisivät yhteiskuntaan. Näiden kysymysten 
tarkastelu vaatisi irrottautumista retoriikasta, joka lähtee kapeasta 
aktiivisuuden ja yhteiskunnallisen osallisuuden ymmärryksestä (vrt. 
Sandberg 2015). Vaikka nuorella ei ole opiskelu- tai työpaikkaa, he 
voivat olla hyvin paljon läsnä omissa paikallisissa verkostoissaan. 
Toisaalta kaikilla työssä tai koulutuksessa olevilla nuorilla ei mene 
hyvin. Pakolla pärjääminen, kilpailu ja suorittaminen voivat joskus 
olla uuvuttavia. Osa nuorista pelkää avun pyytämisestä aiheutuvia 
leimoja. Leimautumisen pelkoa ja kynnystä osallistua palveluihin ja 
toimintaan voidaan madaltaa suuntaamalla palvelut kaikille nuorille. 


Tulevaisuuden palvelut nuorten omasta tilasta 


Sosiaalipoliittisena ratkaisuna tulevaisuuden palvelumalli voisi raken- 
tua aktivoinnin ja järjestelmäkeskeisyyden sijasta ihmisten aitojen 
tarpeiden ympärille. Sen peruslähtökohta olisi kokonaisvaltaisuus, 
jossa nuoria ei jaoteltaisi riskien ja ongelmien mukaan eri ryhmiin. 
Siinä ei eroteltaisi, onko kyseessä ennaltaehkäisevä vai korjaava työ, 
eikä ensimmäiseksi määriteltäisi kuka on pätevin ihminen korjaamaan 
ongelman ja lähetettäisi nuorta asiantuntijalta toiselle. Palvelumalli 
tukisi nuorten arkea ja toimisi joustavasti tarpeiden mukaan. Se tar- 
koittaisi mahdollisuuksia osallistua ja kuulua yhteisöihin taloudellisista 
resursseista riippumatta. Aktiivisuuteen kannustaminen tapahtuisi 
luontevimmin antamalla nuorille mahdollisuuksia kehittää itselle 
tärkeitä resursseja niin julkisissa instituutioissa kuin arjen sosiaalisissa 
verkostoissa. 

Jotta palvelut olisi mahdollista punoa verkoksi, jonka väleistä ei 
pääse putoamaan, harrastamisen, vapaa-ajanvieton sekä hakeutumisen 
erilaisten palvelujen piiriin pitäisi tapahtua yhdessä paikassa. Tällaises- 
sa nuorten omassa tilassa yhdistyisi laajennettu nuorisotila ja yhdestä 
paikasta saatavat palvelut. Asuinalueilla toimivat nuorten omat tilat 
tarjoaisivat kaikille nuorille ja nuorille aikuisille ilmaisen paikan, jossa 

he voisivat harrastaa ja tavata muita nuoria. Tilassa tarjottaisiin matalan 
kynnyksen ohjaustoimintaa riippumatta siitä, onko nuoren tavoitteena 
hakeutua päihdehoitoon, löytää työpaikka tai onko hänellä tarve puhua 
jollekulle. Tärkeintä on luottamuksellinen ja arvostava kohtaaminen. 
Nuorten oma tila tekisi palveluista helpommin lähestyttäviä ja saatavia, 
kun nuoret tietäisivät saavansa apua jokaiseen asiaan yhdessä paikassa, 
vaikka itse palvelua tai asiantuntijaa joutuisi myöhemmin tapaamaan 
oman tilan lisäksi myös toisessa paikassa tai virtuaalisesti. 

Tulevaisuuden palvelumallissa nuoret eivät olisi toiminnan koh- 
teita, vaan mukana toiminnan kehittämisessä ja järjestämisessä. Julkisen 
sektorin pitäisi tarjota nuorille omat tilat ja vastata niissä tapahtuvasta 
palvelu- ja ohjaustoiminnasta. Muutoin tilojen sisällä voisi olla erilaisia 
toimijoita yhdistyksistä ja järjestöistä jopa yrityksiin, kunhan toiminta ei 
olisi kaupallista vaan kaikkien saavutettavissa. Tilan pitäisi mahdollistaa 
nuorten omaehtoista toimintaa ja tilojen käytön pitäisi niin pitkälle 
tävallan nuorten omien tilojen käytöstä pitäisi olla nuorilla itsellään. 
Tätä varten jokaisella asuinalueella toimivan oman tilan toiminnasta 
vastaava johtokunta tulisi koostaa asuinalueen nuorista. Kaupungin, 
palveluntuottajien ja järjestöjen edustajilla olisi neuvoa-antava rooli. 

Nykyinen palvelujärjestelmä muuttuisi nuorten tilan kautta 
merkittävästi, sillä nuorille sekavalta tai pirstaleiselta vaikuttavasta 
järjestelmästä siirryttäisiin toimimaan yhdessä tutussa ja lähistöllä 
sijaitsevassa pisteessä. Palvelujen hallinnon ei sinänsä tarvitsisi muuttua 
oleellisesti, tärkeintä on palvelujen helppo saavutettavuus nuorille. 
Tämän lisäksi opiskeluun ja työurille orientoitumiseen otettaisiin 
uudessa palvelumallissa nykyistä joustavampi ote. Nuorille tarjottai- 
siin perinteisen kouluopetuksen rinnalla vaihtoehtoisia tapoja opiskella 
työpainotteisesti ja oppisopimuksella. Nuorten omaehtoisia projekteja 
tuettaisiin rahallisesti sen sijaan, että resursseja ohjataan aktivointitoi- 
menpiteisiin, joista nuori itse ei koe hyötyvänsä. Nuorille suunnatut 
palvelut perustuisivat ajatukseen, että leimojen ja sanktioiden sijasta 
hyvinvoinnin, osallisuuden ja vaikuttamismahdollisuuksien lisääminen 
koituvat yksilön, yhteisöjen ja yhteiskunnan hyväksi. 

Osa III 


IHMISARVOINEN POLITIIKKA LUO 
LUOTTAMUSTA 


OSALLISUUTTA JA KONTROLLIA 
JULKISESSA TILASSA 


Liina Sointu 


Sosiaalipolitiikka pyrkii turvaamaan yhteiskunnan jäsenille edellytyksiä 
hyvään elämään. Riittävän toimeentulon, asumisen ja terveyden turvaa- 
misen ohella tarvitaan myös kaupunkipolitiikkaa, jolla mahdollistetaan 
kaupunkilaisten osallisuutta julkisessa tilassa. Osallisuutta ja osattomuutta 
kaupunkitilassa tuottavat aineelliset ratkaisut ja esineet — esimerkiksi 


penkit. 


Hyvinvoinnin ainekset 


”No kyllä mä oikeastaan kaipaisin, että mä voisin istahtaa penkille, 
vaikka syödä jäätelön tai jotain, ja sitten taas katsella ihan vaan 
maisemia, ja sitten jatkaa, ja rentoutua sillä tavalla.” 


Yllä oleva lainaus on 84-vuotiaan, puolisoaan kotona hoivaavan 
naisen haastattelusta. Haastattelin häntä omaishoivaa käsittelevää 
tutkimustani varten. Haastatteluhetkellä sivuutin penkkiä koskevan 
maininnan, mutta jälkikäteen aloin muistella törmänneeni mainintaan 

penkistä toisessakin iäkkään ihmisen haastattelussa. Penkistä puhui 
silloin iäkäs yksinasuva italialaismies, jonka päiviin iloa toi pihapiirin 
penkillä istuminen ja ihmisten katseleminen sieltä käsin. Tuolloinkin 
olin ohittanut penkkiä koskevan maininnan tutkimukseni kannalta 
epäolennaisena. 

Sosiaalipolitiikalla on aina tavoiteltu inhimillisen hyvinvoinnin 
edellytysten turvaamista ja tasoittamista ihmisryhmien kesken. Tästä 
on kyse esimerkiksi perustoimeentulon turvaamisessa ja asumisen 
tukemisessa. Perustoimeentulon rinnalla penkit ja niiden sijainti ei- 
vät hetimiten näyttäydy polttavana sosiaalipoliittisena kysymyksenä. 
Kirjoituksessani kuitenkin väitän, että penkkien läsnäolo tai poissaolo 
julkisissa tiloissa on merkittävä yhteiskunnallinen kysymys. Viime- 
aikainen sosiaalitiede on käsitellyt yhdessäoloa yhteiskuntaelämässä 
sitä välittävien materioiden — kuten tilojen ja esineiden — kautta. 
Turo-Kimmo Lehtonen (2008, 29) on kirjoittanut, että ”yhdessä 
olemisen luonne riippuu ratkaisevasti siitä, minkälaiset aineet ja esi- 
neet sitä välittävät”. 

Penkki on useammalle istujalle tarkoitettu istuin, joka sijait- 
see julkisessa tai puolijulkisessa tilassa, kuten puistossa, kaupallisten 
tai asiointitilojen sisään- ja uloskäyntitiloissa sekä odotushuoneissa. 
Ylipäänsä penkit tapaavat sijoittua ympäristöihin, joita voi ajatella 
läpikulkutiloiksi. Vaikka penkit ovat melko kookkaita esineitä, ovat 
ne tavanomaisuudessaan jokseenkin huomaamattomia. Sitä ne ovat 
etenkin kulkijalle, jonka jalat kantavat ongelmitta pidempiä matkoja 
tai jolla ei ole tarvetta, halua tai mahdollisuutta pysähtyä paikoilleen. 
Toisinaan penkit taas tuovat näkyviin jotain sellaista, mitä emme ehkä 
haluaisi lainkaan nähdä. 

Kirjoituksessani käsittelen penkkien tuottaman yhdessäolon luon- 
netta ja merkitystä yhteisöjen ja yksilöiden hyvinvoinnille. Millaisia 
merkityksiä penkillä on yhteisöjen jäsenille ja yhteisölle kokonaisuu- 
tena? Mitä penkki tuo yhteen? Pohdin kysymystä ikääntyvän yhteis- 
kunnan kehyksessä ja vaivaisen kulkijan näkökulmasta. Samalla nostan 
sosiaalipoliittisena kysymyksenä esiin myös muita käyttäjäryhmiä ja 
penkkien merkitystä osana kaupunkitilaa. 

Lepopaikka 


”Brahenkentän laidalla Harjussa asuvan Maija Eerolan, 84, kilo- 
metrin mittaisen kauppareissun varrelle ei satu yhtään penkkiä, jolle 
voisi istahtaa lepäämään. Tasapainohäiriöstä kärsivä rouva istahtaisi 
mielellään kävelyllään katselemaan kaupungin vilinää ja tunnuste- 
lemaan omaa vointiaan.” (Helsingin Sanomat 5.6.2014) 


Penkin ehkä ilmeisin merkitys on levon mahdollisuus: penkki tarjoaa 
vaivaiselle kulkijalle paikan, johon istahtaa lepäämään. Penkille voi istua 
keräämään voimia ja odottamaan, kunnes on mahdollista jälleen jatkaa 
matkaa. Pelkkä tietoisuus penkin olemassaolosta ja sijainnista kulku- 
reitillä voi tehdä matkan mahdolliseksi kulkijalle, joka on epävarma 
jalkojensa kyvystä kantaa perille asti. Näin penkki toimii muita arjen 
ympäristöjä yhdistävänä pisteenä, joka kannattelee reittiä kulkijalle. 

Taina Rajanti (1999, 17) on kirjoittanut, että ”kävely on osuutta 
kaupunkiin, kaupungin avoimeen ja julkiseen tilaan”. Lupaamalla lepo- 
paikan penkki mahdollistaa vaivaiselle kulkijalle osallisuuden kaupun- 
kiin ja tekee näin julkisesta tilasta avoimemman. Penkki on luvallinen 
lepopaikka, johon voi istahtaa asettumatta kenenkään tielle. Ilman 
luvallista lepopaikkaa syntyy tilanteita ja tunnetta, että on toisten tiellä. 
Nopeasti vaihtuvat liikennevalot, ruuhka-ajan ripeät liikennevirrat ja 
ruuhkaiset kevyenliikenteenväylät voivat työntää vaivaisen kulkijan ulos 
kaupungista. Penkki vetää vaivaisen kulkijan (takaisin) toisten pariin. 

Vaikka penkillä istuminen voi olla lepohetki, ei sitä tulisi aja- 
tella pelkkänä pysähtymisenä tai hetkenä, jonka arvo määrittyy vain 
suhteessa sen mahdollistamaan matkan jatkumiseen. Robert Snow 
ja Dennis Brissett (1986) ovat kirjoittaneet taukojen merkityksestä 
inhimilliselle hyvinvoinnille. Heidän mukaansa taukoja ei tulisi käsit- 
teellistää toiminnan katkoksina — hetkinä, jolloin mitään ei tapahdu. 
Sen sijaan tauot ovat osa sosiaalista rytmiä ja ne liittyvät olennaisesti 
henkilökohtaiseen ja yhteisölliseen hyvinvointiin. Ne mahdollistavat 
inhimilliseen elämään perustavalla tavalla kuuluvan havainnoinnin 
ja reflektion. 

Elämysympäristö 


Penkillä istumiseen sisältyy myös lupaus elämyksellisyydestä. Tähän 
on viitteitä tekstini aloittavassa sitaatissa, jossa haastateltava esittää 
toiveen istahtaa penkille syömään jäätelöä ja katselemaan maisemia. 
Kirsi Saarikangas (2006) kirjoittaa eletystä tilasta. Paikat ja tilat ra- 
kentuvat materiaalisten, inhimillisten ja ei-inhimillisten asioiden 
kokonaisuudesta, jota tilassa liikkuva ja siihen pysähtyvä aistii. Istuessa 
suhde ympäristöön on erilainen kuin kävellessä. Tarkkaavaisuuden 
luonne muuttuu pysähtyessä, kun ei tarvitse varoa ja väistellä autoja 
tai toisia kävelijöitä. 

vuodenaikoja, ilmankosteutta, kesän lämpöä ja syksyn kirpeyttä, näkee 
ruohikon ja puiden värejä, rakennuksia ja elävien olentojen — ihmisten, 
koirien, pulujen ja muiden — läsnäoloa. Istuja voi antaa ympäristön 
sekoittua ajatuksiinsa ja ajatustensa ympäristöön. Penkiltä käsin voi 
asettua osaksi kaupunkiympäristöä: tarkkailemaan, osallistumaan, 
näkemään. Osallisuus kaupunkiin, yhteisöön ja yhteiskuntaan on 
myös aistiyhteisön osaksi asettumista. 

Haastattelemani 84-vuotias nainen, joka toivoi voivansa pysähtyä 
syömään penkille jäätelöä ja katselemaan maisemia, on omaishoi- 
vaaja. Hänen arkista liikkumistaan määrittää pitkälti vastuu puoli- 
son hoivasta. Hänen päivänsä ovat usein niin täysiä, että jopa hetki 
penkillä kesken asiointimatkan merkitsisi ”putoamista rytmistä”, 
kuten hän haastattelussa sitä kuvaa. Omaishoitajan arjessa, jota voisi 
kuvata pakkotahtiseksi (Jokinen 2005), penkille istuminen saattaa 
parhaimmillaan toimia omana tilana. Se voi tarjota mahdollisuuden 
upota omiin ajatuksiin, kääntyä kohti itseä, omaa elämänhistoriaa 
ja muistoja, ajatuksia, tunteita ja tuntemuksia. Kun arki on täynnä 
huolenpitoa toisesta, on tällainen oma hetki luksusta. Sen merkitystä 


voi olla vaikea käsittää, jos ei vastaa päivittäin toisen ihmisen hoivasta. 

Kohtaamispaikkana 


Penkki luo tilaa sosiaalisille suhteille ja kontakteille. Jo penkillä yksin 
istuminen on sosiaalista sekin. Penkiltä käsin ympäristössä olevien 
ihmisten, eläinten, rakennusten, luonnon ja tapahtumien havain- 
noiminen luo niihin suhteen. Silloinkin kun sosiaalisuus on ihmisten 
keskinäistä, ei sen tarvitse tarkoittaa (vain) sanallista keskustelua. 
Penkillä voi istua kaksi toisilleen vierasta ihmistä puhumatta toisilleen 
sanaakaan. Sekin on sosiaalinen tapahtuma. 

Penkki on paikka, jossa tuntemattoman viereen istuminen on 
sosiaalisesti hyväksyttyä. Penkille istahtamista voi tulkita kutsuna so- 
siaaliseen kanssakäymiseen, sillä se on jaettu istuin jota ei — ainakaan 
pääsääntöisesti — voi varata itselleen. Koska penkit ovat nimenomaan 
julkisen tai puolijulkisen tilan istuimia, ei niille istuminen edellytä 
lompakon avaamista. Pysähtymispaikasta ei tarvitse maksaa, eikä 
osallisuutta yhteiseen tilaan määritä käytettävissä oleva varallisuus. 
Penkillä yhdessä istuminen on kuitenkin luonteeltaan väliaikaista. 
Vaikka viereen istuvan kanssa tulisi vaihdettua sanojakin, ei suhde ole 
sitova. On sosiaalisesti hyväksyttyä irrottautua keskustelusta silloin, 
kun on aika lähteä. 

Penkin avoimen luonteen vastakohdaksi kaupunkitilassa voisi 
ajatella yksityisautoa. Autoilijan eristää ympäristöstään auton kuori ja 
vauhti. Penkille istuja on avoimempi ja alttiimpi ympäristölleen. Pen- 
killä istuessa pääsee tai joutuu kontaktiin ympäristön kanssa sellaisena 


on kaikille avoin tila ja tuo yhteen erilaisia ihmisiä ja ihmisryhmiä: 


"Äitini varasi aina taskuunsa muutaman kolikon siltä varalta, että 
piti istahtaa penkille. Kolikon saattoi antaa sitten penkkien lähistöllä 
pyöriville laitapuolen kulkijoille. Itselläni ei kolikoita ole, kun ei ole 
penkkejäkään.” (Helsingin Sanomat 5.6.2014) 


Penkillä rakentuva sosiaalinen suhde on muukalaisten välinen suhde, 
kuten kaupunkilaisten keskinäiset suhteet tapaavat olla. Vaikka em- 

me sitä usein tule ajatelleeksi, on muukalaisilla arvaamaton merkitys 
kokemuksellemme maailmasta (Morgan 2009). Heidän kanssaan 
kommunikoiminen — olipa kyse sitten lyhyestä sananvaihdosta tai 
ilmeiden, eleiden ja jaetun kokemuksen kautta tapahtuvasta kommu- 
nikaatiosta — tuo meidät kuulumisen verkostoihin. Tuntemattomien 
läsnäolo julkisissa ja puolijulkisissa tiloissa tuo paikan kokemukseen 
jotain vaikeasti mitattavaa, mutta kokemuksellisesti olennaista lisäar- 
voa. Kotiin palattuaan tuntee käyneensä ”ihmisten ilmoilla”. 

Ennen kaikkea muukalaisten keskinäisissä suhteissa rakentuu 
Erilaisten ihmisten tuleminen yhteen tuottaa parhaimmillaan mah- 
dollisuuden empatiaan, ymmärrykseen ja hetkittäiseen yhteisym- 
märrykseen. Tämä ei tarkoita, että yhdessäolon tarvitsisi olla siistiä 
ja särötöntä. Penkillä istuessa voi joutua kohtaamaan myös elämän ja 
yhteiskunnan varjopuolia, kuten alkoholismia, mielenterveysongelmia, 
kurjuutta ja köyhyyttä. Vaikka päihderiippuvuus usein on inhimillinen 
ja yhteiskunnallinen tragedia, ei riippuvuuden näkeminen välttämättä 
suinkaan ole huono asia. Inhimillisen elämän kirjon kohtaaminen 
tuo parhaimmillaan mukanaan mahdollisuuden empatiaan. Eristäy- 
tyminen yhteisöstä ja yhteiskunnasta sen sijaan voi tuottaa pelkoa 
tuntematonta kohtaan (Koskela 2009). 


Kenen olohuone, kuka saa näkyä? 


Osallisuuden näkökulmasta penkit tekevät kaupunkitilassa muutakin 
kuin mahdollistavat vaivaisten kulkijoiden kaupunkitilaan osallistu- 
misen, elämykset ja kohtaamiset. Penkiltä ei vain nähdä ja huomioida 
ympäristöä, vaan penkit myös luovat mahdollisuuden tulla nähdyksi 
ja huomioiduksi. Osallisuutta ja kontrollia julkisessa tilassa voi tarkas- 
tella ei vain penkiltä istujasta käsin vaan katselemalla, ketkä penkillä 
istuvat — tai kenen siellä suotaisiin istuvan. 

Vanhoista ihmisistä on sanottu, että he ovat näkymättömiä. 
Tällä on viitattu vanhuuden ja raihnaisuuden näkymättömyyteen 

nuoruutta ihannoivassa kulttuurissa. Tiina Suopajärvi (2014, 345) 
on kirjoittanut, miten iäkkäät ihmiset pelkällä läsnäolollaan haastavat 
kaupunkitilaa nuorten tai työikäisten kuluttajien valtakuntana. Van- 
hojen ihmisten näkyminen katukuvassa muistuttaa, että kaupungilla 
kuljeskelu ja flaneeraus ovat myös vanhan ihmisen oikeus ja mielihyvän 
lähde. Penkit tuovat siten osalliseksi kaupunkiin ihmisryhmän, jonka 
elämä on vaarassa typistyä kotiin liikkumiseen liittyvien rajoitteiden 
myötä. Penkit tekevät kaupungista vaivaiselle kulkijalle mahdollisen 
ja oikeutetun oleskelun ympäristön. 

Vanhojen ihmisten kohdalla voi ajatella, että penkit tekevät näky- 
väksi näkymättömyyden uhan alla elävän ihmisryhmän. Penkit lisäävät 
kuitenkin erään toisenkin ihmisryhmän näkyvyyttä kaupunkitilassa. 
Tämä ryhmä ovat päihdeongelmaiset: alkoholistit ja sekakäyttäjät. 
Heidän ongelmansa ei ole niinkään näkymättömyys vaan liiallisena 
ja ongelmana pidetty näkyvyys julkisessa tilassa. Päihdeongelmaisiin 
verrattuna iäkkäät ihmiset ovat huomaamaton, mutta kuitenkin sa- 
lonkikelpoinen ryhmä. 

Kotikaupungissani Tampereella käydään aika ajoin kärjekkääksi 
yltyvää keskustelua Keskustorin penkeistä. Kaupungin keskeisimmällä 
paikalla sijaitsevat penkit kun ovat muodostuneet myös päihderiippu- 
vaisten kokoontumispaikaksi. Penkkien ”ympärille keskittyy paljon 
häiriöitä”, kirjoittaa Aamulehti (21.8.2014) ja niiden siirtämistä on 
suunniteltu. Penkkien siirtämistä vauhdittaa niiden toteaminen liian 
mataliksi vanhoille ihmisille istua. 

Kesällä 2015 penkit pysyivät paikoillaan, mutta kaupunki palkkasi 
kaksi poliisia pitämään kaupungin paraatipaikan siistinä. Keskustorilla 
kokoontuvia päihderiippuvaisia on kutsuttu ”ihmisroskiksi”, ja heidän 
poistamistaan kaupunkilaisten ”yhteisestä olohuoneesta” (Aamulehti 
2.8.2012) on vaadittu. Tampereen Kokoomuksen kuntavaaliohjel- 
massa (2012) ei puhuta ihmisroskista, vaan viitataan ”ilmiöön, joka 
on pesiytynyt” Keskustorin ohella myös kaupungin kävelykaduille ja 
puistoihin. Vaikka ihmisroskien sijaan ”ilmiöstä” puhuminen kuulos- 
taa ensi alkuun vähemmän loukkaavalta, kalskahtaa ”pesiytyminen” 
sittenkin ikävästi. Aivan kuin puhuttaisiin kaupunkia vaivaavasta 

loisesta. Keskustoria koskevaa mediakeskustelua analysoinut Tuija 
Petrell (2013) kirjoittaa, että päihderiippuvaisten määrittyminen 
keskustelussa ihmisroskina ja järjestyshäiriönä ohjaa huomion ilmiön 
yhteiskunnallisten syiden sijaan sen näkyviin seurauksiin, pintaan. 
Samalla uhreista tehdään syyllisiä. 

Kaupunkitutkija Timo Kopomaan (2014) mukaan kaupunki 
maisten penkkien käytön ongelmaksi. Päihdeongelmaisten läsnäolo 
on epämiellyttävä särö kiiltokuvassa. Yhteinen olohuone ei siten 
olekaan kaikkien kaupunkilaisten yhteinen, vaan ainoastaan niiden, 
jotka osaavat, kykenevät ja suostuvat elämään siivosti. 

Mutta kenen voimme olettaa viettävän aikaa yhteisessä olohuo- 
neessamme, kun hyvinvointipalveluja jatkuvasti leikataan? Sekakäyttä- 
jien — jotka ovat yksi Keskustorin näkyvimmistä ihmisryhmistä — arkea 
tutkinut Jussi Perälä (2011) on huomauttanut, että huumehoidon 
karsimisen myötä sekakäyttäjät tulevat yhä selkeämmin näkymään 
katukuvassa. Missä moniongelmaisten ihmisten oikein pitäisi olla, 
jotta he eivät häiritsisi kaupungin muita asukkaita läsnäolollaan? 
Jossainhan on asunnottoman päihdeongelmaisenkin olohuone olta- 
va. Hänellä ei ylipäänsä ole omaa olohuonetta, jossa levätä raskaan 
päivän jälkeen. Eikö siksi voisi ajatella, että hänellä on itse asiassa 
polttavampi tarve olohuoneeseen julkisessa tilassa kuin ripein askelin 
työstä kotiinsa kiiruhtavalla palkansaajalla? Eräs Keskustorilla aikaansa 
viettävä asunnoton mies toteaa: 


”Istun tässä jatkuvasti, mitä nyt joskus käyn katkoasemalla. Keskus- 
tori on mun olohuone ja rautatieasema makuuhuone.” (Aamulehti 
2.8.2012) 


Oikeus julkiseen ja omaan tilaan 


Sosiaalipolitiikalla on syntyajoistaan lähtien ollut merkittävä tehtävä 
hyvän elämän edellytysten luomisessa ja tasoittamisessa eri väestö- 

ryhmien välillä. Hyvää elämää on sosiaalipolitiikassa perinteisesti 
ajateltu toimeentulon, asumisen ja terveyden ylläpitämisenä. Myös 
kaupunkisuunnittelulla luodaan aineellisia edellytyksiä hyvälle elä- 
mälle. Suunnittelulla luodaan tai viedään tilaa yhteiskunnan jäseniltä: 
tumista rajaamaan. 

Penkkien tärkeyteen ja kaupunkitilan käytettävyyteen on jossain 
määrin herätty, mikä käy ilmi Sosiaali- ja terveysministeriön ja Kun- 
taliiton uusimmasta vanhuspalvelujen laatua koskevasta suosituksesta 
(STM 2013). Siellä peräänkuulutetaan jalankulun mahdollistavia 
reittejä ja levähdyspaikkoja etenkin vanhojen ihmisen arjen helpot- 
tamiseksi. Tämä on hyvä esimerkki siitä, ettei iäkkäiden osallisuutta 
tukevan sosiaalipolitiikan tarvitse aina tai kaikilta osin olla kallista. 
Osallisuutta voidaan tukea pienillä ja konkreettisilla asioilla, kunhan 
kaupunkiympäristön käytettävyyteen perehdytään eri käyttäjäryhmien 
tarpeiden näkökulmasta ja heitä kuunnellen. 

Penkit tuovat toisaalta näkyviin sosiaalipolitiikan epäonnistumista 
hyvän elämän edellytysten luomisessa esimerkiksi päihdepolitiikassa, 
asunnottomuuden ongelman ratkaisemisessa ja muussa huono-osai- 
suuden lievittämisessä. Penkkien ja niillä istuvien, ongelmallisina 
pidettyjen ihmisryhmien poistaminen julkisesta tilasta ei ratkaise 
näitä yhteiskunnallisia ongelmia. Penkit eivät ole päihteiden käytön 
syy. Sen sijaan ne tuovat näkyviin yhteiskunnallista todellisuutta sel- 
laisena kuin se on. Ne pakottavat katsomaan hyvinvointipolitiikan 
aukkojen ja epäonnistumisen inhimillisiä seurauksia. Ne pakottavat 
meitä katsomaan toisiamme silmästä silmään. 

Penkkien hävittämisen ja poliisipartioiden lisäämisen sijaan tu- 
lisi vahvistaa sosiaalipolitiikan edellytyksiä turvata kaikille ihmisille 
ihmisarvoinen elämä riittävällä toimeentulolla ja asunnolla sekä run- 
sailla ja helposti tavoitettavilla päihde- ja mielenterveyspalveluilla. 
Poliisivaltion sijaan tarvitsemme julkisen tilan, joka luo kohtaamisia, 
luottamusta ja inhimillisyyttä eri ihmisryhmien välille ja madaltaa 
niiden välisiä raja-aitoja. 

TYÖTTÖMYYDEN SANKTIOINNIN SIJAAN 
AKTIIVISUUSLISÄ YHTEISKUNNALLISESTA 
TYÖSTÄ 


Satu Ojala 


Aina, kun talous- ja sitä myötä yhteiskuntapoliittinen tilanne kiristyy, 
alkavat syyttävät sormet kohdistua työttömiksi joutuneisiin ihmisiin — nii- 
hin, joilla on vähiten mahdollisuuksia vaikuttaa tilanteeseen. 1990-luvun 
laman jälkeen poliittinen reaktio työttömyyden kasvuun on ollut purkaa 
inhimillistä sosiaaliturvaa ja lisätä sanktiointia. Miksi me epäilemme 
työttömän moraalia niin kovin, että olemme institutionalisoineet mo- 
raalisen tuomiomme yhteiskuntapoliittiseksi järjestelmäksi, sosiaali- ja 
työttömyysturvan sanktioiksi? Pakot eivät lähtökohtaisesti lisää osallis- 
tumista vaan heikentävät sitä. Emme kuitenkaan halua enää takaisin 
työlaitosta — emmehän? 


Sanktiointi kärjistyi jo kerran työlaitoksiksi asti 
1800-luvun puolivälin jälkeen maaseutuelinkeinot alkoivat vähetä, 
mutta väestö kasvoi. Kaupungistuminen alkoi, mutta työtä ei riittänyt 


kaikille. Alettiin puhua ”liikaväestöstä”. Suurten katovuosien aikana ja 
niiden jälkeen ihmisten ja yhteisöjen resurssit kiristyivät äärimmilleen. 

Lopulta moni keskittyi pitämään omasta leivästään kiinni, hen- 
kensä pitimiksi. Moraaliset asenteet hädänalaisia kohtaan kovenivat, 
ja muuttuivat ilkeiksi nimityksiksi: ”kylänkiertolaiset”, ”kylänhuo- 
not”, ”istukkaat”, ”porstuaväki”, jopa ”loiset (Jaakkola ym. 1994). 
Nälkävuosia seuranneeseen liikehdintään ja sosiaalisiin ongelmiin 
reagoitiin paitsi kovenevin, yksilöön kohdistuvin arvosteluin, myös 
yhteiskunnallisin tiukentuvin asetuksin. 

Suomen vaivais- ja sittemmin köyhäinhoitoon tuotiin jo 1800-lu- 
vulla Iso-Britanniasta työvelvoite eli vastikkeellinen avunanto. Työ- 
kykyiset iästä riippumatta alkoivat tehdä työtä saamansa sosiaaliavun 
eteen kylien vaivais- ja myöhemmin köyhientaloilla, ”työhuoneissa”. 
Ensimmäisen kerran yhteiskunnan asetuksiin kirjattiin työsanktio 
työkykyisille työttömille jo vuoden 1879 vaivaishoitoasetuksessa. 

Itsensä ja perheensä elättämisen velvoitteesta tuli — sekä kult- 
tuurisesti että asetuksissa — niin keskeinen ihmisen onnistumisen 
mitta, että tilapäinenkin avuntarve arvioitiin ankarimman kautta. 
Apua pyytävä velvoitettiin työhön ja erilleen perheestään työtuomiota 
suorittamaan. Monien yhteiskunnallisten vaiheiden jälkeen Suomeen 
luotiin 1900-luvun alkupuolella hätäaputöiden järjestelmä. Hätäapu- 
työmaat olivat tavallaan merkki siitä, että rakenteellinen työttömyys 
tunnistettiin eikä sitä pidetty vain yksilön ongelmana. Myöhemmin 
hätäaputyömaita laajennettiin edelleen valtiollisiksi, käsittämättömän 
laajuisiksi siirtotyömaiksi eli lapiolinjoiksi. Aihetta tutkinut Marko 
Nenonen (2006) huomauttaa, että ”kun työttömät pantiin tietöihin, 
tie- ja vesirakennushallituksesta tuli Pohjoismaiden suurin työnantaja”. 

Hätäaputyöt ja lapiolinjatkaan eivät riittäneet. Lisäksi luotiin 
vielä pakottavampi työlaitosjärjestelmä. Työlaitoksiin lähetettiin muun 
muassa sosiaalisesti sopeutumattomiksi katsottuja kansalaisia. Työllä 
ja kurilla heidän tuli oppiman itseään elättämään. Esimerkiksi Hel- 
singissä ”irtolaisina” kiinni otettuja prostituoituja, toisinaan raskaana 
olevia naisia lähetettiin Etelä-Pohjanmaalle Ilmajoen työlaitokseen. 
Työlaitokset olivat moraalisen rankaisemisen äärimmäisin järjestelmä. 
Suurin osa niihin lähetetyistä ei ollut syyllistynyt rikoksiin. Taustalla 
olivat sosiaalinen kurjuus ja hädänalaisuus. Näin pitkälle Suomessa 
todella mentiin. 

Ihmisoikeuksia ei voi kyseenalaistaa 


Hyvinvointivaltion luomisen aikana kansalaiselle taattiin vahvojen 
sosiaalisten oikeuksien kautta perustoimeentulon lisäksi koulutus, 
työpaikka ja mahdollisuudet riippumattomuuteen sosiaalisesta taus- 
tasta ja lapsuuden elinoloista. 

Vahvan hyvinvointivaltion aika oli lyhyt mutta menestyksekäs 
sekä taloudellisin että sosiaalisin mittarein. Sosiaaliset ongelmat vähe- 
nivät huomattavasti, teollisuudelle syntyi ja riitti työkykyistä työväkeä 
ja kansantalous kasvoi. Työmarkkinoilla päästiin ennen 1990-luvun 
lamaa lähelle täystyöllisyyden lukemia. 1990-luvun laman yhteydessä 
talouden kurssi kääntyi. Valitettavasti samalla kadotettiin ote ohjata 
yhteiskuntaa sosiaalipolitiikan ja hyvinvoinnin keinoin. Talousorien- 
toitunut kamreeripolitiikka on sittemmin heikentänyt sosiaalisia oi- 
keuksia. 

1990-luvun laman yhteydessä rangaistiin kurjistuvasta yhteis- 
kuntakehityksestä vääriä syyllisiä: hyvin menestyviä sosiaalipoliittisia 
järjestelmiä. Julkista sektoria alettiin pitää tehottomana ja byrokraat- 
tisena. Tulonsiirtoja epäiltiin passivoivasta vaikutuksesta. Hyvinvoin- 
tivaltion arvioitiin vievän kansalaisilta vapauden. Sosiaalipolitiikkaa 
pidettiin kalliina. Yritysten kilpailukyvyn luultiin vaarantuvan julkisen 
sektorin laajuudesta, vaikka hyvinvointivaltion järjestelmät itse asiassa 
päinvastoin puskuroivat talousolosuhteiden syklejä. 

Itse asiassa nämä hyvinvointivaltiota epäilevät argumentit ovat 
vanhaakin vanhempaa perua ja niillä vastustettiin aikanaan hyvinvoin- 
tivaltion rakentamista. Samalla ne ovat mitä käytetyimpiä sananparsia 
minkä tahansa tämän päivän sanomalehden palstoilta. Ajat muuttuvat, 
me emme. Kriitikot ennen ja nyt eivät huomaa, että juuri laaja, univer- 
saali palvelujärjestelmä koulutuksesta sosiaalipalveluihin samoin kuin 
sosiaalisten riskien tasaus ovat se erityinen tekijä, joka erottaa Pohjois- 
maat muusta maailmasta. Laajin mahdollinen hyvinvointivaltio on syynä 
siihen, että olemme menestyneet kansainvälisissä vertailuissa kaikilla 
sosiaalisilla ja taloudellisilla mittareilla; avoin talous kun on monissa 
muissakin maissa. Tässä piilee aiemman sosiaalipolitiikan ydin ja lumo. 

1990-luvun laman jälkeisten liiketalousoppien leviämisen yh- 
teydessä olemme kuitenkin nyt antamassa periksi keskeisestä me- 
nestystekijästämme, sosiaalisten oikeuksien tavoittelemisesta ja 
kunnioittamisesta yhteiskuntapolitiikalla. Byrokratia on lisääntynyt 
yksityistämisvimman myötä, palvelukartta pirstoutunut, alueellinen 
eriarvoisuus on lisääntynyt kansalaisten välillä, ja kansallisvaltiot kä- 


hädälle. 

Aiemmin luodut yhteiskunnan sosiaali- ja työvoimapoliittiset ins- 
tituutiot kantavat vielä, mutta jos niitä ei kehitetä vaan heikennetään, 
ne eivät kanna loputtomasti. Kehityksestä on jo nähtävissä merkkejä: 
esimerkiksi sosiaaliturvajärjestelmän pirstaleinen muuttaminen ilman 
kokonaisnäkemystä tuottaa arvaamattomia seurauksia niille, jotka 
joutuvat järjestelmään turvautumaan. Etenkään työttömänä ei ole 
helppoa luovia tukijärjestelmässä. Järjestelmän moniselkoisuus on 

Taloudelliset kriisit näyttävät yhteiskunnissa johtavan poliittiseen 
kriisiin (sosiaalisten oikeuksien legitimaatio, epäluottamus eri ihmis- 
ryhmiä kohtaan) ja edelleen ideologiseen kriisiin (näköalattomuus, 
kääntyminen taaksepäin, vaino ja harhat). Esimerkiksi, erityisen huo- 
lestuttavana voi pitää sitä, että jo Suomen eduskunnassa asti käydään 
vuonna 2015 keskustelu, jossa ihmisten perusoikeudet kyseenalais- 
tetaan mitä sivistymättömimmällä tavalla: ”laittomilta” siirtolaisilta 


evätään pääsy sairaanhoitoon. 


Työttömyyden hoidon kahdet kasvot 


Työllisyyttä on Pohjoismaissa tuettu vuosikymmeniä aktiivisella so- 
siaali- ja työvoimapolitiikalla. Sillä on järjestelmän alkuperäisten 
tavoitteiden mukaan lisätty yksilön mahdollisuuksien ja voimava- 
rojen tunnistamista ja tukemista palveluin ja tulonsiirroin. Näin on 
pyritty vahvistamaan työikäisen väestön työmarkkinakiinnittymistä 
ja osallisuutta yhteiskuntaan. Nämä oikeudet on aikanaan koettu 


Sosiaalipolitiikan lumo — 105 


niin vahvoiksi, että perustuslakiin (17 $) on kirjattu julkisen vallan 
tehtäväksi turvata jokaiselle oikeus työhön. 

Oikeuksista ponnistava työvoimapolitiikka alkoi murtua 1990-lu- 
vulla. Työttömyydestä tuli laman jälkeen pysyvä ja poliittisesti vaikeasti 
hallittava kysymys. Työttömyys pitkittyi ja sen hoidosta tuli Pertti 
Koistisen (2014) mukaan työvoimapolitiikan keskeisin asia. Työttö- 
myydenhoidon teoreettiset ja poliittiset lähtökohdat ovat sittemmin 
korostaneet leikkauksia, työttömyysturvan tiukentamista ja työntekijän 
aktivointia. Näitä on pidettävä eri asiana kuin perinteistä aktiivista, 
kansalaisoikeuksiin ja luottamukseen nojaavaa työvoimapolitiikkaa. 
Aktivointi kohdistuu suoraan yksilöön, ja arvioi hänen toimintaansa 
epäluuloisesti. Tälle tiellehän jo kerran lähdettiin, kun vuonna 1879 
vaivaishoitoasetukseen kirjattiin työvelvoite. 

2010-luvulla on ajettu esimerkiksi sellaista politiikkaa, jota on 
kaunistellusti nimetty ”osallistavaksi sosiaaliturvaksi”. Siinä työttömille 
oltiin luomassa järjestelmää, jossa sosiaaliturvan saamiselle olisi asetettu 
lisuuden lisääminen ollutkaan huono tavoite. ”Osallisuutta? koskevan 
puheen taustalla voimme nähdä aktiivisen, yksilön perusoikeuksiin 
nojaavan sosiaalipolitiikan tavoitteet. Yhteiskunnassamme kaikilla 
on oikeus perustoimeentuloon ja yhteisöön kuulumiseen. Kuitenkin 
osallisuuden ajatusta oltiin liittämässä sosiaaliturvaan siten, että pe- 
rustoimeentuloturvan saajalta olisi edellytetty osallistumista työhön. 
Näin olisi lisätty perustoimeentulon vastikkeellisuutta. Tätä niin 
sanottua osallistavan sosiaaliturvan mallia ei viety toimeenpanoon asti. 

Keppilinjalla edetäkseen keväällä 2016 Juha Sipilän hallitus pyr- 
kii leikkaamaan ansiosidonnaista turvaa ja velvoittamaan työtöntä 
työhön ansiosidonnaista tukea heikommin palkattuihin tehtäviin, 
heikentämään koulutussuojaa eli vastaanottamaan nopeasti myös 
muuta kuin oman alan työtä, pidentämään tarjotusta kokoaikatyös- 
tä kieltäytymistä seuraavaa karenssia sekä raportoimaan työnhausta 
aiempaa tiiviimmin. (TEM 2016.) 

Nämä toimet samoin kuin työttömyysturvan ehdoksi jo aiemmin 
asetetut raportointivelvollisuudet, karenssit ja sanktiouhkat kertovat 

hallinnon epäluottamuksesta työtöntä kohtaan ja haastavat työtä 
ollaan valmiita menemään? Vertailukohdat täytyy muistaa. Vielä 
puoli vuosisataa sitten työtä vaille jäänyt lähetettiin siirtotyömaille 
tai työlaitokseen pakkotöihin. 

On erityisen ongelmallista, että esitetyissä ja jo voimassa olevissa 
työttömyyden hoidon keinoissa työtä tulisi ottaa vastaan sosiaaliturvan 
leikkaamisen uhalla. Näin siitäkin huolimatta, että työttömyys Suo- 
messa vuonna 2016 aiheutuu ennen kaikkea talouskriisin jatkumisesta, 
alueellistuneista työmarkkinoista, toimialojen murroksista ja muista 
rakenteellisista syistä, joille yksilöt eivät voi mitään. 

Taloudellinen turva työttömyyden varalta on sosiaalinen perus- 
oikeus, jonka uhkaaminen on vastoin jopa perustuslakia. Perustoi- 
meentuloa ei voi sanktioida; erityisen kyseenalaista tämä on tilanteissa, 
joissa työttömyysturva on jo minimitasoista. Esimerkiksi nuorilla tai 
maahan muuttavilla työssäoloehto ei ole aina ehtinyt karttua ansiosi- 
donnaista turvaa ajatellen. 

Työttömille tulisi luoda tilaa ja mahdollisuuksia toimia yhteis- 
kunnassa aktiivisesti, mutta omaehtoisesti. Nyt tarjottavat keinot, 
siltä osin kuin ne perustuvat itsemääräämisoikeuden rajoituksille, 
ovat vääriä. Sanktiot eivät tuota selkeästi vahvistuvaa työllisyyttä; ne 
ovat ennen kaikkea rankaisujärjestelmä. Sanktioita perustellaan sillä, 
että työttömyysturvan tulee olla legitiimi järjestelmä veroa maksavien 
kansalaisten näkökulmasta. Argumentti on ylimielinen. 

Sanktiointia vahvistamalla — millä tahansa sosiaalipolitiikan alalla, 
vertaa opiskelijoiden opintotuen rajoitukset — tuotetaan epäluottamuk- 
seen nojaavaa politiikkaa, jossa yksilöä arvioidaan moraalin kautta. 
Sanktiot itse asiassa riskeeraavat aktiivisuuden, sillä ne tuottavat epä- 
luottamusta, katkeroitumista ja passiivisuutta. Työtä vailla olemiseen 
on aina liittynyt myös kulttuurinen häpeäleima, jota sanktioinnilla 
edelleen vahvistetaan. 

Jokainen voi miettiä, miltä perustoimeentulon pienentämisen 
tai menettämisen uhka tuntuisi, mikäli ei onnistu suoriutumaan yh- 
teiskunnan asettamista normeista, eikä uutta paikkaa yhteiskunnasta 

alakaan työttömänä löytyä. Kannustaisiko uhkaus, vai lamauttaisiko 
se? Entä, jos OECD-maissa yhtä aikaa yleistyneiden sanktiotoimen- 
piteiden ja lisääntyvien mielenterveysongelmien välillä onkin syy— 
seuraus-suhde? 


Kolmen jonon työttömät 


Heikki Hiilamo (2014) on kuvannut työttömien kolmea ryhmää, 
kolmea työpaikkaa etsivien tai odottavien eriarvoista, hierarkkista 
jonotuskaistaa. Ansiosidonnaista työttömyysturvaa nauttivien jono 
vetää, ja työmarkkinoiden uudet työpaikat avautuvat heille. Keski- 
kaistalla jono kulkee hitaammin: keskimmäisen työttömien ryhmän 
muodostavat he, joiden koulutus tai elämäntilanne ei juuri sillä hetkellä 
sovellu työmarkkinoiden tarpeisiin. He tarvitsevat uudelleenkoulu- 
tusta ja esimerkiksi palkkatukityöpaikkoja, mutta he vielä työllistyvät 
yhteiskunnan ja omien ponnisteluidensa avulla. 

Kolmannen jonon pitkäaikaistyöttömät sen sijaan työllistyvät 
kehnosti. He tarvitsisivat paitsi työtä myös toisinaan tukea elämän- 
hallinnassa. Tätä kolmatta jonoa on ohjailtu eri viranomaisten sekä 
työttömyystoimenpiteiden kuten kurssien, koulutusten ja tukityöpaik- 
kojen välillä. Ongelmana on, että ovi työmarkkinoille aukeaa harvoin. 
Usein seurauksena on paluu viranomaisten luukuille ja jälleen uusiin 
toimenpiteisiin. 

Ainakin yhtä suuri ongelma nykypolitiikassa on, että vaikeasti 
työllistyvien odotetaan nimenomaan työllistyvän. Heillä on usein 
työkykyä heikentäviä, jopa estäviä ongelmia ja sairauksia. Moni ei 
luota yhteiskuntaan. Pitkittyvä työttömyys lisää terveys- ja sosiaalisia 
ongelmia: mielenterveysoireet kuten ahdistus, alentunut itsetunto, 
häpeä ja sosiaalinen vetäytyminen lisääntyvät. Psykososiaalisilla teki- 
jöillä kuten sosiaalisten suhteiden kapenemisella ja omanarvontunnon 
heikkenemisellä on alenevan tulotason lisäksi tutkitusti itsenäinen 
yhteys työttömyyden kielteisiin terveysseurauksiin. On kyseenalais- 
ta, tulisiko pitkittyvää työttömyyttä edes lähestyä työmarkkinoiden 

näkökulmasta. Kyse on sosiaalipoliittisten toimenpiteiden ja avun 
tarpeesta. Miksei apua tarjota sosiaalipoliittisista lähtökohdista? 


Nurinkuriset kulttuuriset ajatusmallit työttömyydestä 


Työttömäksi joutumisen ei tule tarkoittaa sitä, etteikö ihmistä koh- 
deltaisi arvokkaasti; työ tai työtä vailla oleminen ei saisi määrittää 
ihmisarvoa. Työtön tarvitsee yhteiskunnalta taloudellista ja sosiaalista 
turvaa kohdattuaan tämän yhteiskunnallisen riskin; samoin hän tar- 
vitsee mahdollisuutta osallistua yhteiskuntaan sen täysivaltaisena ja 
arvokkaana jäsenenä. Tässä nykyjärjestelmä epäonnistuu. 

Sosiaaliturvan suurin ongelma eivät ole passiiviset työttömät. Aja- 
tellaanpa, miten nurinkurista on, että sana ”kannustaminen” tarkoit- 
taa työttömälle sanktiouhkia, mutta yritysjohtajalle lisäoptioita. On 
myös väärin ajatella, että edes sosiaaliturvan rahalliset muodot olisivat 
luonteeltaan passiivisia. Mikäli ihminen ei saata maksaa laskujaan, hän 
lannistuu. Aktiivisuuden perusedellytys on se, ettei välttämättömän 
toimeentulon loppumista tarvitse pelätä. Nykyisen sosiaaliturvan 
minimeillä kukaan ei voi elää muuta kuin hyvin vaatimatonta elämää. 
Toimeentulotukea käytetään Kelan mukaan tyypillisesti asumiseen 
ja terveydenhuoltomenoihin. Päinvastoin kuin Juha Sipilän hallitus 
toimii, Suomella olisi varaa suunnata verorasitusta paremmin ansaitse- 
ville ja huolehtia inhimillisen tason perusturvasta: kyse on poliittisista 
valinnoista, ei välttämättömyyksistä. Pienituloisista kotitalouksista 
huolehdittiin esimerkiksi Islannissa talouden romahdettua, ja nyt 
tuokin kansantalous jälleen menestyy. 

Mitä sitten, vaikka vähävarainen saisikin enemmän rahaa? Jos 
kansantalouden keskeisenä menestystekijänä yhä pidetään kulutuksen 
korkeaa tasoa, mikä on tosin osin kyseenalaista, ovathan juuri pieni- 
tuloiset niitä, jotka kuluttavat varoistaan kaiken kotimarkkinoilla. Jo 
Henry Ford ymmärsi aikanaan tarjota työläisilleen riittävän korkean 
toimeentulon, jotta nämä saattoivat ostaa itselleen firman auton. Myös 
sosiaalipolitiikan voimahenkilö Pekka Kuusi huomautti jo 1960-lu- 

vulla, että köyhä sijoittaa kulutukseen kaiken saamansa tuen. Työtön 
ei sijoita varojaan veroparatiiseihin vaan lähikauppaan ja välttämät- 
tömään kulutukseen. Tässä sijaitsee toinen vanhan sosiaalipolitiikan 
lumovoimainen seuraus: kansa nousi köyhyydestä, ja kansantalous 
kukoisti. Tällä perusteella voisimme yhä vaikka kaksinkertaistaa vähim- 
mäistoimeentuloturvamme ja elvyttää näin paikallisia kotimarkkinoita. 

Valtion rahankäyttöä vaivaa edelleen siiloutunut rahankäytön 
tarkastelu. Miksi ei olisi mahdollista ajatella ensinnäkin niin, että 
perusturvasta kannattaa maksaa, koska investointi palaa lisääntyvänä 
kulutuksena ja verokertymänä takaisin? Miksei samalla ajatella, että 
julkisella sektorilla työllistämistä kannattaisi pikemminkin matalan 
taloussuhdanteen aikana lisätä, kuin vähentää? Nythän irtisanotulle 
iltapäiväkerhon ohjaajalle maksetaan palkan sijaan toisesta julkisen 
rahan siilosta työttömyysturvamenoja, ja hän joutuu rajoittamaan 
kulutusta myös perustarpeisiinsa. Niinkin voi ajatella, että irtisanottu 
työntekijä joutuu työttömänä ostamaan halvalla ulkomailla, eettisesti ja 
ekologisesti kyseenalaisin tavoin tuotettuja tavaroita ja elintarvikkeita, 
eikä voi sijoittaa laadukkaampaan kotimaiseen tuotantoon. Talouskrii- 
sin yksi vaikutushan on ollut, että halpakauppa vahvistaa asemiaan. 


Omaehtoista aktiivisuutta tulee vahvistaa 
uudella sosiaaliturvalla 


Aktiivisen sosiaali- ja työvoimapolitiikan tulee luoda mahdollisuuksia, 
ei kurittaa. Eri tavoin tuetun työn tarjoaminen aktiivisen työvoi- 
mapolitiikan keinoin on kannatettavaa. Mutta työvoimapolitiikan 
tavoitteena tulee olla, että se luo työttömälle mahdollisuuksia oikeaan, 
arvostettuun ja palkattuun työhön. 

Keväällä 2016 vastineeksi lisäsanktioista tarjotaan uutta mahdol- 
lisuutta käyttää työttömyysetuutta esimerkiksi yrittäjän starttirahana 
tai palkkatukena (TEM 2016). Näin Pekka Tiaisen ehdotus (HS 
7.9.2015), jossa työtön voisi itse vaihtaa työmarkkinatukensa palk- 
katueksi, onkin siirtymässä käytäntöön. Nämä ovat oikeansuuntai- 

sia toimia, koska ne luovat tilaa työttömän itsenäiselle toiminnalle. 
Nykyisen sosiaaliturvan hienosäädön sijaan tai sen lisäksi tulisi edel- 
leen pyrkiä myös kokonaisvaltaisempaan uudistukseen: irrottamaan 
toimeentuloturvan kytkökset vain yhdestä mahdollisesta osallistumi- 
sen tavasta, työnteosta. Näin on toimittava, koska täystyöllisyyttä ei 
enää saavutettane, ja työikäisestä väestöstä viidesosa-kymmenesosa, 
laskutavasta riippuen, jää nyt vaille ansioperustaista turvaa. Perus- ja 
ansiosidonnainen työttömyysturva eriytyvät aivan liiaksi, ja koko 
elämänkaarella erot kertautuvat esimerkiksi eläkkeen ansiosidonnai- 
suuden vuoksi. 

Sosiaaliturvaa tulisikin kehittää universalistisuuden eli laajan 
kattavuuden pohjalta. Tämä tulisi ottaa ohjenuoraksi sosiaaliturvan 
välttämättömässä uudistuksessa. Tällä hetkellä perustulon idea näyt- 
täisi ainoana vastaavan sekä tämän päivän sosiaaliturvajärjestelmän 
pirstoutuneisuuden ongelmaan että universalistisuuden vaateeseen. 
Perustulo olisi varmasti kannustava sosiaaliturvan muoto, koska se 
ei pienenisi siitä, että työtön ottaa vastaan tai luo itselleen työtä. Pe- 
rustulojärjestelmässä — mikäli sen taso sovitetaan riittävän korkeaksi 
huomioimaan myös etenkin asumisen tuet — tuloerot tasattaisiin 
verotuksella, eikä eri etuuksien hankalaa yhteensovittamista enää 
tarvittaisi. Veroprogressio kiristyisi siten, ettei järjestelmä nykyiseen 
verraten tuottaisi lisämenoja; se kuitenkin vapauttaisi julkishallinnon 
henkilöstöä siirtymään etuuksien sovittamistyöstä palveluiden puolelle. 

Oikein ajateltuna perustulo ei ole ristiriidassa aktiiviseen työ- 
voimapolitiikkaan nähden vaan tukee sen parhaita perinteitä, joissa 
korostetaan sekä taloudellista turvaa sosiaalisten riskien kuten työt- 
tömyyden varalta että työvoimapolitiikan palvelujärjestelmää. Yhteis- 
kunnan tulee perustulon rinnalla organisoida palvelua, jonka tarkoitus 
on kartoittaa mahdollinen avun tarve sekä tiedottaa tarjolla olevasta 
työnvälityksestä, koulutusmahdollisuuksista sekä työkyvyn kannalta 
tarkoituksenmukaisesta terveys- ja sosiaalipalvelusta. 

Tuettua työtä tulee samalla aktiivisesti luoda ja tarjota. Työnvä- 
lityksen ohella kannatettavaa on suoraan työnantajalle maksettava 


palkkatuki, jonka avulla työntekijä saa työstä palkan ja palkansaajan 

sosiaalisen statuksen. Palkkatuetun työn tulee olla ensisijaista tukityö- 
hön nähden, koska tällöin kyseessä on tavanomainen työsuhde, josta 
maksetaan oikeaa palkkaa. Tuki- tai palkkatuetun työn vastaanottami- 
nen (tai vastaanottamattomuus) ei saa leikata perustoimeentuloturvaa. 

Vuoden 2013 lopussa päättyneessä Paltamon Työtä kaikille -ko- 
keilussa onnistuttiin parhaiten juuri siinä, että työttömät otettiin 
palkkatyösuhteeseen. Palkkatyö avaa edelleen selkeimmän väylän 
sosiaaliturvaan. Oikea työsuhde ja etenkin sen vaikutus eläkkeeseen 
paransivat työllistettävien motivaatiota. Työllistetyt ansaitsivat selkeästi 
perusturvaa paremmin. Kun kyseessä on oikea työsuhde ja oikea työ- 
paikka, työllistäminen on perusteltua ja myös motivoivaa. 

Toinen palkkatyösuhteen selkeä etu Paltamolla oli, että työttömät 
otettiin työsuhteiden kautta myös kokonaisvaltaisemmin palvelui- 
den, etenkin työterveyshuollon piiriin. Siellä työkykyä heikentävät 
ongelmat ja sairaudet tunnistettiin ja hoidettiin kattavasti. Edelleen 
työttömillä on aivan liian paljon sellaisia työkykyä rasittavia ongel- 
mia, jotka vesittävät mahdollisuuksia työllistyä. Monella on myös 
koulutus- tai uudelleenkoulutustarpeita. Yhdessä nämä tekijät estävät 
polkuja eteenpäin. 

Sosiaaliturvassa tulisi myös olla nykyistä huomattavasti luovempi. 
Työttömänä tai työmarkkinoiden ulkopuolella olemiseen tulisi voida 
vapaasti yhdistää esimerkiksi omaishoivan, järjestö- ja vapaaehtoistyön, 
harrastustoiminnan ohjaamisen ja lähiyhteisöissä eri tavoin toimimisen 
kaltaisia yhteiskunnallisen työn muotoja. Nämä työn muodot tulee 
lukea hyväksi sosiaaliturvassa. 

Perustoimeentuloon kohdistettavien sanktioiden sijaan sosiaali- 
turvaan tulisikin liittää aktiivisuuspalkka yhteiskunnallisesti hyödylli- 
sestä työstä. Nythän sosiaaliturvamme ei tarjoa mitään kannusteita eri 
yhteiskunnallisen työn muotoihin. Sosiaaliturvan lisäksi maksettava 
aktiivisuuspalkka loisi uusia polkuja ja rooleja yhteiskunnassa niille, 
jotka eivät pääse kilpailluille työmarkkinoille. Samalla perustulon ja 
yhteiskunnallisesti hyödyllisen työn kompensaatiolla tarjottaisiin ih- 
misille arvostusta tehdystä tärkeästä työstä, uusia rooleja lähiyhteisöissä 
sekä hyväksyttäisiin ansiotyökeskisyydestä poikkeava elämisen tapa. 

Tarvitaan rohkeaa politiikkaa 


On vain neljä vuosikymmentä siitä, kun ajan todettiin ajaneen pak- 
kotyöllistämisen ja työlaitosten ohi: viimeiset niistä lakkautettiin vasta 
1970-luvulla. Lakkauttamista edelsi pamfletti Pakkoauttajat (1967). 
Se kritisoi monen sosiaalisen ongelman hoitamisen pakkolaitoksia 
kuten mielisairaaloita ja koulukoteja, ja edisti työlaitosten hautaamista. 
Pamfletin sanoma on hätkähdyttävän ajankohtainen tänä päivänä siksi, 
että 1960-luvun etnisiin vähemmistöihin tai irtolaisina kohdeltujen 
asemaan liittyvät kyseenalaiset ajatustavat eivät olekaan poistuneet 

Aina, kun talousolot ovat koventuneet sitten 1800-luvun puoli- 
välin, työttömien moraalia on alettu kiihtyvästi arvioida. Kulttuurinen 
epäluottamus niitä kohtaan, jotka tarvitsevat taloudellista apua, on 
hämmästyttävän syvää. On ilmeisen vaikea nähdä, mistä syistä työt- 
tömäksi tullaan ja millaiseen sosiaaliseen riskitilanteeseen työttömyys 
aikaa myöten johtaa. Työttömät eivät aiheuta talouskriisejä. Mistä aina 
uudelleen kumpuaa vanha, kulttuuriimme rakentuva rankaisujärjes- 
telmä: miksi työttömyyttä jälleen nostetaan yksilön ongelmaksi, kun 
on selvää, että Suomessa ei ole työpaikkoja riittävästi tarjolla? Nyt yhä 
vahvistuva sanktiointi pakottaa kysymään, olemmeko ennen pitkää 
ottamassa takaisin jo 1970-luvulla hylättyä työpakkoa. 

Vai onko keväällä 2016 ehdotettava ammattisuojan purku ja 
työvoimaviranomaisille annettava ohje työllistää työtön, jonka kou- 
lutusta vastaavaa työtä ei ole tarjolla, mihin tahansa kokoaikatyöhön, 
jo käytännössä paluu pakkotyön aikaan? Asetetaanko työvoimaviran- 
omaiset mahdottoman eteen, kun he alkavat harkita, millä koulutus- ja 
työhistorialla työtön voidaan millekin uudelle alalle ohjata? Säilyykö 
inhimillinen harkinta ja työttömän omaehtoisuuden kunnioittaminen? 
Kuka työnantaja haluaa ottaa työhön turhautuneen pakkotyöllistetyn? 

Työttömyyteen, kuten muihinkin sosiaalisiin riskeihin, koh- 
distuva epäluulo on institutionalisoitu yhteiskuntapoliittiseen jär- 
jestelmäämme, sen velvoitteisiin ja jopa sanktioihin. Sanktiot ovat 
institutionalisoitua, yksilöön kohdistuvaa moralismia. Ne ovat risti- 

riidassa perusoikeuksiemme kanssa. Kurimentaliteetti ei ole aiemmin 
onnistunut palauttamaan työtä vailla olevia työntekijöiksi työmark- 
kinoille. Työlaitoksissa olleista ei aina tullut kunniallisia kansalaisia 
yhteiskunnan silloisilla mittapuilla. Pakon soveltaminen työttömyyden 
hoidon keinona ymmärrettiin aikansa eläneeksi ja se lopetettiin. Miksi 
sanktiot tuotiin takaisin? Miten lyhyt yhteiskunnallinen muisti oikein 
voi olla? 

Riippuu yhteiskuntapoliittisesta rohkeudesta, mihin suuntaan 
Eurooppa ja Suomi kehittyvät. Nyt näyttää siltä, että taloudellises- 
ti vaikeat ajat eivät ole otollisia sosiaalisille uudistuksille — vaikka 
juuri silloin niiden olettaisi saavan kannatusta. Poliittisena ”rohkeu- 
tena’ ja ”uudistamisena” pidetään julkisen sektorin kurjistamista 
ja leikkauksia. Näin onnistutaan hiertämään hengiltä keskeisintä 
yhteiskunnan muutokseen (globalisaatio, globaalin eriarvoisuuden 
kasvu, ekologiset ongelmat, eriarvoisuuden lisääntyminen) on ollut 
huonoa ja degeneratiivista. Talouslukuihin tuijottaminen on tuottanut 
näköalatonta yhteiskuntapolitiikkaa. Sanktioiden lisääminen yksilöille 
on yksi esimerkki näköalattomuudesta; me haaskaamme inhimillistä 
ja sosiaalista pääomaa sanktioimalla sosiaaliturvaa. 

Rohkeutta olisi luoda ihmisille mahdollisuudet vaikuttaa omaan 
toimeentuloonsa ja aktiivisuuteensa. Rohkeutta olisi katsoa ihmisen 
tasolta ylöspäin ja rakentaa uutta yhteiskuntapolitiikkaa tästä lähtö- 
kohdasta. Vapaaehtois- ja järjestötyö, osuuskuntamuotoinen yhteis- 
yrittäminen, yhteisomistaminen, naapuriapu — luovia, itseohjautuvia, 
aktiivisuutta tukevia ideoita ja työtehtäviä on jo syntynyt ja syntyisi 
lisää, kun työtä vailla oleville annettaisiin ääni ja itsemääräämisoikeus. 
Koska emme todennäköisesti enää saavuta täystyöllisyyttä, olisikin 
parempaa politiikkaa huomioida tämä realiteetti myös sosiaaliturvassa. 

Perustuloon yhdistettävä aktiivisuuslisä yhteiskunnallisesta työstä 
vahvistaisi omaehtoista aktiivisuutta ja olisi omalta osaltaan pysäyttä- 
mässä sosiaalisen eriarvoistumisen kehiä. Tämä olisi perusta uudelle, 
lumovoimaiselle sosiaalipolitiikalle ja samalla kansainvälisesti kiin- 
nostava, uraa uurtava uuden sosiaaliturvan yhdistelmä, joka tekisi 


114 — Antti Halmetoja, Pertti Koistinen ja Satu Ojala (toim.) 


nykyistä monimuotoisemmasta osallistumisesta ja työnteosta aina 
yksilölle kannattavaa ja vahvistaisi tunnetta yhteiskuntaan kuulumi- 
sesta. Se olisi myös kansantaloudellisesti järkevää politiikkaa, koska 
se ei marginalisoisi työttömiä ihmisiä lisääntyvien sosiaali- ja ter- 
veysongelmien ja -kustannusten kierteeseen vaan vahvistaisi erilaisia 
mielekkäitä ja ennaltaehkäiseviä tapoja olla osallisina ja tulla osallisiksi 
omissa lähiyhteisöissään. 

Perustulo ja yhteiskunnallisen työn kompensoiminen olisivat 
myös merkittäviä kulttuurisia muutoksia. Ne vähentäisivät työmark- 
kinoiden ulkopuolella elämisestä aiheutuvaa stigmaa ehkäisemällä 
työttömyyden lamauttavaa häpeäleimaa. Voisimme samalla pyrkiä 
eroon koko työtön-sanasta. Mihin sitä oikeastaan tarvitaan? 

Osa IV 


IDEAT TODEKSI 


UNIVERSALISMI SOSIAALIPOLITIIKAN 
IDEAALINA 


Antti Halmetoja 


Suomalaista hyvinvointivaltiota on voinut kutsua universaalin sosiaali- 
politiikan maaksi esimerkiksi kaikille avoimen ja yhtenäisen koulutuksen, 
päivähoitojärjestelmien ja peruseläkkeiden osalta. Sosiaalipolitiikan uni- 
versalismilla tarkoitetaan yleensä etuutta tai palvelua, johon kaikilla on 
yhtäläinen oikeus ja joka rahoitetaan suurimmalti osin verovaroin. Hyviä 
ja yhteiskunnassa yleisesti tärkeinä pidettyjä esimerkkejä universalismista 
ovat peruskoulu, julkinen terveydenhuoltojärjestelmä ja lapsilisä. Tällä 
hetkellä ansiosidonnainen sosiaaliturva on kuitenkin yhä keskeisemmässä 
asemassa ja perusturvan varassa elävät joutuvat yhä useammin turvau- 
tumaan tarveharkintaisiin viimesijaisen tuen muotoihin. Kun ajatellaan 
tätä kehitystä ja ennen kaikkea poliittisten painotusten muutosta, voi- 
daan ajatella, että universalismi kohtasi kannatuksensa rajat elintason 
noustessa ja ansioturvan kehittyessä. Universalismi on leimattu paitsi 
kalliiksi, myös samaa kaikille” -periaatteensa vuoksi erilaiset tarpeet 
laiminlyöväksi. Nykyisen Massatyöttömyyden vallitessa kuilu ansio- ja 
perusturvan välillä ylläpitää eriarvoisuutta, jakaa työväenluokkaa ja 
näin lamauttaa sen toimintaa. 

Argumentti 


Sosiaalipoliittisten etuisuuksien rapautumisesta huolimatta universa- 
lismi edusti ja edustaa yhä monille hyväksyttävää ideaa oikeudenmu- 
kaisesta yhteiskunnasta. Hyvinvointivaltiollisena jakoperiaatteena se ei 
ole selvinnyt politiikan arkipäivässä. Paremmin ansaitseva työväestö ja 
keskiluokka ovat tahtoneet paremman turvan sekä suuremmat etuu- 
det. He ovat vedonneet ansioidensa turvaamisen välttämättömyyteen. 
Miksi universalismista sitten kannattaa enää keskustella? Kannattaako 
haikailla sellaisen sosiaalipolitiikan muodon perään, joka on kokenut 
ilmiselvän tappion yhteiskunnallisissa kamppailuissa? Ehkä univer- 
salismi ei olekaan niin toimiva sosiaalipolitiikan järjestämisen tapa? 
Nämä ovat erittäin perusteltuja ja universalismin mielekkyyttä haas- 
tavia kysymyksiä, jotka on syytä ottaa vakavasti. Kriittiset kysymykset 
huomioon ottaen argumentoin, että universalismia ei ole syytä haudata 
vaan se on edelleen ajankohtainen ja tulevaisuudessa mahdollisesti 
vielä ajankohtaisempi vaihtoehto sosiaalipolitiikan järjestämisen ja 
oikeuttamisen periaatteeksi. 

Teoreettisesti ja poliittisesti ajatellen universalismin hienous piilee 
sen kyvyssä turvata elämän perusedellytyksiä ja vähentää ihmisten 
markkinariippuvuutta. Elämän perusedellytykset voivat tietenkin 
tarkoittaa eri asioita eri ihmisille. Kun tarkastellaan hyvinvointivaltioi- 
den kehittymistä ja laajenemista, monista elämän perusedellytyksistä 
on kuitenkin oltu melko yksimielisiä. Esimerkiksi Suomessa näitä 
sosiaalipolitiikan alueita ovat julkinen koulutusjärjestelmä, julkinen 
terveydenhuoltojärjestelmä, lapsiperheiden palvelut ja etuudet, eläk- 
keet ja vanhuspalvelut sekä työttömyysturva. Useilla näistä alueista 
universalismi on ollut keskeinen palvelun tai etuuden järjestämisen pe- 
riaate. Elämän perusedellytyksien turvaamisella tarkoitan kohtuullista 
etuuksien ja palveluiden tasoa, joka ei yllä yhtä korkealle kuin jotkut 
ansioturvan muodot, mutta riittää useimmille ja takaa toimeentulon 
sekä peruspalvelut ilman tarveharkintaa ja vastikkeellisuutta. 

Universalismi sisältää vahvoja positiivisia merkitysvivahteita liit- 
tyen oikeudenmukaisuuteen ja tasa-arvoon. Tämä on johtanut siihen, 

että hyvin moninaisia sosiaalipolitiikan muotoja kutsutaan mielellään 
universaaleiksi, ja hyvin monenlaisesta sosiaalipolitiikasta koostuvia 
maakohtaisia järjestelmiä kutsutaan universalistisiksi hyvinvointival- 
tioiksi. 

Mutta universalismiin sisältyy myös rajoitteisia ja kielteisiä mie- 
likuvia. Eilispäivän tasaetuuksien ja vaihtoehdottomien palveluiden 
universalismi tuskin tekee paluuta kehittyneissä hyvinvointivaltioissa. 
Tämän päivän milloin mitäkin tarkoittava universalismi ei vaikuta 
hyödylliseltä hyvinvointivaltioiden tulevaisuutta ajateltaessa. Tässä 
kirjoituksessa argumentoin, että universalismista saattaa kuitenkin 
löytyä piirteitä, joiden varassa sen analyyttistä voimaa ja yhteiskunta- 
poliittista uskottavuutta tulisi palauttaa. Universalismi voisi yhä toimia 
ratkaisuna sosiaaliturvan eriarvoistumisen purkamiseksi. 


Onko universalismi mennyttä aikaa? 


Toisen maailmansodan jälkeisen Englannin sosiaalipolitiikan kehit- 
tymistä pidetään ensimmäisenä universalismin laajamittaisemman 
tekeytymisen vaiheena (Anttonen ym. 2012). Esimerkiksi universaali 
julkinen terveydenhuoltojärjestelmä pantiin tuolloin alulle. Myös Poh- 
joismaissa universalismi alkoi vallata alaa sosiaalipolitiikan muotona: 
Vähitellen se saavutti siinä määrin sijaa, että Pohjoismaita alettiin 
nimittää universalistisiksi hyvinvointivaltioiksi. 

Joissakin yhteyksissä universalismin laajentuminen on selitetty 
sosiaalidemokratian ansioksi. Toisissa tutkimuksissa se on osoitettu 
agraaripuolueiden saavutukseksi. Myös naisliikkeen merkitys univer- 
salismin menestykselle on kiistattomasti todennettu. Yhdeksi vaikut- 
timeksi universalismin leviämiseen on osoitettu oppiminen muiden 
maiden järjestelmistä. Yleisemmällä tasolla voidaan ajatella, että sotien 
jälkeinen jälleenrakennuskausi ja talouden kasvu loivat hyvän maa- 
perän myös laajamittaisen hyvinvointivaltion ja sosiaalipolitiikan 
kehittymiselle eri puolilla Eurooppaa. 

Menestyksestään huolimatta universalismi ei kuitenkaan koskaan 
ole saavuttanut vankkumatonta asemaa. Vaikka Pohjoismaista edelleen 
puhutaan universalistisina hyvinvointivaltioina, on universalismi mo- 
nien etuuksien ja palveluiden järjestämisen muotona ajettu marginaa- 
liin. Näin on käynyt esimerkiksi silloin kun olemassa olevien ja hyvin 
institutionalisoitujen etuisuuksien rinnalle on kehitetty kilpailevia 
etuisuusjärjestelmiä ansiosidonnainen eläketurva ja työterveyshuolto 
nykyisessä laajudessaan. 

Historiallisesti katsoen universalismi säilyi elinvoimaisena lopulta 
yllättävän pienen ajanjakson, jonka jälkeen se onnistuttiin kiistämään, 
häivyttämään ja korvaamaan kilpailevilla muodoilla. Tämä siitä huo- 
limatta, että yhä edelleen monet asiantuntijat pitävät universaalin 
sosiaalipolitiikan saavutuksia kiistattomina. Saavutuksia ovat ainakin 
köyhyyden dramaattinen vähentyminen, korkea kansanterveys, kor- 
kea koulutustaso kaikissa väestönosissa, naisten korkea työllisyysaste 
laajojen lapsiperhepalveluiden vuoksi, laaja turva erilaisten sosiaalisten 
riskien kuten sairastumisen tai työttömyyden varalta, sekä näiden 
seuraksena laajat yksilönvapaudet ja mahdollisuuksien tasa-arvon 
kohtuullisen hyvä toteutuminen. 

Universalismin rapautumiseen löytyy monia selittäviä tekijöitä. 
Paradoksaalisesti sosiaalidemokratiaa ja ammattiyhdistysliikettä on 
väitetty myös universalismin kampittajiksi, koska niiden intressi on 
ollut ansioturvan kehittäminen. Toisaalta myös universalismin mah- 
dollistanutta talouden kasvua ja elintason nousua pidetään yhtenä 
universalismin kohtaamista kriiseistä. Keskiluokan synty ja työväen- 
luokan elintason kohoaminen synnyttivät paineen kehittää paremmin 
ansiotasoa vastaavia sosiaaliturvan muotoja (Esping-Andersen 1990) 
ja perinteinen, suhteellisen mataliin tasaetuuksiin perustuva univer- 
salismi jäi Pohjoismaissa alakynteen. Uusliberalismin nousulla ja sen 
kritiikillä hyvinvointivaltion laajuutta kohtaan on ollut oma vaiku- 
tuksensa julkisen sektorin rooliin ja näin ollen myös universalismin 
supistumiseen markkinaehtoisempien ja yksilön vastuuta korostavien 
ratkaisujen tieltä. 

Universalismi sosiaalipolitiikan muotona 


Mitä universalismi sitten oikein tarkoittaa sosiaalipolitiikan muotona? 
Miten universalismi tulisi määritellä? Näihin kysymyksiin ei vallitse 
yhtä ja yksiselitteistä vastausta sosiaalipolitiikan asiantuntijoiden kes- 
kuudessa (Stefánsson 2012), universalismin poliittisista käyttöyhte- 
yksistä puhumattakaan. Kärjistäen voi väittää, että sosiaalipolitiikan 
universalismi on nykyään ennen kaikkea poliittinen ideaali ja sen 
analyyttisen voiman vähäisyydestä aiheutuu ongelmia. 

Universalismin määritelmän epäselvyydestä ja moninaisuudesta 
huolimatta se on edelleen hyvin paljon käytetty käsite sosiaalipoliitti- 
sessa kirjallisuudessa. Universalismista itsestään on tehty paljon tutki- 
musta, ja sen määritelmää on pyritty ajan saatossa vakiinnuttamaan. 
Historiansa aikana siihen on kuitenkin liitetty runsaasti keskenään 
ristiriitaisiakin piirteitä, ja yksimielisyyden saavuttaminen vaikuttaa 
vaikealta. Useimpia universalismin eri määrityksiä (esim. Therborn 
1995) yhdistää kuitenkin periaate yhtäläisestä oikeudesta sosiaalipo- 
liittiseen etuuteen tai palveluun. Yhtäläisen oikeuden rajauksena on 
usein vaatimus joko maan kansalaisuudesta tai riittävän pitkäkestoi- 
sesta asumisesta kyseisessä maassa. Myös elämäntilanne tai ikä rajaavat 
usein yhtäläistä oikeutta, mikä tekee universalismista syyperusteista 
sosiaalipolitiikkaa. Universaalit etuudet ja palvelut suojaavat yleensä 
vain joiltain hyvin yleisesti koetuilta ja kohdatuilta riskeiltä. Univer- 
saalin perustulon idea on tässä suhteessa radikaali poikkeus, koska se 
ei kiinnity vahvasti mihinkään tiettyyn yksittäiseen syyhyn. 

Toinen universalismiin liitetty piirre koskee etuuksien ja palve- 
luiden rahoitusta. Etuuksien ja palveluiden universalismin ehdoksi 
esitetään usein verotuksen kautta tapahtuvaa rahoitusta (Anttonen 
2002). Tämä piirre erottaa universalismin vakuutusperusteisesta sosi- 
aalipolitiikasta. Universalismi tulisi tämän piirteen mukaan rahoittaa 
ilman korvamerkittyjä maksuja ja etenkin siten, että etuuksien ja 
palveluiden käyttäjiltä ei edellytetä osallistumista rahoitukseen. 

Kuvattujen kahden piirteen varaan voi muotoilla sosiaalipoliitti- 
sen universalismin karkean määritelmän. Sosiaalipolitiikan universa- 

lismi tarkoittaisi näin ollen yleisesti kohdattujen ja koettujen riskien 
varalta suojaavia etuuksia ja palveluita, joihin kaikilla on yhtäläinen 
oikeus ja jotka rahoitetaan verovaroin. 

Tällaista yksinkertaista määritelmää haastavat kuitenkin esimer- 
kiksi kysymys siitä, tuleeko universalismin tarkoittaa samaa kaikille 
eli esimerkiksi tasasuuria etuuksia ja täysin samanlaisia palveluita 
jokaiselle. Tulisiko universalisminkin piirissä kyetä huomioimaan 
ihmisten erilaiset ja eriytyneet tarpeet esimerkiksi palveluiden suh- 
teen? Toinen keskeinen kysymys koskee positiivista diskriminaatiota 
eli sitä, tulisiko universalismiin sisällyttää erityiskohtelu. Esimerkiksi 
tuloharkinnan avulla voidaan asettaa joillekin suurempia etuuksia ja 
pienempiä palveluiden käyttömaksuja. Muun muassa nämä keskustelut 
tekevät universalismin määrittelemisestä vaikeampaa, puhumattakaan 
väitteistä, joiden mukaan myös ansiosidonnaista sosiaaliturvaa voitai- 
siin pitää universaalina sosiaalipolitiikkana. 

Universalismin keskeisten elementtien määritteleminen on kui- 
tenkin sosiaalipoliittisen tutkimuksen ja yhteiskunnan kannalta kes- 
keistä tässä ajassa ja mahdollisten tulevaisuuden haasteiden ratkaisuna. 
Tässä kirjoituksessa argumentoin universalismin puolesta tässä ajassa ja 
mahdollisten tulevaisuuden haasteiden ratkaisuna. Argumentaatiossani 
pitäydyn määritelmässä, jonka mukaan sosiaalipoliittinen universalismi 
tarkoittaa etuutta tai palvelua, johon kaikilla on yhtäläinen oikeus, 
ja joka rahoitetaan kollektiivisesti verovaroin. Tämä tarkoittaa, että 
ansiosidonnainen sosiaaliturva ei sisälly universalismiin. Positiivinen 
diskriminaatio ja erilaisten tarpeiden huomioiminen esimerkiksi erilaisin 
palvelumuodoin sen sijaan eivät ole ristiriidassa määritelmän kanssa. 


Ansiosidonnainen sosiaaliturva universalismin haastajana 


Tämän päivän hyvinvointivaltioissa ansiosidonnaiset etuudet lohkaise- 
vat suuren osan sosiaalimenoista. Myös ansiosidonnaisen sosiaaliturvan 
oikeudenmukaisuudesta keskustellaan. Esimerkiksi työttömyyskor- 
vauksen ansiosidonnaista osaa rahoittavat kaikki palkansaajat, vaikka 

osa-aikatöitä ja pätkätöitä tekevien on vaikeaa täyttää ansiosidonnai- 
seen työttömyyskorvaukseen oikeuttava työssäoloehto. 
Elakejarjestelmassa ja terveydenhuoltojärjestelmässä on siirrytty 
enemmän tai vähemmän universalismista pois. Etenkin suomalainen 
vanhuuseläkejärjestelmä on jakautunut voimakkaasti kahtia. Sitä on 
mahdollista ajatella kolmena erillisjärjestelmänä, joita ovat kansan- 
eläke, työeläke ja yksityinen eläkesäästäminen tai -vakuuttaminen. 
Kansaneläkejärjestelmä oli universaali aina vuoteen 1997 saakka, 
jolloin se muutettiin eläketulovähenteiseksi suhteessa työeläkkeeseen. 
Nykyään työeläke on ensisijainen eläkejärjestelmä, vaikka kaikki 
eivät työeläkettä saa. Pelkästään kansaneläkkeen varassa elävät ovat 
takuueläkkeestä ja eläkkeensaajan asumistuesta huolimatta heikom- 
massa asemassa. Kansaneläke ja takuueläke rahoitetaan verovaroin. 
Työeläkkeen päääasiallisia rahoittajia ovat työntekijät ja työnantajat. 
Tämä herättää kysymyksen julkisen sektorin tehtävästä ja universalis- 
mista. Kansaneläke näyttäytyy köyhäinhoitona työeläkkeen rinnalla. 
Samaa kehityskulkua on nähtävissä terveydenhuollossa. Viime 
vuosikymmenten aikana työterveyshuollon merkitys terveydenhuol- 
tojärjestelmän osana on kasvanut. Yhä suurempi osa työikäisestä 
väestöstä on sen piirissä ja käyttää näin vähemmän julkisen tervey- 
denhuoltojärjestelmän palveluita. Työnantajat maksavat sairausva- 
kuutusmaksuja, jotka he laskuttavat takaisin hyvityksenä terveyden- 
huollon järjestämisestä työntekijöilleen. Työnantajat lisäksi ostavat 
terveyspalvelut usein yksityisiltä terveydenhuoltoyrityksiltä eivätkä 
kunnallisilta terveyskeskuksilta. Tämä universalismista irtautuminen 
terveydenhuollon osalta voidaan ajoittaa 1990-luvulle (Harjula 2015). 
Näin on onnistuttu synnyttämään mittavat terveysmarkkinat yksityisten 
yritysten hyödyksi. Mikäli yritysten tulisi hankkia työterveyspalvelut 
julkiselta sektorilta, olisi sillä epäilemättä positiivisia vaikutuksia julkisen 
sektorin terveydenhuollon kehittymiseen samoin kuin sen talouden 
hallintaan. Tästä hyötyisivät myös ne, jotka eivät ole työterveyshuollon 
piirissä. Puhumattakaan vaihtoehdosta, että työterveyshuolto supistet- 


terveyspalveluista, joilla on selkeä yhteys työkykyyn. 

Jos joskus sosiaalipolitiikan päämääränä oli ihmisten markkina- 
riippuvuuden vähentäminen, niin nyt julkisesti suorastaan tuetaan 
markkinoiden levittäytymistä sosiaalipolitiikan ydinalueille. Kyseessä 
on perustavanlaatuinen politiikan suunnanmuutos. Paremman turvan 
saavuttaminen edellyttää näin ollen kohtuullisen vakaata palkkatyöase- 
maa. Kehitys ei vastaa sellaista universalismia, jossa järjestelmien piiriin 
pääsy olisi oikeus, sillä ansiosidonnaisessa järjestelmässä asema perus- 
tuu yksilön henkilökohtaisiin saavutuksiin — omiin ponnistuksiin. An- 
siosidonnaisten etuuksien ja palveluiden sekä niiden rinnalla toimivien, 
ansioista riippumattomien perusturvajärjestelmien yhdistelmäkään ei 
täytä universalismin määritelmää, koska perusturvajärjestelmät ovat 
nykyään tasoltaan liian heikkoja suhteessa ansioturvaan. 


Universalismin paluu? 


Onko julkisen sektorin roolin heikentäminen niin etuuksien rahoi- 
tuksessa kuin palveluiden tuottamisessakin hyvää sosiaalipolitiikkaa, 
jos tavoitteena on elämän perusedellytysten turvaaminen kaikille? 
Väitän, että ei ole. Kahtia ansiosidonnaiseen ja perusturvaan jakau- 
tuneet sosiaaliturvajärjestelmät ylläpitävät eriarvoisuutta, joka on jo 
lähtökohtaisesti olemassa erilaisten työmarkkina-asemien vuoksi. Jul- 
jälkeen ja marginalisoitua. Viime vuosikymmenet ovat osoittaneet, 
että ansiosidonnaisiin järjestelmiin keskittyvät työmarkkinaosapuolet 
eivät ole riittävän kiinnostuneita perusturvan kehittämisestä. 
Perusturvan heikentäminen on erityisen erikoinen suunta, kun 
otetaan huomioon laajemmat yhteiskunnalliset muutokset. Hyvin- 
vointivaltion historian aikana ihmisten kansainvälinen liikkuvuus 
on runsaampaa kuin koskaan. Kansainvälisen liikkuvuuden myötä 
Suomeenkin tulee entistä enemmän siirtolaisia. Nimenomaan uni- 
versaali sosiaaliturva palvelisi paremmin liikkuvuuden tarpeita, koska 
universaalien etuus- ja palvelujärjestelmien piiriin pääseminen on 
helpompaa ja nopeampaa kuin pyrkiminen ansiosidonnaisen turvan 

piiriin. Liikkuvuuden maailmassa asiallisen perusturvan piiriin pää- 
seminen ei voi edellyttää ansiosidonnaisen sosiaaliturvan asettamia 
naisen ja perusturvan välillä ja antaa heikommassa asemassa olevien 
joukon kasvaa entisestään. 

Tämän lisäksi myös työelämä on jonkinasteisessa murroksessa. 
Uudenlaiset sopimusmuodot, kuten nollasopimukset ja freelancerina 
tehdyt työt ovat lisääntyneet ja ne sattavat lisääntyä tulevaisuudessa. 
Muutos näkyy hitaana kehityksenä etenkin itsensä työllistäjien osuu- 
den kohoamisena. Nykyiset ansiosidonnaiset järjestelmät asettavat 
poikkeavissa palkansaaja- ja yrittäjäasemissa olevat kovin eriarvoisiin 
asemiin. Lisäksi 1990-luvun laman myötä pitkäaikaistyöttömien 
suuri joukko on jäänyt pysyväksi. Nämä ihmiset elävät perusturvan 
ja viimesijaisen tuen varassa, vaikka he ennen työttömäksi jäämistään 
olisivat tehneet huomattavan pitkän työuran. 

Kuvattujen muutosten keskellä elämän perusedellytysten tur- 
vaamisen sitominen entistä vahvemmin työmarkkina-asemaan tun- 
tuu järjettömältä ja tähän aikaan sopimattomalta kehityssuunnalta. 
Eriarvoisuuden ylläpitämisen lisäksi universalismi rapautuu ja jää 
marginaaliin. Yhteiskunnan olosuhteet ja rakenteet olivat toisenlaiset 
silloin, kun ansiosidonnaiset järjestelmät pantiin alulle. Ne syntyivät 
lähes täystyöllisyyden oloissa ja palvelivat hyvin elintason kohotessa. 
Kuitenkin pelkästään jo kansainvälisen liikkuvuuden ja työelämän 
muutokset kyseenalaistavat ansiosidonnaisten järjestelmien ensisijai- 
suuden mielekkyyden. 


Johtopäätös 


Universalismin paluu voisi olla ratkaisu perusturvan ongelmiin. Se 
edellyttäisi huolellista pohdintaa, millaisissa muodoissa universalismia 
olisi mielekästä toimeenpanna nykyajassa ja tulevaisuudessa. Pohdin- 
nan myötä myös universalismin analyyttinen voima vahvistuisi ja se 
olisi hyödyllisempi käsite niin yhteiskuntapoliittisessa kuin -tieteel- 

lisessäkin keskustelussa. Työelämän muutoksien ja kansainvälisen 
liikkuvuuden lisäksi myös luonnonresurssien hupeneminen, talouskas- 
vun rajat ja ilmastonmuutos, asettavat haasteita hyvinvointivaltioille. 
Nämä huomioon ottaen olisi hyvä jo etukäteen pohtia sosiaalitur- 
van järjestämistä niukkuuden olosuhteissa. Gosta Esping-Andersen 
(1990) argumentoi, että työväenluokan elintason kohotessa ja uuden 
keskiluokan synnyn myötä ansiosidonnaisen turvan kehittäminen 
tasaetuuksien rinnalle oli universalismin pelastus Pohjoismaissa. Nyt 
sosiaalipolitiikasta tuntuu universalismi karisseen. Mikä poliittinen 
voima pelastaisi universalismin toistamiseen? 

PERUSTULO JA UUSI HYVINVOINNIN 
PARADIGMA 


Johanna Perkiö 


Pohjoismainen hyvinvointivaltio on ollut menestystarina monella mit- 
tarilla mitattuna. Se on kuitenkin rakennettu aikana, jolloin päästiin 
lähelle täystyöllisyyttä, ihmisten elämänkaari eteni vakiintuneen kaa- 
van mukaan ja materiaalisen hyvinvoinnin lisäämisen mahdollisuudet 
näyttivät rajattomilta. Hyvinvointivaltion päivittäminen edellyttää sen 
juurille menemistä: mikä on säilyttämisen arvoista ja mistä kannattaa 
luopua? Toimeentuloturvan uudistaminen perustuloidean pohjalta olisi 
yksi tärkeä askel hyvinvointivaltion päivittämisessä. Perustulo auttaisi 
miettimään tulonjakoa uudelta pohjalta tilanteessa, jossa digitalisaatio 
syö työpaikkoja ja ekologiset kriisit vaativat kestävämpää taloutta. 


Miksi perustulo? 


Pohjoismaiset hyvinvointivaltiot tunnetaan maailmalla historiallisina 
menestystarinoina, jotka ovat onnistuneet yhdistämään sosiaalisen 
tasa-arvon ripeään talouskasvuun. Hyvinvointivaltioiden ”kultakau- 
della” Pohjoismaat onnistuivat käytännössä poistamaan absoluuttisen 
köyhyyden, luomaan kansalaisilleen tasa-arvoiset mahdollisuudet 

hyvään koulutukseen ja työpaikkoihin sekä yhdistämään tämän kaiken 
verrattain edistykselliseen ympäristöpolitiikkaan. 

1980-luvulta alkaen hyvinvointivaltiot ovat kohdanneet erilai- 
sia ongelmia. Pääomaliikkeiden vapauttaminen ja kansainvälinen 
verokilpailu ovat rapauttaneet hyvinvointivaltioiden rahoituspohjaa. 
Tuotannon automaatio ja keskittäminen halvempien kustannusten 
maihin ovat heikentäneet työllisyyttä samalla kun siirtymä tieto- ja 
palvelutalouteen on muuttanut työvoiman käytön rakenteita. Täys- 
työllisyyden olosuhteissa rakennetut hyvinvointivaltioinstituutiot 
eivät ole onnistuneet vastaamaan riittävän tehokkaasti niin kutsuttui- 
hin uusiin sosiaalisiin riskeihin, jotka liittyvät työn ja sosiaaliturvan 
yhdistämisen ongelmiin, pitkäaikaistyöttömyyteen, työssäkäyvien 
köyhyyteen, yksinhuoltajuuteen, sekä työn ja perheen yhdistämiseen. 
Koska merkittävä osa sosiaalisista oikeuksista määrittyy työsuhteen 
kautta, yhä useampi jää niiden ulkopuolelle työttömyyden vuoksi 
tai työskennellessään itsensä työllistävänä yrittäjänä. Tietynlaiseen 
palkkatyömalliin sitoutuneet hyvinvointivaltiot eivät myöskään ole 
onnistuneet tarjoamaan ihmisarvoisen elämän mahdollisuuksia niil- 
le, jotka tuotannon muutoksista johtuen ovat pudonneet pysyvästi 
työmarkkinoiden ulkopuolelle. 

Suurimmat muutokset ovat kuitenkin todennäköisesti vasta 
edessä. Viime vuosina on keskusteltu digitalisaation aiheuttamasta 
tuotannon mullistuksesta, jossa suuri osa nykyisistä ammateista ja 
työtehtävistä voi lakata olemasta. Teknologinen kehitys on aina tar- 
koittanut paitsi töiden katoamista, myös uusien, erilaista osaamista 
vaativien työpaikkojen syntyä. Nyt käsillä olevan murroksen sanotaan 
kuitenkin olevan laadullisesti erilainen kuin yksikään aikaisemmista. 
Poikkeuksellista on kehityksen nopeus ja se, että informaatiotekno- 
logian kehitys läpileikkaa kaikki alat ja työtehtävät, myös ne jotka 
vaativat ihmisälyä ja koulutusta. Työpaikkojen ennustetaan katoavan 
nopeammin kuin uusia syntyy. 

Toinen merkittävä tulevaisuuden hyvinvointipolitiikkaan vai- 
kuttava tekijä on kärjistymässä oleva ekologinen kriisi ja erityisesti 
ilmastonmuutos. Hyvinvointivaltion toiminta on monin tavoin si- 


130 — Antti Halmetoja, Pertti Koistinen ja Satu Ojala (toim.) 


dottu talousjärjestelmään, jonka pyrkimys ympäristövaikutuksista 
piittaamattomaan yksityiseen voitontavoitteluun on johtamassa koko 
olemassaolomme perusteita uhkaaviin ekologisiin katastrofeihin. On 
epärealistista ajatella, että kriisistä pystytään selviytymään vanhoin 
eväin, ilman suuria muutoksia niin globaalissa talousjärjestelmässä 
kuin länsimaisessa elämäntavassakin. 

Hyvinvointivaltioiden kehitys maailmansotien jälkeisinä vuosi- 
kymmeninä merkitsi sosiaalisten oikeuksien vahvistumista. Leimaavas- 
ta köyhäinavusta siirryttiin kohti universaaleja tai vakuutusperustaisia 
sosiaaliturvajärjestelmiä. Erityisesti Pohjoismaat tulivat tunnetuiksi 
hyvinvointipolitiikan edelläkävijöinä. Muutaman viime vuosikymme- 
nen ajan kehitys on kuitenkin mennyt päinvastaiseen suuntaan lähes 
kaikissa kehittyneissä hyvinvointivaltioissa. Sosiaaliturvan saamisen 
ehtoja on tiukennettu, etuuksia ja palveluja on leikattu ja hyvinvoin- 
tivaltion rahoittavaa verotusta on kevennetty. Samalla hyvinvointi- 
valtiosta itsestään on tullut uudenlaisen epäoikeudenmukaisuuden 
lähde, joka turvaa vielä kohtuullisesti vakaassa palkkatyösuhteessa 
olevien oikeudet, mutta jättää marginaaliin kasvavan joukon tähän 
kategoriaan sopimattomia, erityisesti nuoria, ikääntyviä, naisia, vähän 
koulutettuja ja maahanmuuttajia. 

Perustulosta, tai toiselta nimeltään kansalaispalkasta, on Suomessa 
keskusteltu jo yli kolmen vuosikymmenen ajan. Vuonna 2015 Juha 
Sipilän johtama hallitus sitoutui hallitusohjelmassaan perustulon 
kokeilemiseen. Perustulo on nähty vastauksena työmarkkinoiden sirpa- 
loitumiseen ja työttömyysturvan monimutkaisuuteen. Sen on esitetty 
olevan paremmin uusien työnteon muotojen kanssa yhteensopiva 
sosiaaliturvan muoto kuin nykyinen tukijärjestelmä. Määritelmällisesti 
perustulo on rahamääräisesti maksettava vastikkeeton vähimmäis- 
turva, joka kuuluu oikeutena jokaiselle yhteiskunnan jäsenelle (joko 
kansalaiselle tai pysyvästi maassa asuvalle). Perustulon ominaispiirre 
on, että työansiot eivät leikkaa sen tasoa vaan tulonlisäys peritään 
asteittain takaisin verotuksessa. 

Perustulosta on olemassa erilaisia malleja, joilla voidaan tavoitella 
hyvinkin erilaisia asioita. Karkeasti jaoteltuna oikeistolaisemmissa 

perustulomalleissa tavoitteena on yleensä sosiaaliturvan hallintoon 
liittyvän byrokratian karsiminen ja matalapalkkatyön tekeminen 
houkuttelevammaksi. Vasemmistolaisemmin suuntautuneet perus- 
tulomallit taas tavoittelevat tasaisempaa tulonjakoa sekä ihmisten 
väliltä löytyy runsaasti erilaisia vaihtoehtoja. 

Tässä artikkelissa perustuloa tarkastellaan pohjoismaisen hyvin- 
vointivaltion historiallisesta perustasta käsin. Artikkeli ei niinkään 
pohdi, miten perustulon idea on sovitettavissa pohjoismaiseen hy- 
vinvointivaltioon (ks. Julkunen 2009), vaan miten perustulo auttaisi 
hyvinvointivaltiota uudistumaan vastatakseen paremmin työn ja toi- 
meentulon mahdolliseen mullistukseen sekä ekologisten reunaehtojen 
välttämättömyyksiin. 


Tarve uudenlaiselle tulonjaolle 


Hyvinvointivaltiot rakennettiin historiallisessa tilanteessa, jota leima- 
si ripeä talouskasvu, (erityisesti miesten) täystyöllisyys ja verrattain 
suljetut kansantaloudet. Energiaa ja luonnonvaroja näytti riittävän 
loputtomasti turvaamaan jatkuvaa elintason nousua. Sosiaalipoli- 
tiikan tehtäväksi nähtiin jakaa kasvavan talouden hedelmiä kaikille 
kansanryhmille ja samalla taata talouden kasvu jatkossakin nostamalla 
kokonaiskysyntää ja varmistamalla talouden tuotantopotentiaalin mak- 
simaalinen käyttö. Työttömyys oli hyvinvointivaltion ”kultakaudella? 
tilapäinen, talouden suhdannevaihteluihin liittyvä ilmiö. Sekä verotus 
että tulonjako ovat rakentuneet oletukselle, että valtaosa väestöstä on 
vakinaisessa ansiotyössä. 

Kaikki hyvinvointivaltiot ovat vahvasti sidottuja talouskasvuun 
ja korkeaan työllisyyteen. Yhtäältä sosiaalipolitiikan rahoitus on riip- 
puvaista talouskasvusta ja työllisyyden synnyttämistä verotuotoista, 
toisaalta sosiaalipoliittisilla investoinneilla on pyritty myös kasvun 
ja työllisyyden edistämiseen. Korkea työttömyys on aina merkinnyt 
uhkaa hyvinvointivaltion olemassaololle, ja nykyoloissa ainoaksi kei- 

noksi lisätä työllisyyttä nähdään yritysvetoinen talouskasvu. Kasvun 
ja työllisyyden suhde on kuitenkin heikentynyt. Suomessa herättiin 
1990-luvun laman jälkeen siihen, että kasvu ei enää synnytä työpaik- 
koja samassa määrin kuin ennen. Vaikka talous palautui vähitellen 
kasvu-uralle, työttömyys ei enää koskaan palautunut lamaa edeltävälle 
tasolle. 

Päivänpoliittisessa keskustelussa talouskasvun kuitenkin oletetaan 
automaattisesti parantavan työllisyyttä. Kasvun välttämättömyyttä 
hyvinvointivaltion ylläpidolle ei juuri kukaan kyseenalaista, vaan 
kiistaa käydään lähinnä siitä, mitkä ovat parhaat keinot kasvun saavut- 
tamiseen. Yksioikoiseen kasvuajatteluun takertuminen on kuitenkin 
kyseenalaista koko hyvinvointivaltion ja jopa ihmislajin tulevaisuuden 
kannalta. Vaikka kasvua syntyy myös ekologisesti kestävällä tavalla, 
yhteistä elinympäristöä tuhoavasta tuotannosta olisi pystyttävä luo- 
pumaan sen kasvu- ja työllisyysvaikutuksista riippumatta. 

Hyvinvointivaltiot onnistuivat ainakin jossain määrin saavutta- 
maan luokkakompromissin, jossa sekä porvaristo että työläiset olivat 
asemaansa tyytyväisiä. Talouskasvun ansiosta pienituloisten elintasoa 
voitiin nostaa puuttumatta liian radikaalisti keskittyneeseen varalli- 
suuteen ja tuotantovälineiden omistukseen. Tämä hyvinvointivaltion 
perustana toiminut yhteiskuntasopimus on kuitenkin viime vuosi- 
kymmenten politiikan seurauksena murentunut. 1980-luvulta alkaen 
tuloerot ovat kasvaneet lähes kaikissa OECD-maissa ja Suomessa 
niiden kasvu on ollut poikkeuksellisen ripeää. Varallisuus kasautuu yhä 
enemmän niille, joilla on jo paljon, samalla kun keskiluokka vajoaa ja 
köyhimmät joutuvat hupenevan sosiaaliturvan varassa kamppailemaan 
elämän perusedellytyksistä. Viime vuosina on tehty useita poliittisia 


eduksi. 

Jos verotuksen ja tulonjaon periaatteita ei muuteta, tulee eriarvoi- 
suus kärjistymään entisestään globalisaation syvenemisen ja digitali- 
saation lisääntymisen myötä. Digitalisaation kautta saavutetun tehos- 
tumisen hyödyt valuvat bonuksina johtajille ja osinkoina omistajille, 
kun taas työssäkäyvät kantavat verotaakan, ja työttömäksi joutuneet 


Sosiaalipolitiikan lumo — 133 


kohtaavat yhä tiukempaa kontrollia yhä niukemmalla toimeentulol- 
la. Yhteiskuntarauhaa horjuttavan eriarvoisuuden välttämiseksi olisi 
koko tulonjakoa mietittävä uudelta pohjalta. Millä perusteella kan- 
santuotetta jaetaan ja kuka ansaitsee mitäkin? Miten tietokoneiden 
ja robottien tekemä työ ja yhteisten luonnonvarojen kulutus saadaan 
hyödyttämään muitakin kuin rikkaita pääomanomistajia? 


Perustulo sosiaalisena osinkona 


Perustuloidean juuret yltävät jopa satojen vuosien taakse. Menneinä 
vuosikymmeninä idea on aika-ajoin noussut esiin eri puolilla maailmaa 
niin tutkijoiden, kansalaisliikkeiden kuin puolueidenkin toimesta. Vii- 
me vuosina keskustelua perustulosta on käyty kansainvälisesti enem- 
män kuin koskaan aiemmin ja Suomen lisäksi ainakin Alankomaissa, 
Kanadassa ja Ranskassa on tehty suunnitelmia sen kokeilemiseksi. 
Suomessa perustulon sukulaisideasta kansalaispalkasta puhuttiin 
jo 1980-luvulla. Idea liitettiin keskusteluun työyhteiskunnan kriisistä, 
jossa automaation nähtiin olevan korvaamassa kasvava osa työvoimas- 
ta teollisuudessa. Kansalaispalkan ajateltiin yhtäältä mahdollistavan 
työskentelyn työmarkkinoiden ulkopuolella esimerkiksi hoivaan, 
kulttuuriin tai kansalaisjärjestötoimintaan liittyvien aktiviteettien 
parissa, sekä toisaalta helpottavan työajan lyhentämistä ja töiden 
jakamista. Perustulo-termi vakiintui käyttöön 1990-luvun kuluessa, 
jolloin uudistuksen ajateltiin erityisesti helpottavan epäsäännöllisen 
matalapalkkaisen työn vastaanottoa. Sosiaaliturvan muuttaminen 
”kannustavammaksi” perustulolla nähtiin ratkaisuna korkeaan työt- 
tömyyteen ja osa puolueista nosti asian ohjelmiinsa. Vuosituhannen 
vaihteen hiljaisen kauden jälkeen perustuloidea nousi uudelleen esiin 
työmarkkinoiden prekarisaatiota eli epävarmistumista koskevan kes- 
kustelun yhteydessä vuonna 2006. Perustulo nähtiin välttämättömänä 
toimeentuloturvana satunnaisissa pätkätöissä tai itsenäisenä yrittäjänä 
työskenteleville. Viime vuosina perustulokeskustelu on Suomessa ollut 
melko vilkasta ja siihen on osallistunut useita asiantuntijoita, polii- 

tikkoja sekä ruohonjuuritason aktivisteja yhteiskunnan eri laidoilta. 
Perustulo on saanut myös jatkuvasti vastakaikua puoluepolitiikassa, 
vaikkakin eri puolueiden ymmärrys asiasta saattaa olla hyvin erilainen. 

Perustulo maksetaan jokaiselle kansalaiselle tai maassa pysyvästi 
asuvalle henkilökohtaisesti, muista tuloista tai aktiviteeteista riippu- 
sa. Vaihtoehtoisesti perustulo voidaan toteuttaa negatiivisen tuloveron 
mallilla, jolloin tukea maksetaan vain tietyn tulorajan alle jääville 
siten, että se leikkautuu pois asteittain tulojen noustessa. Kuukausit- 
tain maksettavan perustulon suuruus voi vaihdella huomattavastikin 
eri malleissa, riippuen siitä miten suuri osa nykyisistä tulonsiirroista 
perustulolla halutaan korvata. Usein on lähdetty liikkeelle siitä, että 
perustulo olisi jotakuinkin nykyisen työttömän vähimmäisturvan 
suuruinen. Tällöin perustulon rinnalla voitaisiin säilyttää nykyisestä 
sosiaaliturvasta esimerkiksi asumistuki, ansiosidonnaiset etuudet ja 
osia toimeentulotuesta. Toisaalta tuloloukkujen poistamiseksi perus- 
tulomallin olisi hyvä kattaa tavalla tai toisella myös asumistuki ja olla 
riittävän korkea ehkäistäkseen tarvetta säännölliseen toimeentulotuen 
käyttöön. Useimmissa malleissa perustulon rahoitus on laskettu siten, 
että keskituloisen palkansaajan käteenjäävät tulot säilyisivät jokseenkin 
entisellään. Suurituloisten nettoverotus saattaisi mallista riippuen 
kiristyä tai säilyä ennallaan. Pienituloisten — erityisesti silpputyönte- 
kijöiden — toimeentulo sen sijaan paranisi ja muuttuisi vakaammaksi. 

Perustulosta puhutaan yleensä sosiaalipolitiikan viitekehyksessä. 
Se nähdään paremmin toimivana vähimmäisturvana, josta puuttui- 
sivat nykyiselle sosiaaliturvalle ominaiset loukut, väliinputoamiset ja 
monimutkainen byrokratia. Historiallisesti perustulon juuret johtavat 
kuitenkin jossain määrin toisaalle kuin nykyisten sosiaaliturvajärjestel- 
mien perinteet. Perustulon idea on lähtenyt ajatuksesta, että kaikilla 
maapallolle syntyvillä ihmisillä on oikeus tiettyihin, työsuorituksesta 
riippumattomiin materiaalisiin resursseihin. Taustalla on ajatus, että 
yhteiskuntien vauraus ei ole peräisin yksinomaan nyt elävien ihmisten 
työstä, vaan myös yhteisistä luonnonvaroista ja edellisten sukupolvien 
tiedollisesta, kulttuurisesta ja teknologisesta perinnöstä. Rahatalou- 

dessa elettäessä perustulo olisi jokaiselle kuuluva oikeudenmukainen 
siivu tällaisesta yhteisestä varallisuudesta. Erityisesti luonnonvarojen 
ylikulutuksen kasvaessa ja älyteknologian viedessä työpaikkoja ajatus 
jakaa osa kansantalouden tuotoista kaikille yhteiskunnan jäsenille 
maksettavana sosiaalisena osinkona on entistä ajankohtaisempi. 

Ajatus sosiaalisesta osingosta mahdollistaa pureutumisen paljon 
syvemmälle yhteiskunnallisen tulonjaon perusteisiin kuin perustulon 
tarkastelu pelkästään uudenlaisena sosiaaliturvana. Tässä viitekehyk- 
sessä perustulo ei niinkään hahmotu tulojen uudelleen- vaan ennalta- 
jakona (Birnbaum 2012). Ajatus ennaltajaosta auttaa väistämään myös 
perustulon vastikkeettomuuteen kohdistetun moraalisen vastarinnan 
ja vastakkainasettelun ”tunnollisten (työtätekevien) veronmaksajien” ja 
”perustulolla laiskottelevien” välillä. Tämä edellyttäisi kuitenkin myös 
verorakenteen korjaamista suuntaan, jossa verotaakkaa siirretään työn 
verotuksesta kohti ihmiskunnan yhteisestä perinnöstä ja automaatiosta 
hyötyvien verotusta. Tämä tarkoittaisi erityisesti ekologisten haitto- 
jen, energian ja luonnonvarojen käytön, pääomatulojen ja yritysten 
voittojen verotusta, sekä ehkä myös automatisoituun tuotantoon 
kohdennettua veroa. Tällaisella verorakenteen muutoksella ansiotu- 
lojen nettoveroastetta voisi olla mahdollista perustulomallissa jopa 
alentaa nykyisestä. 


Tulevaisuuden hyvinvointipolitiikka 


Pohjoismaisen hyvinvointivaltion historiallisessa perinnössä on paljon 
säilyttämisen arvoista. Sen keskeiset periaatteet, kuten universalismi ja 
tasa-arvo, ovat lähtökohtia, jotka tulisi nostaa myös hyvinvointivaltion 
uudistamista käsittelevän keskustelun ytimeen. On mietittävä, mikä 
niiden sisältö on tänään ja minkälaista politiikkaa niiden pohjalta 
voidaan tehdä. Sen sijaan hyvinvointipolitiikassa vallinnut kapeakat- 
seinen näkemys työstä sekä liiallinen kietoutuminen materiaalisen 
kasvun tavoitteluun kaipaavat päivittämistä. Tärkeimpiä periaatteita 
hyvinvointivaltion tulevaisuuden kehityksessä tulisi olla ihmisten 

läpileikkaavuus kaikessa politiikassa. 

Pohjoismainen hyvinvointivaltio on ollut vahvasti kytkeytynyt 
tasa-arvon ihanteeseen. Hyvinvointipolitiikka on lisännyt tasa-arvoisia 
mahdollisuuksia kouluttautua ja päästä hyviin työtehtäviin eri sosiaa- 
liluokkien sekä naisten ja miesten välillä. Progressiivisella verotuksella, 
anteliaalla tulonsiirtojärjestelmällä sekä kattavilla julkisilla palveluil- 
la on tasattu tuloeroja ja taattu kaikille hyvinvoinnin edellytykset. 
Etenkin palvelujärjestelmässä, mutta myös ei-työikäiselle väestölle 
suunnatuissa tulonsiirroissa, kuten lapsilisissä ja kansaneläkkeissä, on 
taustalla ollut universalismin ajatus, eli tiettyjen oikeuksien takaami- 
nen tasavertaisesti jokaiselle. Universalismi ei kuitenkaan ole missään 
vaiheessa laajentunut kattamaan työikäisen väestön tulonsiirtoja. 

Hyvinvointivaltion tarjoamat palvelut ja toimeentuloturva ovat 
misoikeutta monin tavoin. Ihmiset ovat voineet, omien kykyjensä 
puitteissa, vapaasti valita mille alalle he haluavat kouluttautua, eikä 
heidän ole tarvinnut taloudellisesta pakosta ottaa vastaan koulutustaan 
vastaamatonta tai liian kurjilla ehdoilla tarjottavaa työtä. Hyvinvointi- 
valtiossa kenenkään ei ole — myöskään — välttämätöntä solmia avioliit- 
toa yksinomaan taloudellisista syistä tai jättäytyä huonosti kohtelevan 
puolison armoille. Hyvinvointivaltion myöntämien vapauksien ala on 
kuitenkin ollut rajoitettu. Hyvinvointipolitiikalla on asetettu tietyt, 
erityisesti työelämää koskevat standardit, joiden puitteissa valinnat 
voidaan tehdä. Vapaus valita näiden valmiiksi määriteltyjen standar- 
dien ulkopuolelta on ollut vajavaisempaa. 

Hyvinvointipolitiikassa vallinnut käsitys työstä on ollut tiukasti 
rajoittunut palkkatyöhön. Palveluiden ja koulutuksen sisäänrakennet- 
tuna tavoitteena on ollut työvoiman tuottaminen markkinoille. Sosiaa- 
liturvajärjestelmien roolina on ollut turvata ja vakuuttaa väestö niiden 
tilanteiden varalta, kun ansiotyö ei syystä tai toisesta ole mahdollista. 

Koska teollisella aikakaudella työ määriteltiin yksipuolisesti kos- 
kemaan yksinomaan markkinoilla tehtävää työtä, kotitalouksissa, 

paljolti näkymättömäksi ja vaille arvostusta (Standing 2009). Vaikka 
palkkatyökeskeinen ajattelu sopi maailmansotien jälkeiseen aikakau- 
teen, on se irrallaan todellisuudesta tilanteessa, jossa toimeentulon 
lähteet ovat yhä moninaisempia. Tässä tilanteessa olisi tärkeintä taata 
kaikille samat oikeudet työmarkkina-asemasta riippumatta ja pyrkiä 
liudentamaan rajoja aktiivi- ja passiiviväestön välillä. Sekä yleisen 
hyvinvoinnin että ekologisen kestävyyden kannalta parasta työllisyys- 
politiikkaa olisi työn jakaminen työaikaa lyhentämällä sekä koko työn 
käsitteen ajattelu uudelleen. Olisi pystyttävä luopumaan ajatuksesta, 
että ainut hyväksyttävä tapa osallistua yhteiskuntaan on ansiotyö. 

Viime vuosien trendejä ovat olleet erityisesti yrittäjämuotoisesti 
tehtävän työn lisääntyminen ja erilaiset virallisen talouden laitamilla 
toimivat kierrätys-, majoitus- ja kyytipalvelut, aikapankit, sekä ra- 
vintola- ja siivouspäivien kaltaiset tapahtumat. Muun muassa Jeremy 
Rifkin (2014) on ennustanut, että automaation ohessa olemme siirty- 
mässä kohti taloutta, joka perustuu jakamiselle ja itseorganisoituville, 
internetin kautta toisiinsa kytkeytyville tuottaja—kuluttaja-verkostoil- 
le. Jakamistalous on jo pitkään toiminut viestinnän, julkaisemisen 
ja viihteen saroilla, mutta se on laajentumassa myös useille muille 
alueille. Vaikka jakamistalous voi hajauttaa taloudellista valtaa, sii- 
hen liittyy myös riskejä pienituloisten toimeentulon näkökulmasta. 
Perustulolla voitaisiin jakamistaloudessa taata kaikille välttämätön 
toimeentuloturva ja lisätä ihmisten autonomiaa omien työnteon 
tapojensa määrittelyssä. 

Autonomiaan pohjautuvan talouden ja uudenlaisten työnteon 
tapojen leviäminen edellyttää, että hyvinvointivaltio höllentää otettaan 
ihmisten elämäntapojen määrittelyssä. Sosiaalipolitiikan tavoitteena 
tulisi olla ihmisten vapauden lisääminen, ei sen rajoittaminen kuten 
nykyään erityisesti työttömien kohdalla. Philippe Van Parijs (1995) 
määrittää ”todellisen? vapauden mahdollisuutena tehdä vapaita valin- 
toja erilaisten elämäntapojen (ei ainoastaan markkinahyödykkeiden) 
välillä. Van Parijsin mukaan ihmisellä on oltava mahdollisuus valita 
niin halutessaan tyytyminen niukempiin materiaalisiin resursseihin 
ja omistautuminen ansiotyön sijasta vaikkapa uskonnolle, harrastuk- 

selle, vapaiden ohjelmistojen koodaamiselle tai kansalaisaktivismille. 
Tämä edellyttää Van Parijsin mukaan kuitenkin vastikkeettoman 
perustulon mahdollistamaa taloudellista turvaa. Perustulon tuoma 
työstä riippumaton toimeentulo on nähty toisinaan ehtona myös 
ekologisesti kestävämmän, vähemmän kulutusorientoituneen elämän- 
muodon leviämiselle. On esitetty, että perustulo loisi pohjan eettiseen 
harkintaan perustuville ratkaisuille välittömän taloudellisen hyödyn 
tavoittelun sijasta (Birnbaum 2012, 178—179) ja edistäisi vähittäistä 
kulttuurista ja psykologista muutosta suuntaan, jossa materiaalisen 
kilpajuoksun sijaan tavoiteltaisiin muita hyvinvoinnin ulottuvuuksia 
(Andersson 2012). 

On selvää, ettei perustulo yksin riitä hyvinvointivaltion päivittä- 
miseksi, vaan myös palveluilla ja koulutuksella on edelleen keskeinen 
rooli hyvinvoinnin ylläpitäjänä, mahdollisuuksien tasa-arvon takaajana 
missä määrin perustulo edistäisi siirtymää esimerkiksi jakamiseen 
perustuvaan talouteen tai kestävämpiin elämäntapoihin. Tällaista 
muutosta ei myöskään pystytä tutkimaan lyhytaikaisella kokeilulla. 
Joka tapauksessa eriarvoistuminen, vaurauden keskittyminen sekä 
työmarkkinamuutokset ovat jo pitkään osoittaneet, että perustulon 
hengessä tehtävät uudistukset ovat tulevaisuudessa välttämättömiä, jos 
ihmisille halutaan turvata inhimillinen toimeentulo ja hyvinvointi. 

NIUKKUUDEN AJAN SOSIAALIPOLITIIKKA 


Miia Toivo & Liisa Häikiö 


Olemme siirtyneet runsauden yhteiskunnasta niukkuuden maailmaan. 
Tarvittava yhteiskunnallinen muutos kohti kestävää tulevaisuutta edel- 
lyttää sosiaalipolitiikan uudelleen muotoilua. Niukkuuden ajatuksen 
hyväksyvän sosiaalipolitiikan lumo on universalismin ja solidaarisuuden 
kaltaisissa ideoissa, jotka saavat uusia käytännöllisiä tulkintoja kestävän 
yhteiskuntakehityksen turvaamiseksi. 


Niukkuus on aina vieraanamme 


Julkisen talouden kestävyysvajeesta ja vuosia jatkuneesta talouden 
hiipumisesta huolimatta Suomi on historiallisesti vauras yhteiskun- 
ta. Useimmat elävät yltäkylläisesti ja varakkaimmat ruhtinaallisesti. 
Globaalit rahoitusmarkkinat pyrkivät lisäämään taloudellista kasvua 
tarjoamalla rahaa ilmaiseksi tai maksamalla siitä, että joku ottaa lainaa. 
Rahasta ei ole pulaa. Kukaan ei oikein tunnu kuitenkaan tietävän, 
mihin rahaa kannattaisi käyttää. Tämä on jotain aivan odottamatonta. 
Runsauteen ja kasvuun tottuneiden tai niitä tavoittelevien yhteiskun- 
tien toiminta perustuu velkaantumiseen. Lainarahoituksen turvin 

valtiot, yritykset ja yksilöt ovat luoneet vaurautta niin, että ihmiskunta 
kuluttaa vuosittain lähes kaksi kertaa enemmän luonnonvaroja kuin 
maapallo niitä tuottaa. Näin otamme velkaa tulevilta sukupolvilta. 

Globaalisti, kansallisesti ja paikallisesti on laajasti hyväksytty, että 
on luotava ja omaksuttava uusia yhteiskunnan kehittämisen sekä maa- 
pallon luonnonvarojen ja yhteiskunnan resurssien käyttämisen tapoja. 
Syksyllä 2015 suurin osa maailman valtioista allekirjoitti kattavan 
kestävän kehityksen toimintaohjelman tuleville vuosikymmenille, 
2030-agendan. Myöhemmin samana vuonna Pariisin ilmastosopimus 
sai samanlaisen hyväksynnän. Tavoitteena on yhteiskuntien kehityksen 
turvaaminen niin, että köyhyydessä elävien ja tulevien sukupolvien 
elämisen tarpeet on mahdollista turvata. Runsauden sijaan tavoitteissa 
korostuu kohtuus ja resurssien käyttö luonnonvaroja uusivalla tavalla. 

On ilmeistä, että olemme siirtyneet runsauden yhteiskunnasta 
niukkuuden maailmaan. Niukkuudella emme viittaa köyhyyteen, 
vaan lähes päinvastoin. Tuhlaten käytetyt, runsaiksi mielletyt luonnon 
resurssit kuluvat loppuun. Luonnonvarojen täydellistä uudelleenmuo- 
toilua edellyttävä, niukka käyttö ei kuluta loppuun vaan säilyttää tai 
lisää luonnon resursseja. 

Niukkuus kyseenalaistaa monet nyky-yhteiskunnan toimintatavat 
ja periaatteet niin globaalisti kuin kansallisestikin: 


"Nälän ja kurjuuden keskellä niukkuudesta puhuminen tulkitaan 
helposti naiiviksi idealismiksi, kylmäksi tunteettomuudeksi tai naa- 
mioiduksi leikkauspolitiikaksi. Vallitsevan talouden ja politiikan 
ytimessä on ajatus, että hyvinvoinnin tuottaminen vaatii jatkuvaa 
kasvua. Vaurautta valuu köyhemmille ihmisille vasta, kun yhteiskun- 
takone käy täydellä höyryllä.” (Lähde 2013, 29.) 


Myönteistä ajatusta niukkuudesta onkin vaikea yhdistää nykyiseen hy- 
vinvointiyhteiskuntaan. Runsauden ajan sosiaalipolitiikan on ajateltu 
edistävän talouskasvua ja poistavan puutetta ja niukkuutta. Sosiaalipo- 
liittiset tulonsiirrot ja palvelut on ymmärretty hyvinvoinnista huoleh- 
timisena ja investointeina parempaan tulevaisuuteen. Sosiaalipolitiikka 

onkin jakanut taloudellista runsautta erilaisten ihmisryhmien välillä, 
ja samalla tukenut taloudellisen vaurauden lisääntymistä kansallisesti. 
Materiaalisesti turvatut sosiaaliset oikeudet ovat mahdollistaneet yk- 
sittäisten ihmisten yhteiskunnallisen osallisuuden ja toiminnan myös 
silloin, kuin he eivät ole itse kyenneet taloudellisesti turvaamaan omaa 
ja läheistensä hyvinvointia. 

Meille tunnistettavin niukkuuden muoto on yksittäisten ih- 
misten tai perheiden kokema taloudellinen ja aineellinen niukkuus, 
kun tulot eivät riitä tavanomaisena pidettyyn kulutukseen. Yleiset 
nyt samanlaisia käsityksiä puutteesta. Esimerkiksi ympäristön ja arki- 
elämän suhdetta käsittelevät elämänkerrat ja päiväkirjat (Vehviläinen 
ym. 2010-2011) osoittavat, miten kestävä elämäntapa merkitsee 
ihmisille niukkaa materiaalista kulutusta, säästäväisyyttä, ja miten 
he usein liittävät kestävyyden menneeseen aikaan esimerkiksi ennen 
sähköä ja teollista tuotantoa. Ympäristön kannalta suotuisa elämän- 
tapa määrittyy päiväkirjoissa luopumisena normaalista kulutuksesta 
kuten matkustelusta. Kuvaavaa on myös se, että yksilölle mahdolli- 
sena näyttäytyvä kestävän kehityksen tulevaisuus liittyy haaveeseen 
omavaraisesta elämästä maalla. 

Ekologinen elämäntapa liitetään palkkatyön ulkopuolisuuteen 
ja pienituloisuuteen. Eläminen ilman palkkatuloja merkitsisi talou- 
dellista niukkuutta. Näin kestävä elämäntapa mielletään itse valittu- 
na köyhyytenä. Kestävä elämäntapa merkitsee taloudellisen epävar- 
muuden sietämistä ja luopumista jostakin, joka on monille muille 
tavanomaista ja mahdollista. Siten ihmisten käsitykset kestävyydestä 
rakentuvat käsityksille materiaalisesta puutteesta ja ihmisryhmien 
välisestä eriarvoisuudesta. Muualla tapahtuvat luonnonkatastrofit ja 
ilmastonmuutoksen myötä lisääntyvien tulvien ja kuivuuskausien 
synnyttämä niukkuus tuntuvat kaukaisilta, vaikka pakolaisia vaeltaa 
Eurooppaan ennennäkemättömiä määriä. 

Muutoksen mahdollisuus 


ten mielissä valoisalta, vaan sosiaalisen, taloudellisen ja luonnonvarojen 
niukkuuden yhteen kietovana, yhteiskunnan perusteita uhkaavana ja 
yksilöitä syrjäyttävänä prosessina. Niukkuuteen perustuva sosiaalipo- 
litiikka ei näytä tästä lähtökohdasta kovin houkuttelevalta. Nämä uh- 
kakuvat ja pelot auttavat ymmärtämään, miten elämän materiaalisuus 
kietoutuu erottamattomasti sosiaaliseen toimintaan ja kulttuuriseen 
ymmärrykseen. 

Yhteiskunnan muutos ei ole mahdollinen vain ihmisten ma- 
teriaaliseen kulutukseen vaikuttamalla tai sitä uudelleen jakamalla. 
Muutoksen edellytyksenä on, että kulttuuriset ja sosiaaliset arvostukset 
normaaleista ja hyväksyttävistä elämisen tavoista, materian käytöstä ja 
samalla yhteiskuntapolitiikan tavoitteista muuttuvat (Häikiö 2014). 
Hyvinvoinnin turvaaminen niukkuuden aikakaudella on yhtäältä 
kiinni siitä, miten käsitykset hyvinvoinnista joustavat eli huomioi- 
vat muuttuvat olosuhteet, ja toisaalta siitä, miten sosiaalipoliittiset 
käytännöt pystyvät jakamaan yhteisiä resursseja oikeudenmukaisesti. 

Runsauden logiikalla toimivassa yhteiskunnassa työttömyys ja 
sosiaaliturvan varassa eläminen ovat ongelmia niin yksilölle kuin yh- 
teiskunnallekin. Työttömät ja köyhät ovat työ- ja kulutusmarkkinoiden 
ja siten yhteiskunnan reunoilla. Hyvin toimeentulevien elämäntavat 
voivat olla materiaalisesti erittäin ongelmallisia. Kaikkien suomalaisten 
elämäntavat yhdistettynä sosiaalisen eriarvoisuuden kasvuun ovat uhka 
tulevaisuuden hyvinvoinnille. Mutta pelkkä tulojen uudelleenjako ei 
pien suomalaisten elämäntavat perustuvat luonnonvarojen kestämät- 
tömään kulutukseen (Hirvilammi ym. 2014). 

Tulevaisuudessa keskeiseksi poliittiseksi kysymykseksi muodos- 
(Lähde 2013). Niukkuuteen perustuva sosiaalipolitiikka ei muotoudu 
pelkästään sosiaalisen ja taloudellisen liittona. Sitä ei voi määritellä 
myöskään yksinomaan luonnonympäristön lähtökohdista. Yhteis- 

kunnat ja arkielämä muodostuvat luonnon ja kulttuurin sekoittuessa 
(Latour 2006). Esimerkiksi tietotekninen kehitys tarjoaa lukuisia 
esimerkkejä siitä, miten uudet tekniikat ovat mullistaneet arjen kulun 
lähes huomaamatta. Lukuisat arkiset muutokset eivät ole kuitenkaan 
vähentäneet luonnonvarojen kulutusta, vaan ovat jopa lisänneet sitä. 
Globaalien ja kaikille yhteisten luonnonvarojen niukka käyttö on 
mahdollista vasta sitten, kun se yhdistyy paikallisesti hyväksyttyihin 
kulttuurisiin käsityksiin hyvinvoinnista ja elämäntavasta ilman tuhlaa- 
vaa materiaalista kulutusta. Niukkuuden näkökulmasta hyvinvointia 
ei tällöin samaisteta taloudelliseen kasvuun vaan luonnonvarojen 
ylläpitämiseen ja sosiaaliseen merkityksellisyyteen. 

Yhteiskuntapoliittiset toimet aina koulutuksesta liikennejärjeste- 
lyihin asti vaikuttavat keskeisesti siihen, millaista elämää yksilöt voivat 
tavoitella. Tässä poliittisesti tuotetussa ja valitussa, samanaikaisesti 
mahdollistavassa ja rajoittavassa toimintarakenteessa yksilöt tekevät 
ratkaisujaan omasta elämästään. Sosiaalipoliittiset käytännöt heijas- 
tuvat yhteiskunnassa vallitseviin hyvinvointiodotuksiin ja -käsityksiin 
sekä sopivilta ja mahdollisilta tuntuviin elämäntapavalintoihin. 


Sosiaalipolitiikka niukkuuden hallintana 


Jos haluamme säilyttää kehittyvän ja yhteistä hyvinvointia tavoittelevan 
yhteiskunnan, niukkuuden hallinta edellyttää ”aktiivista sosiaalipo- 
litiikkaa”. Perinteisesti aktiivisella sosiaalipolitiikalla on tarkoitettu 
tulo- ja hyvinvointieroja tasaavaa toimintaa. Sosiaaliturvapolitiikka 
ja hyvinvointipalvelut ovat pyrkineet lisäämään hyvinvointia ja tasaa- 
maan eri ihmisryhmien välisiä hyvinvointieroja. 

Niukkuuden lähtökohdasta aktiivista sosiaalipolitiikkaa tarvitaan 
kahdella tasolla: 


I ihmisten ja yhteiskuntien elinmahdollisuuksia säilyttävän toimin- 
nan tasolla, jolla ohjataan yhteiskuntia ja ihmisiä luonnonvarojen 
säilyttämiseen ja luonnonresurssien lisäämiseen 

II hyvinvointierojen tasaamisen tasolla, jolla turvataan kansallisesti 
ja globaalisti kaikkien sosiaaliset oikeudet elämää ylläpitävään ja 
sitä uusintavaan hyvinvointiin. 


Näin sosiaalipolitiikan elinvoima on yhä universalismin ja solidaa- 
risuuden kaltaisissa ideoissa. Nämä ideat voivat toimia kulttuurisina 
ituina, joiden avulla tulee mahdolliseksi hallita nykyistä ja tulevaa 
niukkuutta. Universalismi ja solidaarisuus ovat ihmisille tuttuja sosiaa- 
lipolitiikan arkisista käytännöistä ja niistä tavoista, joilla yhteiskunnan 
hyvinvointia on turvattu runsauden yhteiskunnassa. Nyt keskeisenä 
ongelmana on ideoiden ulottaminen kattamaan monimuotoisen 
luonnon ja globaalit yhteisöt. Keitä ovat ne kaikki, joita niukkuuden 
lähtökohdista tehtävä sosiaalipolitiikka huomioi? Miten on mahdollista 
huomioida paikallisesti globaalit elinmahdollisuudet ja hyvinvointie- 
rot? Kuuluvatko solidaarisuuden ja universalismin piiriin Euroopan 
halki vaeltaneet siirtolaiset ja pakolaiset tai heidän kotialueilleen 
kuivuutta, vainoa tai sotaa? 

Niukkuuden hallintaan pyrkivä sosiaalipolitiikka joutuu kyseen- 
alaistamaan nykyisen tuotanto- ja kulutusrakenteen, joka perustuu 
paitsi luonnonvarojen riistolle myös ihmisten välisille, huomattaville 
hyvinvointieroille ja jopa ihmisoikeusrikkomuksille. Ihmisoikeudet 
tulkitaan yleensä jakamattomina ja ehdottomina oikeuksina; miksi siis 
alle kympin t-paidat eivät ole synnyttäneet merkittäviä solidaarisuus- 
liikkeitä? Ne eivät ole horjuttaneet ostajien turvallisuuden tunnetta 
tai tehneet globaalia eriarvoisuutta konkreettiseksi. Sen sijaan ne ovat 
ylläpitäneet rikkaiden, eriarvoistuvien yhteiskuntien rauhaa, kun 
vauraiden yhteiskuntien vähätuloisetkin ovat globaalisti varakkaita 
ja voivat osallistua kuluttajina. 

Siten niukkuuteen perustuva sosiaalipolitiikka ei ole vain köyhyy- 
den tai huono-osaisuuden hallintaa vaan tavoite on ohjata laajemmin 
yhteiskuntaa kestävyyteen ja uudenlaiseen elämänmuotoon. Sosiaa- 
lipolitiikka on luonnonvarojen ja -antimien hallittua uudelleenjakoa 
sosiaalisesti kestävämmin, mutta se on myös kulttuuria muuttavaa 

toimintaa. Yksilöiden ja yhteisöjen ohjaaminen kestävämpiin elä- 
mäntapoihin tarvitsee tuekseen käytäntöjä ja rakenteita, joiden avulla 
elämäntapojen ja arkisten käytäntöjen muuttaminen on mahdollista. 
Materiaalisia ja sosiaalisia rakenteita, infrastruktuuria, hallinnollisia 
käytäntöjä, lainsäädäntöä ja verotusta kehittämällä saadaan aikaan mer- 
kittävää muutosta myös yksityisissä arjissa, koska suurin osa ihmisistä 
varallisuuteen katsomatta mukauttaa toimintansa niihin. 

Kestävän tulevaisuuden vuoksi olisi tärkeää, että yhteiskuntapo- 
liittiset toimet mahdollistaisivat ja tuottaisivat nykyistä ekologisesti 
kestävämpiä elämäntapoja. Käsitykset ja arvostukset eivät muutu 
yhdessä yössä. Nykyisyydessä koettu hyvinvointi ja käsitykset hyvästä 
elämästä ovat perusta tulevaisuuden yhteiskunnalle. Tarvitaan vähittäistä 
muutosta hyvinvointikäsityksissä, mutta myös joustoa siinä, millaista 
hyvä ja arvostettu elämä voi olla silloin kun otetaan huomioon luon- 
nonvarojen rajallisuus. Hyvinvointi on kiinni myös siitä, miten yksilö 
voi sovittaa oman arkisen elämänsä ekologisiin ja sosiaalisiin reunaeh- 
toihin eettisesti mielekkäästi ja samalla toimia suhteessa kulttuuriseen 
odotukseen siitä, miten kunnon kansalaisen tulisi elämänsä elää. 

Tästä syystä luonnonvaroja turvaava ja universaalia hyvinvointia 
tuottava aktiivinen sosiaalipolitiikkaa pyrkii erityisesti mahdollista- 
maan ja tukemaan yksilöiden ja yhteisöjen kriittistä autonomiaa ja 
osallisuutta. Kriittinen autonomia on ihmisten universaali perustarve 
(Doyal & Gough 1991). Kriittisesti autonomisilla yksilöillä ja yhtei- 
söillä on tarvittavat tiedot, taidot ja materiaaliset resurssit yhteiskunnan 
muuttamiseen ja uudistamiseen. Se mahdollistaa tavoitteiden asetta- 
misen ja toiveiden mukaisen tulevaisuuden tavoittelemisen. Kriittinen 
autonomia edellyttää materiaalisten perustarpeiden tyydyttymistä: 
terveellistä ruokaa, riittävää koulutusta ja koettua turvallisuutta. 
Osallisuus merkitsee mahdollisuutta merkitykselliseen yhteisyyteen, 
yhteiskunnallisten valintojen ja päätösten tekemiseen sekä hyvän 
elämän määrittelyyn. Omaa elämäänsä hallitsevat ja globaalia maail- 
maa ymmärtävät ihmiset ovat hyödyllisempiä niukkuuden ajalla kuin 
sairaat, kipeät ja muiden hoidettavaksi köyhyyden tai osattomuuden 
kokemusten vuoksi ajautuneet. 

Sosiaalipolitiikka niukkuuden hallintana pyrkii poistamaan 
ylimääräistä huolta tulevaisuudesta turvaten niukkuuden tuomia 
riskejä. Sosiaalipolitiikan tulee esimerkiksi mahdollistaa ekologinen 
liikkuminen kaikille, mutta estää liiallisesti luonnonvaroja kuluttava 
liikkuminen kaikilta. Hyvinvointia tulee vaalia alistamatta talou- 
dellisesti heikoimpien perustoimeentuloa vauraampien vapauksille 
omistaa ja vaurastua hallitsemattomasti. Jotta kestävä yhteiskunta olisi 
houkutteleva tulevaisuuden suunta, olisi tärkeää irrottaa köyhyyden 
konkreettinen uhka ja myös köyhyyden mielikuva ekologisesta kes- 
tävyydestä. Entäpä jos kaikki sosiaalipoliittisten tulonsiirtojen kautta 
toimeentulonsa saavat kokisivat itsensä yhtä varakkaiksi? Voisiko 
yhteiskunnassa olla melko laaja joukko kohtuullisesti toimeentulevia, 
hyvinvoivia ihmisiä, joiden riittävä toimeentulo ja sosiaalinen arvostus 
ei riippuisi markkinoista tai asemasta palkkatyössä, mutta ei myöskään 
perustuisi globaaliin riistoon? 

Perustulo voisi lieventää köyhyyden ja puutteen kokemusta tur- 
vaamalla elämän materiaaliset puitteet. Perustulo lisäisi hyvinvointia 
nykyiseen pirstaleiseen tilanteeseen verrattuna vähentämällä huolta 
toimeentulosta. Perustoimeentulon lisäksi myös jokapäiväisestä hoivas- 
ta tulee huolehtia ja sattumanvaraisten onnettomuuksien varalta pitää 
olla saatavilla apua kriiseihin. Siten niukkuuden ajan sosiaalipolitiikka 
tarvitsee myös toimivat palvelut ja etenkin kansalaisten luottamusta 
palveluihin ja siihen, että elämisen edellytykset turvataan erilaisissa 
riskitilanteissa. 

Niukkuuden ajan sosiaalipolitiikan kannalta merkittävää on, että 
perustulo kyseenalaistaa vakiintuneet käsitykset palkkatyön ja kohtuul- 
lisen perustoimeentulon yhteydestä. Syvään juurtuneet käsitykset työn, 
toimeentulon ja sosiaalisen arvostuksen keskinäissuhteista kahlehtivat 
osallistumista moneen mielekkääseen ja usein yleishyödylliseen toi- 
mintaan. Ehkä perustulon avulla myös työelämän ulkopuolisuudesta 
johtuvat yksilön paikattomuuden kokemukset vähenisivät. Nykyisin 
ulkopuolisuus palkkatyöstä on haitallista yksilön toimeentulon, koe- 
tun turvallisuuden ja sosiaalisen arvostuksen kannalta. Esimerkiksi 
aktiivisuus palkkatyön reunoilla tai osallistuminen vapaaehtoistyö- 

hön ei kerrytä palkkatyön tavoin sosiaaliturvaa, esimerkiksi eläkettä; 
palkkatyön ulkopuolella elävien toimeentulo on tai putoaa ennen 


pitkää hyvin alhaiseksi. 


Johtopäätöksemme 


Kukaan ei tiedä, millainen on kestävä yhteiskunta. Emme koskaan 
myöskään saa varmasti tietää, milloin kestävyys on saavutettu. Globaa- 
liin ja ekologiseen tietoon liittyy olemuksellinen epävarmuus. Tieteel- 
linen tieto ei voi kuvata varmasti tulevaisuutta tai sitä, miten meidän 
tulisi niukkuuden yhteiskunnassa toimia. Maailman kompleksisuuden 
ja hajautuneisuuden vuoksi ei voi luoda optimaalista näkemystä siitä, 
miten ja mihin yhteiskuntaa tulisi ohjata. 

Tulevaisuuden ennusteet ja nykyiset ongelman määrittelyt ovat 
kuitenkin yhteiskunnallisen toiminnan lähtökohtia. Niiden perustalta 
on mahdollista luoda periaatteita, jotka ohjaavat ihmisten ja insti- 
tuutioiden toimintaa kestävän tulevaisuuden tavoitteluun. Olemme 
argumentoineet, että uusien yhteiskunnallisesti mahdollisten ja siten 
yksilöitä kestävyyteen houkuttelevien tulevaisuuksien tulisi perustua 
niukkuuden ajatukselle. Niukkuus ei tässä viittaa köyhyyteen, vaan 
luonnon ja luonnonvarojen uusiutumisen merkityksen painottamiseen 
yhteiskunnan ja ihmisten hyvinvoinnin ylläpitäjänä. Niukkuus on 
sen tiedostamista, että tuhlaten käytetyt runsaatkin luonnonresurssit 
tuhoavat ihmisen elämisen edellytyksiä ja tarkasti käytetyt niukatkin 
luonnonresurssit lisäävät niitä. 

Niukkuuden tunnistava ja hyväksyvä sosiaalipolitiikka olisi tar- 
peen. Tällainen sosiaalipoliittinen keskustelu ja tutkimus yhdistäisi 
ekologista kestävyyttä sekä sosiaalisia riskejä ja tarpeita koskevaa tietoa 
sellaiseen kulttuuriseen arvopohjaan, joka rakentuu universalismin 
ja solidaarisuuden ideoille. Tämä lähtökohta antaisi mahdollisuuden 
käyttää ja tuottaa yhteisiä resursseja tavoilla, jotka edistävät kestävän 
tulevaisuuden saavuttamista luonnonvaroja ja ihmisen hyvinvointia 
lisäävällä tavalla. 

Tästä syystä tulevaisuuteen luotaava sosiaalipolitiikka pyrkii 
hyvinvointikäsitysten uudelleen muotoilemiseen ja yhteiskunnan 
toiminnan kriittiseen arviointiin. Tällöin huomioidaan luonnon ja 
kulttuurin keskinäisriippuvaisuus. Jatkossakin sosiaalipolitiikan teh- 
tävä on huolehtia kaikkien hyvinvoinnista ja sosiaalisista oikeuksista, 
vaikka niukkuuteen liittyvä tulevaisuus on vielä sumuinen. Edessä 
oleva murrosaika voi tuoda mukanaan ennakoimattomia ja uusia 
sosiaalisia riskejä, joihin sosiaalipolitiikan käytännöissä joudutaan 
vastaamaan. Kestävä tulevaisuus näyttää mahdolliselta vain yhteistyön 


ja sosiaaliseen kestävyyteen perustuvien arvovalintojen avulla. 

EPILOGI 


OSATTOMAN KATSE 


Pertti Koistinen 


Joutuessani silmätysten kerjäläisen kanssa marketin ovella tunnen, että 
hänen katseensa pistää syvälle sieluni sopukoihin. Se riipaisee niin, että 
haluaisin peittää kasvoni häpeästä ja paeta kuin Lootin vaimo. Vaihto- 
ehtoisesti voisin tietenkin kääntää taskuni ja luopua kaikesta rihkamasta. 
Onko tässä asetelmassa kyse sosiaalipolitiikan ydinkysymyksestä? Ovatko 
myötätunto, häpeä ja syyllisyys sosiaalipolitiikan pohjimmaisia voimia, 
jotka ajavat sosiaalisiin uudistuksiin ja tulonjakoon vai onko sosiaalipo- 
litiikalle myös muita rationaalisia perusteluja? Lähden liikkeelle sosiaali- 
politiikan eettisestä ulottuvuudesta mutta siirryn siitä sosiaalipolitiikan 
rakenteellisiin ja poliittisiin perusteluihin. 


Sosiaalipolitiikan perusta? 


Siihen aikaan, kun vartuin ja kävin koulua Itä-Suomessa, oli ympä- 
rillämme vain oman kylän väkeä — maanviljelijöitä, kirvesmiehiä, 
metsureita ja heidän perheitään ja lapsiaan. Ainoan vieraan elementin 
siihen toivat siirtolaiset, jotka puhuivat suomea soinnukkaasti laulaen 
ja joiden kirkot tuoksuivat tuohuksilta. Perheemme hengitti tätä 

kahden kulttuurin ilmaa: isäni suku oli paikallisia ja äitini taas läh- 
töisin Karjalasta. Siinä oli meidän maailmamme ja globalisaatiomme 
ellei tähän lisätä sitä, että isä oli osallistunut toiseen maailmansotaan 
Suomen rintamalla Neuvostoliittoa vastaan. Sieltä hän toi terveisinä 
haavoittuneen ruumiinsa ja mielensä. 

Tuohon aikaan sosiaalinen turvallisuus oli ensisijassa kotita- 
louksien oman säästämisen, yksityisten vakuutusten ja yhteisöjen 
tuottaman tuen varassa. Sodan jalkoihin jääneitä siirtolaisia tuettiin 
luovuttamalla heille pieni maatilkku, joka oli lohkaistu isompien 
talollisten maista valtion maksamaa korvausta vastaan. Esimerkiksi 
minun perheeni saama tuki koostui pääosin isäni, sataprosenttisen 
sotainvalidin, eläkkeestä, ilmaisista terveyspalveluista sekä kyläläisten 
antamasta tuesta. Sodasta palanneita ja perheellistyviä tuettiin myös 
oman asunnon hankkimisessa. Rintamamiestalon rakentamiseen tar- 
vittavat puutarvikkeet saatiin lahjoituksena maanomistajilta ja koulussa 
sotainvalidien lapsille jaettiin stipendejä ja ostokortteja. Sosiaalipoli- 
tiikka rakentui siihen aikaan vasta orastavana olevien sosiaaliturva- ja 
sosiaalipalvelujärjestelmien, kuten eläkkeiden, sairaanhoito- ja terveys- 
palvelujen, sosiaaliavun ja kunnallisten kodinhoitajien ja terveydenhoi- 
tajien neuvonnan sekä neuvolan ja kouluterveydenhoitajien palvelujen 
varaan. Hyvinvointivaltio oli niin ohut, ettei se tuntenut sosiaalisia 
oikeuksia eikä opintotukea tai opiskelijoiden terveydenhuoltoa, vaan 
vastuu oli kotitalouksilla ja yhteisöillä. (Honkasalo 2000; Paavonen 
& Kangas 2006.) Sen sijaan lähiyhteisöjen sosiaalisella tuella oli suuri 
merkitys. Se näkyi ajan moraalisissa ja eettisissä arvoissa ja asenteissa, 
joissa korostui halu auttaa, mutta myös tiukka sosiaalinen kontrolli. 


Nyt kaikk on toisin? 


Sodan jälkeen tarvittiin neljä vuosikymmentä, jotta Suomi pystyi 
rakentamaan modernin ja mitä parhaimmat mitat täyttävän hyvin- 
vointivaltion (Kettunen & Petersen 2011; Kvist ym. 2012). Sen 
jälkeen koettiin vielä 1990-luvun alussa kohtalokas lama, jonka varjo 

lepää vieläkin silloin työpaikkansa ja omaisuutensa menettäneiden 
elämässä ja yhteiskunnan sosiaalisessa muistissa. Tästäkin selvittiin 
kuin onnen kaupalla, kun Nokian varaan rakentunut kasvu siivitti 
yhteiskunnan kehitystä lähes kahden vuosikymmenen ajan. Kasvu ja 
kukoistus eivät kuitenkaan tavoittaneet kaikkia, vaan runsauden ja 
yltäkylläisyyden keskellä osa väestöä jäi hyvinvoinnin ja sosiaalisen 
turvallisuuden ulkopuolelle (Taimio ym. 2007). 

Nyt yhteiskuntaamme vaivaa moraalinen ongelma. Jos muutama 
kymmenen vuotta sitten kirjallisuudessa ja yhteiskunnallisessa keskus- 
telussa korostettiin Suomen kulttuurista ja sosiaalista eheyttä (Allard & 
Littunen 1964; Waris 1962), niin nyt ne ajat ovat historian havinaa. 
Yhteiskunta on eriytynyt iän, sosiaalisen taustan, varallisuuden ja 
vallan mukaan ja näistä eroista on tullut niin mittavia ja pysyviä, että 
ihmisten elinpiirit ovat eriytyneet. Väestöryhmien välinen sosiaalinen 
etäisyys on kasvanut sellaisiin mittoihin, etteivät eri väestöryhmät 
tahdo tunnistaa toisiaan. Menestyksen aalloilla seilaava taloudellinen 
ja poliittinen eliitti ei enää tunnista omaa menneisyyttään, saatikka 
yhteiskunnan muita jäseniä. Sosiaali- ja terveyspalveluista vastaava 
ministeri ei välttämättä tiedä, keitä ovat pienituloiset. Ne, jotka ovat 
päässeet turvallisten ja superkarttuvien eläkkeiden makuun, ajavat nyt 
suurta eläkereformia tuleville sukupolville ja hallitus leikkaa säälittä 
pienituloistenkin sosiaalisia etuisuuksia. 

Yhteiskunnan sosiaaliselle eriytymiselle on syynsä, mutta mikä 
selittäisi sen, ettei yhteiskunnassa kyetä katkaisemaan eriarvoistavaa 
ja yhteiskunnan kehitystä jarruttavaa kierrettä? Solidaarisuus ja kai- 
kille yleiset ja yhtäläiset sosiaaliset etuisuudet on leikattu ja vaihdettu 
valikoiviin ja vastikkeellisiin sosiaalisiin etuisuuksiin. Sosiaalivaltion 
takaamat palvelut ja etuisuudet on rajattu vain kantaväestölle, vaikka 
ihmisten kansainvälinen liikkuvuus on tuonut muun maailman omien 
porttiemme sisäpuolelle. On syntynyt sosiaalisesta vastuustaan lipeävä 
ja sisäänpäin käpertyvä Suomi. 

Haavojamme kaiverrellaan puukolla 


Liikkuva työvoima ja ylirajaiset sosiaaliset suhteet ovat tuoneet yh- 
teiskuntaamme väriä ja eloa, mutta samalla ne ovat nostaneet nähtä- 
väksi ja käsin kosketeltavaksi köyhyyden, sorron ja eriarvoisuuden. 
Ne ovat tuoneet nähtäväksi ja käsin kosketeltavaksi, että monilta 
väestöryhmiltä puuttuvat sosiaaliset perusoikeudet: pakolaisilta on 
evätty oikeus terveydenhoitoon, koulutukseen ja työntekoon; luo- 
vien alojen työntekijöiltä ja taiteilijoilta oikeus työllisyysturvaan ja 
työterveyshuoltoon; omaishoitajilta vuosilomiin ja kuntoutukseen. 
Kohdatessaan kerjäläiset kaduilla suomalaiset menivät shokkiin ja 
sen sijaan, että olisimme olleet valmiit katsomaan yhteiskunnallisia 
tosiasioita suoraan silmiin, kaivoimme esiin vanhat kyltit, joissa luki 
”Kerjääminen ja kaupustelu kielletty”. Nuo kyltit koristivat vielä 
1970-luvulla julkisten rakennusten ja kerrostalojen rappukäytäviä, ja 
nyt ne haluttiin nostaa takaisin esiin. Puutteen ja köyhyyden muistot 
lienevät Suomessa vielä niin lähellä omaa kokemusmaailmaamme, että 
siihen on vaikea ottaa etäisyyttä. Menestyksen ja hyvinvointivaltion 


set palaisivat lastemme koulutielle, ostoskärryjemme eteen ja keskelle 
jokapäiväistä elämäämme. Tämä kaikki on koettu vastenmieliseksi, 
kun huolia on kasaantunut omastakin takaa: työpaikat on viety alta, 
valtio ja kunnan velkaantuvat ja tilipussia nakertavat nousevat hinnat. 

Taloudellisen kasvun ja kukoistuksen vuosina yhteiskunnan hy- 
väosaiset ehtivät jo hetken tuuletella ja he rohkaistuivat tuomaan 
näkyville omaa menestystään, varallisuuttaan ja esimerkkiään, mutta 
nyt kuin kohtalon ivasta ilmestyivät romanikerjäläiset, jotka kaiverta- 
vat kuin puukolla vanhoja haavojamme. Ne tuovat silmiemme eteen 
yhteiskuntien väliset ja sisäiset sosiaaliset ongelmat. Finanssikriisi 
puolestaan paljasti sen, että ne, jotka olivat rakentaneet talonsa hiekalle 
ja päästäneet rakennuksensa kansainvälisten finanssimarkkinoiden 
vietäväksi, joutuivat tuuliajolle. Kyse ei ole vain Kreikasta, Portugalista, 
ja Irlannista, vaan myös suomalaisen sosiaalivaltion ja hyvinvoinnin 
kestävyydestä. Monet kunnathan ovat olleet jo vuosia selvitystilassa, 

mutta poliitikot ovat pakoilleet vastuutaan ja olleet kykenemättömiä 
toteuttamaan edes sosiaali- ja terveysalan rakenneuudistusta. Se, et- 
teivät rahat riitä johtuu tietenkin siitä, että avun tarve on kasvanut 
ja ne, joilta olisi odottanut solidaarisuutta ja osuutta kasvaneisiin 
kustannuksiin, ovat kääntäneet selkänsä hyvinvointivaltiolle ja vieneet 
voittonsa ja rikkautensa paratiisisaarille, verotuksen ulottumattomiin. 

Jos tätä kaikkea ajattelee parhain päin, voi kenties sanoa, että 
viimeiset vuodet ovat olleet sosiaalisen ja poliittisen heräämisen aikoja. 
Kysymys sosiaalisesta vastuusta, tuloerojen kasvusta ja sosiaalipolitii- 
kasta, on noussut yhteiskunnan ydinkysymykseksi. Jos tätä havaintoa 
emme ole rohjenneet tehdä itse, ovat sen räväyttäneet silmillemme 
Taloudellisen kehityksen ja yhteistyön järjestön (OECD) raportit, 
pirulliset tutkijat ja kirjailijat (OECD: Growing unegual 2008; Rii- 
helä ym. 2010). 


Jos sinulla on kaksi ihokasta 


”Jos sinulla on kaksi ihokasta, anna toinen sille, jolla ei ole yhtään” 
on meille kaikille tuttu Raamatun ilmaisu. Se kuvaa mielenmaise- 
maamme ja kulttuurisia arvojamme ja sillä olisi vallankumoukselli- 
nen merkitys jos se pantaisiin käytäntöön. Valitettavasti vallalla on 
kuitenkin ajattelu, joka on korostanut tarvetta purkaa perinteisiä 
tulonsiirtojärjestelmiä ja palkkasääntelyä. Sosiaalisen näkökulman 
sijaan on haluttu tehdä tilaa kilpailulle, yrittämiselle ja riskinotolle. 
Palkkasääntelyn purkamista on toteutettu sekä parhaiten menestyville 
ja tuottaville ryhmille, että heikoimmin toimeentuleville laajentamalla 
matalapalkka-aloja erityisesti yksityisten ja julkisten palvelujen aloille. 
Kaikissa näissä kohdissa poliittiset valinnat ovat olleet avainasemassa. 
Kyse oli poliittisista valinnoista silloin, kun Suomessa tehtiin muu- 
toksia pääomaverotukseen ja sallittiin, että perinteisiä palkkatuloja 
voitiin muuttaa kevyemmin verotettaviksi osinkotuloiksi (Riihelä ym. 
2010). Poliittisista valinnoista oli kyse silloinkin, kun työnantajat ja 
palkansaajajärjestöt loivat kahden kerroksen väkeä terveydenhoitoon 

sopimalla valtion myötävaikutuksella työterveyshuollon ja yleisen 
terveydenhuollon eriyttämisestä. Politiikasta oli kyse myös työttömyys- 
turvajärjestelmän porrastamisessa kolmeen eri kastiin, joista alimpaan 
kastiin kuuluvien etuisuudet tiputettiin niin alhaisiksi, että työttömät 
putosivat toimeentuloköyhyyteen. Ironista kyllä, näin sosiaaliturva ja 
on tullut osa ongelmaa, eriarvoisuutta luovaa politiikkaa. 

Poliittiset virheet tuntuvat kuitenkin olevan vaikeasti tunnustetta- 
vissa ja korjattavissa. Kukapa myöntäisi sen, että talouden nousukaudet 
näyttävät olevan erityinen ongelma sosiaalipolitiikan ja tulonjaon 
kannalta. Nousukauden aikana yhteiskunta hellii kaikkia kasvun 
siemeniä, riskinottoa ja sallii poikkeuksia aikaisempiin käytäntöihin, 
mutta samalla se luo myös tulonjakoon ja tulonsiirtojärjestelmiin 
sellaisia reikiä, joista isotkin kalat pakenevat. Pääoma- ja omaisuus- 
tuloverotukseen tehdyt muutokset lienevät tästä ehkä räikeimpiä 
esimerkkejä ja niistähän Suomi sai OECD:n asiantuntijoidenkin 
moitteet (OECD 2010). Kyse on mitä ilmeisimmin myös siitä, että 
hyvinvointivaltio kansallisena konstruktiona on voimaton pusku- 
roimaan kansainvälisen talouden ja työmarkkinoiden kautta tulevia 
paineita varsinkin silloin, kun ammattiyhdistysliike on lyöty maan 
alle ja sen toiminnalta puuttuu laajempi missio. Voidaan myös kysyä, 
kuka saisi esimerkiksi sosiaalidemokraatit tunnustamaan, että Paavo 
Lipposen kaudella luotiin monta hyvää asiaa ja käännettiin talous 
kasvuun, mutta samalla sosiaalivaltiota uudistettiin tavalla, joka johti 
tulo- ja toimeentuloeroja tasoittavien mekanismien heikkenemiseen 
erityisesti pienituloisten lapsiperheiden osalta? Tai kuka kertoisi Olli 
Rehnin kannattajille, että Euroopan Unionista on tullut viimeistään 
finanssikriisin aikana pikemminkin uusliberalistisen talouspolitiikan 
koekaniini kuin sosiaalivaltio? Monien tutkijoiden mielestä se tapa, 
jolla finanssikriisiä hoidettiin, pikemminkin syvensi kuin madalsi rik- 
kaiden ja köyhien kuilua Euroopan sisällä (Streeck 2012; Panitch ym. 
2011; Seymor 2014). Nyt tuosta politiikasta olisi päästävä eroon mutta 
kuka tai ketkä kokoaisivat joukot ja tekisivät poliittisen ohjelman, joka 
eheyttäisi yhteiskunnan ja johtaisi kansakunnan turvallisille vesille? 

Katse tulonjakoon 


Kaikissa yhteiskunnissa harjoitetaan jonkinlaista tulonjakoa ja tu- 
lonjaolla on monia tärkeitä tehtäviä, kuten oikeudenmukaisuuden 
tunteen aikaansaaminen ja yhteiskunnan kehitystä vahingoittavien 
tuloerojen välttäminen. Tässä tavoitteessa ei ole kuitenkaan onnis- 
tuttu, vaan tutkimukset kertovat pikemminkin siitä, että sellaisetkin 
maat kuten Suomi ja Saksa, jotka muutoin ovat menestyneet hyvin, 
ja joiden taloudellisessa kehityksessä voidaan osoittaa poikkeuksel- 
lisen pitkiä taloudellisen kasvun kausia, ovat maita, joissa tuloerot 
kasvoivat 2000-luvulla nopeimmin (OECD: Growing inegual 2008; 
Atkinson 2015). 

Tuloerojen kehitys Suomessa 1995-2012, Gini-indeksi (Lähde: Suomen 
virallinen tilasto, Tulonjaon kokonaistilasto) 


Tulonjaon yksi tärkeimmistä, ja kenties tunnetuimmista, tavoitteista 
on turvata väestön eri ryhmille oikeudenmukainen osuus kansan- 
tuotteesta ja työn tuottavuudesta. Tavoitetta voidaan perustella muun 
muassa sillä, että oikeudenmukainen palkkaus ja tulonjako motivoivat 

työntekijöitä osallistumaan yhteiskunnalliseen työhön ja antamaan 
parhaan panoksensa yhteiskunnan hyväksi. Vääristyneet tai epäoi- 
keudenmukaiseksi koetut jakosuhteet synnyttävät puolestaan tyyty- 
mättömyyttä ja katkaisevat tärkeänä pidetyn siteen työn tuottavuuden 
ja palkitsevuuden välillä. Mutta siinäkö kaikki? Onko tulonjaolla 
muitakin tavoitteita kuin oikeudenmukaisuus ja motivaatiotehtävä? 

Hyvinvointivaltion kehittymisen myötä tulonjako sai toisenkin 
tärkeän tehtävän. Siitä tuli keino koota säästöjä ja varallisuutta yh- 
teiseen pussiin ja jakaa näin varastoituja tuloja yli ihmisen eliniän ja 
väestöryhmien kesken. Näin tulonjako on mahdollistanut kohtuul- 
lisen toimeentulon elämän eri vaiheissa. Kun nuorille ja koululaisille 
osoitetaan terveys- ja hyvinvointipalveluita, ilmaisia ja subventoituja 
koulutuspalveluja, asumisen ja toimeentulon tukea, antaa yhteiskunta 
nuorille ikään kuin ennakkoon osan siitä tulosta, mitä he myöhemmin 
ansaitsevat oman työn ja tuottavuuden kautta. Eläkkeet ja eläkeiän 
palvelut ovat puolestaan myöhennettyjä osuuksia työn tuottavuudesta 
ja talouskasvusta. Harjoittamalla tällä tavoin rationaalista tulonjakoa 
yli koko eliniän ja väestön eri ryhmien kesken, yhteiskunta varmistaa 
väestön ja sen eri ryhmien hyvinvoinnin ja samalla julkisten ja yksityis- 
ten palvelujen kysynnän sekä valtion ja kuntien julkiset investoinnit. 
Näin ovat kehittyneet myös ne varannot, joita on käytetty julkisiin 
palveluihin kuten koulutus-, terveydenhoito-, sosiaaliturva- ja eläkejär- 
jestelmiin. Tällä tavoin hyvinvointivaltiossa luotiin myös ne pääomat, 
joita sittemmin on sijoitettu ja riepoteltu finanssimarkkinoille. 

Suomalaiset eläkerahastot ovat olleet merkittäviä rahoittajia mo- 
nille suomalaisille yrityksille. Nyt eläkerahastot operoivat sijoittajina 
kansainvälisillä markkinoilla, mutta ovatko ne käyttäneet leiviskänsä 
oikein? Voidaanko sanoa, että niiden toimintaa olisi ohjannut eettisen 
sijoittamisen koodi vai onko niiden tuella saneerattu väkeä pellolle 
yrityksistä? Yhteiskunnallinen keskustelu ei valitettavasti ole tavoitta- 
nut tätä ulottuvuutta ja ajoittain tuntuu siltä, ettei kukaan valvo eikä 
pysty valvomaan finanssitalojen ja sijoittajien toimintaa, vaan ne ovat 
kuin valtio valtiossa. Työläisten selkänahasta säästetyt eläkevarannot 
iskevät työntekijöitä itseään silmille. 

Tulonjaolla kestävään kehitykseen 


Tasaisella tulonjaolla on kolmaskin tärkeä tehtävä, vaikuttaminen kulu- 
tukseen, säästämiseen ja talouden kehitykseen. John Maynard Keynes 
(1951) loi aikoinaan pohjan kulutusfunktion teorialle, ja ajatukselle, 
että julkisen ja yksityisen säästämisen avulla kartutetaan yhteiskunnan 
varantoja, joita voidaan kohdentaa tarkoituksenmukaisella tavalla 
siten, ettei taloudessa synny ikäviä suhdanneongelmia. Sittemmin 
monet taloustieteilijät ovat tarttuneet tähän ideaan ja kehittäneet 
teoriaa eteenpäin. Teorioita on monia, mutta olennaista tässä kaikessa 
on se, että tulojen, säästämisen ja kulutuksen ajatellaan vaihtelevan 
paitsi elämän eri vaiheiden ja yksilöiden preferenssien mukaan myös 
tulevaisuutta koskevien odotusten mukaan (Mankiw & Taylor 2008, 
508, 529). Jos tulevaisuuden odotukset ovat vahvat ja vakaat, on 
kulutus harkittua ja vakaata. Jos taas tulevaisuuden odotukset ovat 
heikot ja epävarmat, säästetään ja keskitytään välttämättömään. On 
myös ilmeistä, että tulevaisuuden odotukset vaikuttavat kulutuksen 
sisältöön ja rakenteeseen. Jos tuloerot ovat suuret, ja pienipalkkaisten 


halpaa ja huonolaatuista ruokaa ja säästetään koulutus- ja terveyspal- 
veluista, jolloin sosiaalinen kestävyysvaje kasvaa ja ongelmat siirtyvät 
tulevaisuuteen. Tulonjaon yläpäässä rikkaus voi puolestaan johtaa 
tolkuttomaan pröystäilyyn ja ympäristöä tuhoavaan kulutukseen. 
Näin ajateltuna tulonjako ja siihen vaikuttaminen nousevat kiin- 
nostaviksi poliittisiksi teemoiksi. Tulonjaossa ei ole kyse vain siitä, että 
rohkenisimme katsoa lähimmäisiämme silmiin, vaan lisäksi siitä, miten 
yhteiskunta ja tulonjakojärjestelmät toimivat. Antavatko ne mahdol- 
lisuuden kaikille yhteiskunnalliseen osallisuuteen ja kehitykseen vai 
johtavatko ne sisäisesti jakautuneeseen yhteiskuntaan ja resurssien 
hukkakäyttöön? Tästä perspektiivistä katsoen sosiaalisella näkökul- 
malla ja sosiaalipolitiikalla on erittäin laaja ja strateginen merkitys. 

Maailma huutaa sosiaalipolitiikkaa 


”Jos sinulla on kaksi ihokasta, anna toinen sille, jolla ei ole yhtään” 
metaforaa olemme soveltaneet lähiyhteisöissä ja sosiaalivaltion sisällä, 
mutta se on osoittautunut vaikeasti sovellettavaksi näkökulmaksi 
kansainvälistyneessä taloudessa. Läpikapitalisoituneissa yhteiskunnissa 
sosiaalinen vastuu on kaventunut niin sisällöllisesti kuin soveltamisen 
alankin suhteen. Yhteiskunnissa ollaan valmiita tukemaan talouden 
kehitystä ja sitä tukevia instituutioita, mutta ei jakamaan kasvanutta 
varallisuutta. Politiikka rakentuu ajatukselle, että jokainen valtio, 
alue ja kotitalous ovat vastuussa hyvinvoinnistaan ja menestykses- 
tään. Tällainen politiikka ei tee tilaa nykyisten globaalien ongelmien 
rakenteellisten syiden ratkaisemiselle. 

Kun ajattelen esimerkiksi tuotannon kansainvälisiä ketjuja, oli 
sitten kyse tärkeistä elintarvikkeiden, kulutustavaroiden tai hoivan 
tuottamisen ketjuista, niin valtioilta, poliittisilta järjestelmiltä ja jopa 
Euroopan unionilta tuntuvat puuttuvan keinot, ja ilmeisesti halukin, 
puuttua siihen, miten maailmanlaajuiset tuotantoketjut tuottavat ja 
ylläpitävät eriarvoisuutta ja polkevat sosiaalisia oikeuksia. Globalisaa- 
tiokriitikot ovat kiinnittäneet jo kymmeniä vuosia huomiota tähän 
ongelmaan, mutta heti kun saadaan sovituksi jostakin kuten tuotteiden 
turvallisuudesta ja työntekijöiden perusoikeuksista, pääoma pakenee 
uusille vesille ja kehittää keinoja hyödyntääkseen omaa valtaansa ja 
eriarvoisuudesta aiheutuvaa kilpailuetua. 

Euroopan unioni ja sen jäsenvaltiot ovat osoittautuneet ham- 
paattomiksi myös sen suhteen, miten sen yksittäiset valtiot, kuten 
Unkari, Romania ja Slovakia harjoittavat julkeaa romaniväestön sortoa, 
vaikka ne ovat unionin jäsenmaita ja perussopimuksessa sitoutuneet 
sen julkilausumiin sosiaalisista arvoista. Poliitikot ovat ummistaneet 
silmänsä sillekin, että rikas Saksa ohjaa hoivankipeät omien rajojensa 
ulkopuolelle, Puolan maaseudulle ja rajakyliin, ja on näin luonut 
”piikayhteiskunnan” rakenteet valtioiden välille. Euroopan unioni 
on hiljaisesti hyväksynyt myös sen, että Itävalta ja Italia ovat vuosien 
ajan harjoittaneet vanhushoivapolitiikkaa, joka perustuu Euroopan 


162 — Antti Halmetoja, Pertti Koistinen ja Satu Ojala (toim.) 


unionin ulkopuolelta tulevien hoivatyöntekijöiden palkkaamiseen 
ilman sosiaaliturvaa ja kohtuullisia tuloja. 

Sokeina ja sokaistuina me suomalaiset olemme puolestamme 
olleet valmiit hyväksymään sen, että myös suomalaiset yritykset kep- 
lottelevat työntekijöiden sosiaalisilla oikeuksilla ja kiertävät verotus- 
ta ulkoistamalla työvoimavaltaista tuotantoa halvan verotuksen ja 
olemattoman sosiaaliturvan maihin. Samalla on luotu järjestelmä, 
jossa Kansaneläkelaitos korvaa osan EU:ssa annetusta sairaanhoidosta 
(STM: Potilasdirektiivi), samoin kuin esimerkiksi ulkomaille lähetetyn 
työntekijän perheen kuluista (kotihoidon tuki). Pian varmaan tulee 
mahdolliseksi sekin, että suomalaisia sosiaalietuja voidaan EU:n kil- 
pailulakeihin perustuen siirtää sellaisiin maihin ja palveluja tuottaviin 
yrityksiin, jotka itse kiertävät näitä maksuja. Eikä siinä kaikki, myös 
eläkevakuutuusyhtiöt keplottelevat finanssimarkkinoilla ja ovat mu- 
kana siinä samassa toiminnassa, joka ajoi Kreikan ja monet muutkin 
valtiot polvilleen. 


Häpeästä sosiaaliseen vastuuseen 


Hyvinvoinnin kehityksessä on viimeisten vuosikymmenten aikana 
otettu monia positiivisia askelia ja yhteiskunnassa on onnistuttu 
tekemää mahdottomiltakin tuntuneita asioita todeksi. Ongelmaksi 
on sen sijaan tullut, että politiikasta on kadonnut sosiaalinen pers- 
pektiivi ja usko oikeudenmukaisuuteen. Politiikka on osoittautunut 
hampaattomaksi esimerkiksi luonnonvarojen kestävässä ja oikeuden- 
mukaisessa käytössä. Arabikevät herätti näkemään ne patoutuneet 
ongelmat, jotka ovat perua itsevaltaisista poliittisista järjestelmistä ja 
uudistumattomasta taloudesta, mutta mellakat ja mielenosoitukset 
eivät kuitenkaan johtaneet näiden järjestelmien kumoutumiseen vaan 
kriisien eskaloitumiseen. Sotaa pakeneviin hädänalaisiin on vastattu 
EU:n sisällä kansallisesti hyvin pirstoutunein tavoin, ja ennen kaikkea 
hyvin hitaasti ja hädänalaisiin kohdistuvia järkyttäviä ennakkoluuloja 
viljellen. Afrikan kansoja ei ole autettu hyötymään suunnattomista 

rikkauksistaan, eikä EU ole tehnyt elettäkään sen suhteen, että sen 
jäsenmaat pakotettaisiin lopettamaan romaniväestönsä sorron. Pi- 
kemminkin on käynyt niin, että Unkarissa tehdään nyt ratsioita myös 
seksuaalisia vähemmistöjen asuinsijoille ja Puolassa aborttikysymys 
on nostettu uudelleen tapetille. 

Kun ajattelen tätä kokonaisuutta ja sosiaalisten ongelmien ra- 
kenteellista ja poliittista luonnetta, en voi välttyä ajatukselta, että 
häpeän ja syyllisyyden tunne kerjäläistä katsoessani ei riitä, vaan 
yhteiskuntatieteilijöinä ja kansalaisina meidän tulisi paljastaa ne ra- 
kenteet, toimijat ja käytänteet, jotka ylläpitävät tätä eriarvoisuutta. 
Mutta riittääkö tämäkään, tulisiko meidän tehdä vieläkin enemmän 
ja konkreettisemmin? Tulisiko meidän sosiaalipoliitikkojen astua roh- 
keasti näyttämölle ja vaatia uutta poliittista ohjelmaa, joka rakentuisi 
oikeudenmukaisuuden ja sosiaalisesti kestävän kehityksen pohjalle? 
Tulisiko meillä olla rohkeutta myös siihen, että sanoisimme rohkeas- 
ti, miten nyt jos koskaan tarvitsemme tulevaisuuteen suuntautuvaa 
sosiaalipoliittista ohjelmaa, joka ei voi rakentua perinteiselle talous- 
kasvulle vaan sellaiselle hyvinvoinnin kasvulle, joka huomioi myös 
riskit ja sivukustannukset ja joka tukee yhteiskunnan ja yhteiskuntien 
sosiaalista eheyttä? 

